
Proslov 


Zbog velikog zanimanja naših članova i pristaša za aktivnosti 


Hrvatske demokratska zajednice, osobito zbog novih članova koji 
nisu imali prilike upoznali se s našom Programskom deklaracijom i 
Statutom, odlučili smo tiskati ovo izvanredno izdanje biltena za 
članstvo. 


Usadržai smo, osim temeljnih dokumenata, uvrstili najvažnije 
proglase, apele i prosvjede HDZ, kao i one tekstove naših predstav- 
nika koji će, vjerujemo, najbolje objasniti što jest i što hoće Hrvatska 
demokratska zajednica. 


Uredništvo 


Dr. Franjo Tuđman (Tribina DKH, 28. veljače 1989) 


O pokretanju Hrvatske demokratske 
zajednice 


Poticaj za osnivanje Hrvatske demokratske zajednice dočekan je i zabi- 
lježen s mnogo razumljive radoznalosti, ali i kojekakvih predrasuda, pa i 
zluradih nedobronamjernosti. 

Sve se to očitovalo već u tijeku dosadašnjih priprema i najava inicijativ- 
noga skupa. To nimalo ne iznenađuje. Budući da dosadanje pluralističke laste 
očito nisu dovoljno uvjerljivo navijestile proljeće baš ovoga podneblja to se 
istom pojava HDZ doživljava kao nedvojbeni znak izlaska Hrvatske iz dugo- 
trajne, nametnute joj, šutnje. A to jamačno neki ne žele, a poneki bi nam 
skrenuli ili zamutili vode još prije no što poteku s izvora. 


U svezi s tim, držim da će biti korisno - i kao uvod u raspravu na 
inicijativnom skupu, a i radi obavještenja javnosti, pa i same povijesti radi - 
ako u najkraćim crtama iznesem barem neke podatke od važnosti za bolje 
razumijevanje prijedloga o osnutku HDZ. 


Što su se društveno-političke prilike u SFRJ posljednjih godina više 
zaoštravale, i što su oprečna vrenja u Srbiji i u Sloveniji više mijenjala ne samo 
dosadanje stanje nego i perspektive jugoslavenske zajednice - to se više očito- 
vala neodrživost hrvatske šutnje. 

Medutim, potreba, pače i neizbježiva nužnost, da i ušutkana Hrvatska 
progovori - kako zbog unutarnjih tako i svjetskih kretanja - sputavana je 
zakučastim zaprekama posebnih hrvatskih okolnosti. U Hrvatskoj se još uvijek 
osjećaju tragične posljediće nedemokratskog ugušenja onoga preporodnog, 
socijalističko-reformističkog i nacionalno- demokraiskog pokreta što se u 
Hrvatskoj bio razmahao šezdesetih i na početku sedamdesetih godina. Taj 
reformistički pokrct, kakav sc prije i posilije toga javljao i u drugim socijali- 
stičkim zemljama, bio je surovo skršen, doduše, na poticaj dogmatsko-hege- 
monističkih snaga, ali i uz - ne tek prešutnu - suglasnost pomnogih što su se, 
tada i danas, u drugim repubvlikama razmahivali liberalističkim idejama. 


Želimo li pogledati istini u oči, onda ne možemo zanemariti te čin jenice 
i njihov utjecaj na daljnja kretanja. 


Suvremena društveno-politička previranja dokazuju dasu mnogi izvukli 
iz tih zbivanja potrebne pouke, što se očituje osobito na primjeru Slovenije, 


dok drugi - o čemu opominju zbivanja u Srbiji - upadaju, jamačno, u još veće 


povijesne pogreške, koje mogu izazvati kobne posljedice. 

Na hrvatskom tlu hudobne golomrazine sedamdesetih godina, pa i 
razvalne olujine pa i krčevine osamdesetih, poticale su sazrijevanje razborito- 
sti, u smislu svestranijih prosudbi svih čimbenika što uvjetuju okolnosti i 
predodreduju ishode. Ali usporedno s mudrošću potiskivanja mladalačkog 
zanesenjaštva i nerazboritog steklištva, množila se - u ime tobožnje promišlje- 
nosti - oklijevalačka kolebljivost, pače i poslušnički kukavičluk. (A dakako, na 
takvoj muljavini i kojekakav korov biva uspješniji u izazivanju obmana, sumnji 
i rastrojstva.) 


Zbog svega toga nije nimalo slučajno, što nasuprot različitim lobbyjima 
ovdje i po svijetu, što uvijek znaju i čine ono što treba da bi provodili i nametali 
svoju volju, u Hrvatskoj su brojniji nego drugdje trebalo-bisti. Naime, takvi 
koji i onda kad dokuče da bi se nešto moralo i valjalo poduzeti, to bi ipak 
trebalo da učini netko drugi... 


No, unatočsvemu tomu, hrvatska misao nije ni šutjela,a kamoli zamrla, 
ni u ono zlehudo doba kad su sa šutnjom Hrvatske probijali uši i domaće i 
svjetske javnosti. Uostalom, ima vremena, u životu i čovjeka i naroda, kad je i 
Šutnja itekako riječit govor... Ali isto tako dode i vrijeme kad zaparna utihnina 
postane toliko nesnosnom da se disati ne može, te sve što živjeti hoće vapi za 
hukom vala pa i bljeskom groma. 


Zbog toga je u Hrvatskoj već prilično dugo sazrijevala misao da valja 
izići izsjene mučnoga muka. Svakako znatno prije no što je i službena politika 
bila primorana da prihvati nužnost demokratskog pluralizma za izlazak iz 
krize. 

No, zbog spomenutih razloga i protimbi ta je spoznaja bila sputavana 
nesrazmjerno više i bezobzirnije negoli u drugim (spomenutim republikama). 


Istom kad se - poslije razmaha slovenskih pluralističkih strujanja - u 
Zagrebu javljaju neke nalične inicijative (jugoslavenska, europska, socijalde- 
mokratska, jusovska), Postalo je očevidno da je krajnje vrijeme da se pristupi 
oživotvorenju zamisli demokratskoga pokreta koji bi izražavao gledišta prete- 
žite većine hrvatskoga javnog mnijenja, a ne tek uskih skupina ili izdvojenih 
pojedinaca. 

Poticajna nastojanja oko izradbe Nacrta programskih osnova HDZ i 
sazivanja inicijativnoga skupa nailazila su na izrazitu dobrohotnost u redovima 
kulturnih i inih djelatnika: književnika, znanstvenika i umjetnika, liječnika, 
ekonomista i pravnika, od građana najrazličitijih zanimanja i zvanja do radnika 
istudenata. 110 gotovo podjednako u svim naraštajima -što je veoma znakovito 
- od sudionika u predratnim i u ratno-revolucionarnim zbivanjima, pa onih iz 
svih poratnih razdoblja, do mladeži što istom stupa na javnu pozornicu. 


Što se tiče samih programskih osnova, one su u pripremnom razdoblju 
dopunjene prijedlozima sudionika u inicijativnom krugu, ne pretrpjevši ipak 

bitnih promjena. To samo za sebe govori o visokom stupnju duhovne zreloće 
i jedinstva pogleda ljudi bez obzira na njihova idejna opredjeljenja. Razumije 
se poneki bi htjeli da se istakne nešto više ove a manje one sastavnice, o čemu 
se može raspravljati. No bitno jedasmosuglasnost postigli, i da dalje ustrajemo 
na tome, da nam je u sadanjim prilikama potrebna demokratska zajednica 
izvan i iznad idejnih opredjeljenja, na osnovama koje mogu okupiti sva stre- 
mljenja u demokratskoj obnovi domovine. 


Nešto više razlika bilo je glede vremena i načina naše pojave na plura- 
lističkoj pozornici. 


Doksu neki smatrali da još uvijek nije vrijeme, drugisu uvjereni nesamo 
da nije prerano već da sa svojom demokratskom inicijativom dobrano kasnimo. 
Jamačno, uzrocia i izvori ovim oprekama u procjenama veoma su različiti. Kao 
i ostale dvojbe, one su samo izraz spomenutih naših posebnih okolnosti. 


Zato valja nešto reći i u odnosu na gledište da bi svaka inicijativa morala 
poteći od "novih" i "neprozivanih" ljudi. Ono, dakako, sadrži znatan stupanj 
pragmatične mudrosti, ali i zamku odgode do nedočina. Osim toga, tu se prije 
svega postavlja jedno načelno pitanje. U ime kakvih se to demokratskih načela 
može nijekati najobičnije građansko pravo ljudima koji su upravo zbog takvih 
načela bili žrtve dogmatsko-hegemonističke birokracije, ili su pak u međuvre- 
menu postali uvjerljivim pobornicima demokratskog pluralizma?! A što se tiče 
čekanja "novih" ljudi, neka mi bude dopušteno ustvrditi i posvjedočiti da smo 
mi iz našeg inicijativnog kruga bili voljni prihvatiti svaku inicijativu koja bi u 
osnovnim crtama bila sukladna pogledima od kojih smo pošli u Nacrtu. A zar 
nas ono što smo u međuvremenu dočekali ne upućuje na svu bezizglednost 
takvih obmana. Zar podlijeganje takvim zabludama nije jednako isticanju ili 
pomirenju sa zahtjevom da je netko drugi morao napisati djela a ne oni koji 
su ih napisali, recimo: Ojađeno zvono - mjesto Tina Ujevića, Balade... ili 
Hrvatskog boga Marsa - mjesto Krleže, Djecu božju ili Svi smo mi odgovorni 
- mjesto Šegedina, ili Kiklopa - mjesto Ranka Marinkovića, itd. itsl. Ako je 
takva misao na intelektualnoj razini nezamisliva glede književnih umotvorina, 
zašto bi onda bila dopustiva inače, kad nas i spomenuti primjeri podsjećaju da 
sva povijesna razmatranja nose još izrazitije osobne značajke?! A i svjedoče o 
ulogama pojedinaca u povijesnim zbivanjima. Uvijek je naspram onih što se, 
zbog ovih ili onih razloga, prepuštaju igri povijesnih zbivanja bilo i takvih što 
su svojom činidbom obilježavali pojedina razdoblja. 


No, u svezi sa svim pitanjima pokrenutim u Nacrtu HDZ, mi stojimo 
pred zamršenim problemom demokratske preobrazbe ne samo dogmatsko-bi- 
rokratskog političkog shvaćanja već i intelektualno-političke klime na hrvat- 
skom tlu. 


Naime, čak i naša kulturna, a pogotovu službena glasila, novinstvo i 
RTV, a uglavnom i politički djelatnici, pridržavaju se još uvijek, podjednako 
ustrajno čudne logike i dvostrukih mjerila. 1 onda kad se izjašnjavaju za 
demokratizaciju i pluralizam, oni su opsjednuti potrebom da se ograđuju, pače 
i napadaju izvorno hrvatska gledišta, zazirući od njihove pojavnosti čak i na 

posve znanstvenim i stručnim, pa i umjetničkim područjima. Oni provode 
politiku "čjstihruku"naspramhegemonizmuiunitarizmu. A sveukupno povije- 
sno iskustvo upućuje na njenu nedjelotvornost. Imao sam nažalost tu sreću da 
sam već prije tri desetljeća pa nadalje, bio među onima koji su ukazivali na 
činjenicu da je upravo takva politika vodila tome da svako hrvatsko gledište - 
bez obzira koliko bilo objektivno i znanstveno, ili marksističko - bude žigosano 
kao nacionalističko i separatističko, dapače i kao ustaško. A svi oni što su se 
"dokazivali" provedbom takve politike "čistih ruku" nisu izbjegli sudbu da na 
kraju budu ozloglašivani čak i gore od onih koji su se zauzimali za principijelno 
otvoreno razmatranje spornih pitanja, mjesto ideološkog zamaglivanja isamo- 
zavaravanja. 

Budući da nas je takva ne-politika skupo stajala - kao znanstveni i 
kulturni djelatnici - imamo ne samo pravo nego i dužnost da skrećemo pozor- 
nost na njenu pogubnost i neodrživost. I na osobnu odgovornost svakoga, 
javnog, kulturnog i političkog djelatnika za svoja gledišta i postupke u današ- 
njim previranjima. 

Kako se poslije svih iskustava, u koje svrhe i s kakvim izgledima, može 
pisati i govoriti na stari način, što se među inim očitovalo i u načinu najava 
pokretanja HDZ?! 

Po kakvoj se to logici može pisati o grijesima "dahauskog procesa" u 
Sloveniji ili Golog otoka; izvješćivati čak o podizanju spomenika staljinistič- 
kim žrtvama u SSSR-u, te o montiranim presudama u ČSSR-u i Mađarskoj, - 
a ustrajati samo na bezgrešnosti ama baš svih političkih osuda u Hrvatskoj?! 


Zar i na pučkoškolskoj razini nije već odavno očito da je sveopća kriza 
i proizišla iz birokratsko-dogmatskog prisvajanja prava na istinu, te da je 
tobožnja kontrarevolucija u Hrvatskoj bila samo blagi pramaljetni povjetarac 
prema ovodobnim burama i vrtlozima u Sloveniji i u Srbiji, bez obzira na sve 
razlike među njima? 

Ovo ne znači da se treba poistovjetiti s onodobnom politikom, već da 
se nikakva ispravna politika na duge staze ne može voditi primjenom različitih 
kriterija, i još k tome suprotnim činjenicama i probicima vlastitoga naroda. 


A da na hrvatskom tlu ne može biti zbiljske demokratizacije i stvaralač- 
koga pregnuća u traženju izlaza iz krize, bez istodobnoga sagledavanja cjeloće 
povijesne istine, radi otklanjanja uzroka i sprječavanja opetovanja istih greša- 
ka - o tome ne bi valjalo imati nikakve dvojbe. 

Jedna od bitnijih zadaća HDZ bila bi u tome da na razborit način potiče 
razmatranje i razjašnjavanje svih onih pitanja što teretom prošlosti pritišču 
svijestisavjest naših ljudi. Jer u bezizglednom sukobu s društvenim nedaćama, 
i ne manje s nametnutim im istinama, ljudi gube povjerenje u svrhovitost 
ozbiljnijih napora, nalazeći izlaz u olakom preživljavanju ili bijegu iz domovi- 
ne. 

Eto, toliko kao objašnjenje prilika u kojima je, na koji način i zbog čega 
došlo do prijedloga o pokretanju HDZ, te zašto je prijeko potrebno neovisno 

demokratsko glasilo, koje ne bi bilo sputano idejno-političkim predrasudama 
i ograničenjima. 


Nacrt programskih osnova, o kojima je postignuta načelna suglasnost 
velikog broja ljudi, u okviru priprema inicijativnog kruga, govori sam za sebe 
o našim pogledima o mogućim izlazima iz gospodarske i državno-političke 
krize: jedino u odlučnoj i dosljedno demokratskoj preobrazbi društva i na 
neodstupnom poštivanju avnojevskih načela u uređenju međunacionalnih 


odnosa u SFRJ. 
U svezi s tim na kraju još samo neke napomene. 


Kad ističemo zahtjev da HDZ želi graditi svoju djelatnost na tradicijama 
Svih pozitivnih sastavnica i odrednica hrvatske povijesti, onda to ne znači da 
se zauzimamo za jednostavno preuzimanje njihovih idejnih ili programskih 
osnova. Svaka od njih odgovarala je na izazove svoga doba, a i zalajivala u 
promijenjenim povijesnim prilikama. A naše vrijeme traži nova rješenja. U 
tome se ne očituju nikakve naše posebnosti već - možemo reći - zakonitosti 
povijesnoga kretanja. 


. Sloga, težimo za sintezom hrvatske povijesne svijesti i političke misli, 
znajući koliko je skupo stajalo i naš i svaki drugi narod nasilno rušenje i 
udaljavanje od vlastitih tradicija. 


A što se tiče "jugoslavenske sinteze", za što se u Hrvatskoj izjašnjava i 
službeno vodstvo i "oporbene" pluralističke inicijative, držimo da ona može 
označiti put izlaska iz društveno-političke i državne krize samo pod pretpo- 
stavkom da ne zanemari već predvidi osiguranje hrvatskih nacionalnih probi- 
taka, na istovjetan način kako to čine i drugi narodi u SFRJ. 


S obzirom na dalje vrtoglavo zaoštravanje krize, držim da bi HDZ - u 
skladu s izloženim osnovama - morala izraziti najveću zabrinutost zbog takve 
nerazumne politike koja je dovela do krajnjeg zaoštravanja međunacionalnih 
suprotnosti u cijeloj SFRJ a naročito na Kosovu. Isto tako valja nam reći 
odlučno - NE! - otvorenim prijetnjama onih što bi metode kineske revolucije 
prenijeli ina Bosnu i Hercegovinu, pa na Hrvatsku, a zatim i na Sloveniju, da 
bi svoj neostaljinizam i neounitarizam nametnuli cijeloj državnoj zajednici. 


Drugim riječima, osim svojim stajalištima o bitnim pitanjima iznijetim 
u programskim osnovama, HDZ mora dići svoj glas io svim gorućim pitanjima, 
i pred domaćom i pred svjetskom javnosti. 


Dr. Dalibor Brozović (iz intervjua zadarskom Fokusu) 


Tri velike pogreške 


Fokus: Pišući za "Republiku 1 - 2" rekli ste: "Zato i pišem ove retke za 
"Republiku? - to je kao svojevrstan izvještaj o prvoj fazi borbe za hrvatsko ime 
hrvatskomu jeziku." Koji je okus imao taj "konačni" prijedlog Anđelka Runji- 
ća? ("U SR Hrvatskoj u službenoj je upotrebi hrvatski ili srpski jezik, standar- 
dni oblik narodnog jezika Hrvata i Srba u Hrvatskoj, koji se naziva i hrvatski 
književni jezik, a koji je i književni jezik Srba u Hrvatskoj.") 

Brozović: Naprosto ne mogu povjerovati da prijedlog tako izgleda. 
Hrvatski književni jezik nije sinonim za hrvatski ili srpski jezik, nego su to dvije 
različite razine spoznaje, dva različita objekta. Hrvatski književni jezik samo 
je jedan od mogućih načina realizacije hrvatskoga ili srpskog jezika. Dva puta 
reći da je to jezik Hrvata i Srba u Hrvatskoj čista je besmislica, jer je hrvatski 
ili srpski jezik potreban kao pojam da se izrazi određena lingvistička stvarnost 
u sve četiri središnje republike, i ne samo u obliku književnog jezika nego u 
svakom mogućem obliku postojanja jezika na tom terenu. Prijedlog koji je 
imao najveći broj mišljenja u općenarodnoj raspravi kao jedna od tri sinteze u 
Odboru za jezičnu politiku pri Predsjedništvu Republičke konferencije 
SSRNH glasi otprilike ovako: U SR Hrvatskoj u službenoj je upotrebi hrvatski 
ili srpski jezik i to onaj oblik koji je standardiziran u SR Hrvatskoj i koji se 
naziva hrvatski književni jezik. Taj prijedlog, nažalost malo dugačak no nemo- 
guće ga je skratili, najrealniji je i najtočnije odgovara postojećoj jezičnoj 
stvarnosti. Dodajući riječi "koji je ujedno i književni jezik Srba u Hrvatskoj" 
Runjić je počinio bar tri teške pogreške: Prva je da se pred svijet izlazi s 
praksom da hrvatski Sabor određuje Srbima u Hrvatskoj koji je i kakav njihov 
jezik. To je nešto neprihvatljivo, nedemokratsko, nešto što će u javnom mišlje- 
nju, političkom a prije svega u stručnom javnom mišljenju u svijetu, nepolreb- 
no dati vrlo lošu kvalifikaciju samomu Saboru, a onda i većinskom narodu koji 
taj Sabor predstavlja. Osim toga, taj dodatak na neki način obavezuje da 
hrvatski književni jezik ne bude kao svaki književni jezik zasnovan na svojim 
vlastitim tradicijama, nego mu se daje obaveza, ako je veći književni jezik Srba 

u Hrvatskoj, da bude takav da za njih bude i prihvatljiv. Ne veže dakle samo 
Srbe u Hrvatskoj koji onda nisu zato krivi, nego veže i same Hrvate, koji su 
ujedno ondai krivi zato što su vezani! Treće zbog čega je taj dodatak nezgodan, 
ne nezgodan nego baš štetan, jest ono što on nužno mora voditi konfrontaciji 
Hrvata i Srba u Hrvatskoj, a ako sam i u šta na svijetu uvjeren, uvjeren sam u 
to da je to prvi uvjet za ikakav uspjeh bilo koje unitarističke politike posvaditi 
hrvatski narod i Srbe u Hrvatskoj. U tom pogledu nije bilo pametnijeg teksta 
Od članka Predraga Tašića u jučerašnjoj "Panorami subotom" (razgovor vođen 
30. IV. op. MT). Novi prijedlog ne vodi dakle onomu čemu naizgled naginje, 
nego upravo obrnuto, Ta i takva formulacija mislim da neće moći proći, jer nije 
korektno postupljeno u načinu donošenja, nije rezultat općenarodne diskusije, 

niti se slaže s mišljenjem struka, ne samo jezičnih nego i drugih koje su 
zainteresirane za jednu ustavnu formulaciju o jeziku. Ona u još izrazitijem 
obliku sadržava ono što je bila jedina stvarno slaba točka stare ustavne formu- 
lacije, a to je da je hrvatski književni jezik proglašen i književnim jezikom Srba 
u Hrvatskoj. On to može biti na određeni način i za određenu sferu upotrebe, 
ali inače bi to bilo stvarno nedemokratsko nametanje. Na koncu, negativna je 
značajka novog prijedloga što je ubačen veznik i, to jest da se službeni jezik 
naziva i hrvatski književni jezik. To je zaista nelijepa intervencija. 


Fokus: U "Danasu" ste koliko se sjećam govorili o alergiji na pridjev 
hrvatski, da li je ta alergija uzrok napada nekih srpskih lingvista na "Sintaksu" 
Radoslava Katičića? 


Brozović: Ta je alergija kod raznih svojih nositelja, nešto što objektivno 
postoji, što bi bilo neozbiljno nijekati da postoji, bez obzira čime je ona kod 
koga motivirana. Ima ljudi koji su ne svojom krivnjom podložni nekim zablu- 
dama koje ih vode u takvu vrstu nepovjerenja da postanu alergični prema 
upotrebi pridjeva hrvatski, ali ima i onih koji nisu ni u kakvoj zabludi; tu se 
radi o unitaristima hrvatskog podrijetla, njihova alergija prema pridjevu hr- 
vatski nije rezultat nikakve zablude, ili neinformiranosti, nego je naprosto 
bitandio njihovog bića. 1 u nastupima protiv "Sintakse"alergijesu odigrale vrlo 
bitnu ulogu. Upravo zbog prozirnosti tih alergija kritike su ispale na prilično 
jadnoj stručnoj razini. Što je ispod mogućnosti samih kritičara, jer je među 
njima bilo inače sposobnih ljudi, pa da nisu bili emocionalno opterećeni tom 
alergijom, mogli bi napisati prema svojim objektivnim sposobnostima mnogo 
bolje i konstruktivnije kritike. 


Fokus: Da li biste nam pojasnili sintagmu "jugoslavenska zajednica bez 
slušalica" koju ste koristili u intervjuu koji ste dali "Mladini"? 


Brozović: To je bila jedna od parola na jednom od mitinga, i tu se radi 
o stanovitoj alergiji koja je također vrlo opasna za odnose u jugoslavenskoj 
zajednici. No ta je parola zapravo glasila: "Jugoslavija bez slušalica", jer neki 
krugovi ne vole ni riječ zajednica. To je alergija na svaku posebnost, jedan 
iracionalni osjećaj nepodnošenja bilo koje individualnosti. Ona se izražavala 
i parolom koju smo također mogli vidjeti na televiziji: jedan narod, jedan jezik, 
jedan ustav. "Jugoslavija bez slušalica" metafora je za zemlju u kojoj nikomu 
ne bi bile potrebne slušalice (što se prvenstveno u stvarnosti odnosi na upo- 
trebu slušalica u Narodnoj skupštini), izraz podsvjesne želje za jednim jugo- 
slavenskim narodom s jednim jezikom. Ono što zabrinjava jest da parole 
takvoga tipa u pojedinim sredinama mogu biti prihvaćene s ushićenjem i da se 
takvom jednom iracionalnom vizijom mogu zanijeti mase. Te su emocionalne 
provale ushićenja ono što otežava jedan razuman, racionalan, konstruktivan 
dijalog s nekim iko bi ga iz te sredine uistinu i želio. Za njega je onda jedno 
takvo emocionalno raspoloženje veoma težak pritisak, jer se u slučaju dijaloga 
upušta u rizik da ga naprosto odbace, maknu, proglase izdajicom, a to onda 
naprosto onemogućuje dijalog i kada postoji dobra volja. Ti koji imaju dobru 
volju za dijalog i koji bi se željeli racionalno postaviti također snose dio krivice 
što se u njihovoj sredini moglo razviti takvo raspoloženje, averzija, alergija 

prema onomu što je simbolizirano slušalicama. Taj problem pogađa prvenstve- 
no Slovence i Makedonce, a onda i one jugoslavenske građane koji ne pripa- 
daju u konstitutivne nacije jugoslavenske zajednice, Albance i Madžare na 


primjer. 
Fokus: Što mislite, kako se osjećate kad pročitate ovakve redke: Svetko 


Šarić (Fokus, br.4) "Kaošto ni Hrvati nisusvjesni dase cijelo njihovo biće treba 


zasnivati na povijesti srednjovjekovnih kraljeva. Futuralistički nastrojeno biće, 
valjda zbog ekonomske baze 


Da ne kaže Zapad (koji nas potajno priželjkuje, € baze 

što li, samo mi nećemo) da nismo suvremeni. To nam pokušaše objasniti 

tandem Tuđman-Brozović (jedan je naš sugrađanin). Nikako da nas uvjere da 
su njihove ideje (koje uostalom i nisu njihove, imali smo priliku čuti i osjetiti 

tokom burne povijesti ovog stoljeća) da je dobar Hrvat samo onaj koji vidi 

svoju budućnost u idejama kralja Tomislava,"? 

Brozović: Naprosto bih rekao da taj Šarić uživa govoriti i čuti vlastiti 
glas, ali priča koješta. Nema nikakva temelja za tvrdnju da HDZ smatra kako 
bi Hrvati morali zasnivati svoju budućnost na srednjevjekovnim idejama, 
uključujući i ideje kralja Tomislava, koje meni osobno nisu baš osobito pozna- 
te, a vjerujem da su Šariću još manje poznate, pa bi onda bilo bolje da se o 
njima i ne izjašnjava. Ideje HDZ zasnovane su na sadašnjosti kao i ideje svake 
zrele grupacije u svijetu koja je zainteresirana za politička pitanja. A kako se 
svaka sadašnjost zasniva na cjelokupnoj prošlosti jednoga narodnog kolektiva, 
takva jedna grupacija mora imati i stanoviti stav prema onomu što se dogodilo 
u prošlosti, i ništa više od toga, naprosto stav. I oni koji tvrde da se u ime 
budućnosti prošlost ne bi smjela uzimati u obzir, polaze od jedne druge ocjene 
prošlosti, što po najjednostavnijoj logici znači: jedina moguća ocjena prošlosti 
koja je dobra i u ređu jest ona koja odreduje da je u cjelini treba odbaciti, a 
svaka druga procjena nije dobra. To je nedemokratski pristup, jer ne može se 
govoriti o težnji za demokratizacijom društva ako od samog početka proglasite 
svoju ocjenu prošlosti kao jedinu ispravnu. Nemoguće je graditi bilo što 
demokratsko počinjući od diktata. Osim toga, ne vjerujem da je taj Šarić uopće 
ozbiljno pročitao što Zajednica ima u svom programu, jer inače ne bi tako 
površno govorio, a ono što on naziva tandemom Tuđman-Brozović, neozbiljna 

je stvar, jer mi smo naprosto samo jedni od kruga ljudi koji su smatrali da u 

sadašnjem času treba pokrenuti inicijativu radi konstruktivnog dijaloga i 

konstruktivnog prilaza problemima pred kojima stoji hrvatsko društvo. 

Fokus: Najčešći obrazac za diskvalifikaciju HDZ-e je pozivanje na 
sedamdesete godine, dovođenje u vezu s maspokom, pa ako je moguće s desnim 
snagama u drugom svjetskom ratu; te hipoteze predstaviti kao činjenice i 
gotovo. Što mislite o tom obrascu? 

x Brozović: Inicijativa HDZ je rezultat sadašnjeg momenta, a većje prošlo 
više od dva desetljeća od početka tzv. maspoka i osamnaest godina od njegova 
nasilnog prekida. Svatko ozbiljan na svijetu može se samo nasmijati na ideju 
o nekom ponavljanju, reprize kao takve u povijesti naprosto ne postoje. I u 
najmirnijim su vremenima dva desetljeća potpuno dovoljna da takve reprize 
ne može biti. To je jedna strana priče, a ni druga strana nije manje smiješna. 


10 


Na jednom te istom terenu, u jednom te istom n i Si 
te Jata društvenim, kulturnim, ekonomskim i ME Prde a E E 
čak na mnogo većim razmacima negoli što su to dva desetljeća dogoditi da 
različite ideje koje se postave, nemaju nikakvih zajedničkih crta. Ako postoje 
neke konstante u onom što bismo mogli zvati francuska politika mania 
politika, slovenska politika, srpska politika ili bilo koja druga, onda bi bila 
krajnje diskriminatorska postavka da jedino hrvatska politika mora biti čista 
od svakog elementa koji je sadržala u prethodnim fazama Političkog zbivanja 

u Hrvatskoj. Mislim da ni najzagriženiji protivnik svega hrvatskoga ne bi . 
usudio potpisati takav zahtjev. HDZ je rezultat potreba ovog momenta, nalazi 
se na razvojnoj liniji politike u ovoj zemlji i ovom narođu, a pošto je na toj 
povijesnoj razvojnoj crti maspok također jedna točka, dodir je s tom točkom 
prirodan i sam po sebi razumljiv kao i dodir s bilo kojom drugom točkom 
politike koja je u prošlosti bila hrvatska. Druga je strana medalje to što je pod 
pritiskom mas-medija i stalne indoktrinacije i dijelu najdobronamjernijih 
snaga ušlo u svijest, čak u podsvjest,da samo u Hrvatskoj ne vrijede opći zakoni 
svjetskih društava, to jest da se o povijesti govori objektivno, da se zasluge i 
pogreške sagledavaju realistično, da u povijesti ne može biti tabu tema, da 
nikakva čak i objektivno ustanovljena krivica ne može biti vječna kao neko 
žigosanje koje se ne može ničim ispraviti. Dovoljno je samo reći maspok ili 
deklaracija ili koje ime iz onog razdoblja i odmah prestaju vrijedjeti normalni 
ljudski zakoni, to je odmah izvan rasprave, nedodirljivo, nezamišljiv užas i 
slično. Nijedan narod ne bi to sebi dao nametnuti i sasvim je sigurno da ni 
hrvatski narod ne može dopustiti da mu to bude nametnuto. Ne može se 
razumno razgovarati ako meni moj sugovornik unaprijed određuje što ja 
moram prihvaćati, što osuđivati, kakav ću biti, tojeonemogućivanje razgovora. 
Razgovor je potreba dviju strana, i ako je ovomu društvu i različitim snagama 
kojeu njemu postoje razgovor potreban zbog teškesituacije, jer treba iznalaziti 
izlaze za budućnost, onda razgovorima treba pristupiti ozbiljno a ne djetinja- 
sto. Treba pogledati kako se prema teškim zaokretima u povijesti nakon 
drugoga svjetskog rata danas odnose ljudi u pojedinim socijalističkim zemlja- 
ma i izvući iz toga nekakve zaključke. Ako se od svih strahota koje su se znale 
dogoditi suvremenom socijalizmu, sve možestaviti na dnevni red, hladnokrvno 
razmotriti nastojeći naći neke razumne ljudske izlaze za budućnost, a da je 
jedino krivica maspoka neispravljiva, neoprostiva, nezamišljiv užas koji čovjek 
ne smije ni u usta uzeti, ako je to uistinu tako, onda bi to trebalo otvoreno i 
iznijeti, izričito reći da je tako i pokušati to i obrazložiti; ne može se očekivati 
da takva jedna ocjena prođe trajno prešutno kao nešto o čemu se ne raspravlja, 
ali se samo po sebi podrazumjeva. Maspok je imao pogrešaka i o njima treba 
raspravljati, ali sama pomisao da bi se moglo raspravljati i o tome u čemu je 
učinjena pogreška u odnosu na maspok, od pojedinaca se doživljava kao 
svetogrđe. Da li je pogreška i može li se ispraviti takav barbarski akt kao što je 
ukidanje Matice Hrvatske? Svaki narod ima neku ustanovu koja znači nešto u 
njegovoj povijesti, koja je vezana uz njegovo biće, ali nijedan narod, bar ne u 
ovom dijelu svijeta, to jest u srednjoj, jugoistočnoj, istočnoj Evropi, nije 
doživio tako grubo uništenje takve jedne ustanovekaošto je to doživio hrvatski 

narod. Ako je to stvar izvan svih zakona, izvan mogućnosti da se o njoj govori, 
izvan normalnih ljudskih odnosa, i ako hrvatski narod to uistinu mora progu- 
tati, prijeći preko toga, onda je to nešto što naprosto ne može proći. Ne može 
proći ni to da je HDZ na osnovi nedokazanih nego u zrak izbačenih optužbi 
tobože na nekoj liniji od srednjevjekovnog i raznog drugog mračnjaštva preko 
nekih opet nametnutih opterećenja i kompleksa drugog svjetskog rata pa do 
maspoka, te da je HDZ jedina neprihvatljiva i da u procesima demokratizacije 
samo za nju ne bi bilo mjesta. To bi povuklo zaključak da su ti procesi naprosto 
taktička varka i pokušaj svojevrsne prevare. Ne može to proći već i zbog toga 
što nitko živ neće povjerovali da se takvi procesi mogu provesti uz diskrimina- 
ciju HDZ, jer je jasno i onima koji su promatrači sa strane u drugim jugosla- 
venskim zemljama, jasno je i politički zainteresiranim narodnim masama, a 
jasno je i protivnicima da je HDZ onaj lakmus papir koji će pokazati da li se 
radi oistinskom procesu demokratskog otvaranja društva ili ne. Diskriminacija 
prema HDZ automatski stavlja svaku drugu inicijativu u Hrvatskoj u položaj 
režimske marionete. Poznajem dovoljan broj ljudi iz HSLS i UJDI i smatram 
da su to dovoljno ozbiljni i inteligentni ljudi koji sebi neće dopustiti takvu 
kvalifikaciju, jer je ispod njihova i intelektualnog i moralnog dostojanstva da 
budu manipulirani i da u javnom mnijenju dobiju pečat režimske formacije. S 
HDZ demokratizacija u Hrvatskoj prolazi ili propada. 


Fokus: Dali je ona vaša omiljena rečenica da će onošto je danas politika, 
sutra biti povijest, jedan od razloga vašeg političkog angažmana? 


Brozović: U nekim bih se drugim prilikama rado držao daleko od 

politike, jer i na stručnom polju imam mnogo poslova koje bih htio obaviti u 
godinama što su mi preostale. U malom narodu ne možeš reći neka se time 
bave oni koji su pozvaniji, jer je ljudi uopće malo da bi si itko mogao priuštiti 
luksuz da se osjeti nepozvanim. Recimo, da sam Francuz ili Englez, čak ni u 
svojoj struci ne bih se bavio mnogim stvarima kojima se moram baviti, jer 
nemam te sreće da mogu kolegu u susjednom kabinetu pitati da mi kaže nešto 
o ovom ili onom problemu i gotovo. U malom narodu i u teškim vremenim 
čovjek se mora i izvan struke baviti raznim problemima, u ovom slučaju 
političkima, ako ljudi oko tebe traže to od tebe, smatraju da u neku ruku možeš 
doprinijeti i da imaš neki dug. Kad bi procesi koji su sada u početnom stadiju 
došli na određenu normalu, kao što se možemo nadati da se to u bližoj 
budućnosti i dogodi, onda ću smjesta s najvećim zadovoljstvom prionuti poslu 
isključivo na svom vlastitom području. Ni za taj moj stručni rad mi nije 
preostalo mnogo vremena, a kamoli da bih se od nekog luksuza ili nepostojećih 
ambicija želio plesti u nešto što nije moj posao i u sretnijim vremenima ne bi 
zapravo ni trebao biti. A da će politika u sadašnjosti sutra biti povijest, to je 
neštošto bi dobar dio političara morao ozbiljnije shvaćati, ionima koji ozbiljno 
prilaze politici ne bi smjelo biti svejedno kakvo će mjesto zauzimati u povijesti. 
Osim ako je stupanj amoralnosti zaista takav da se radi o svijesnom stavu "daj 
meni danas da ja život provedem lagodno i ugodno, a nakon moje smrti baš me 
briga", kao što onaj francuski kralj reče, "nakon mene potop"; takvih vjerojatno 
ima, njima je svejedno, ali ih onda tako treba i ocijeniti. 

oni intelek- 


: Čini li vam se d £ štvu poželjni samo oni K 
Fokus: Čini li a su u našem društvu poželj olifeaomni. 


tualci koji ponavljaju službene stavove, a da intelektualci koji drug 
šljaju, nisu poželjni, ili se od njih traži totalna apolitičnost? 


Brozović: U našem se društvu dobrim dijelom apolitično i ponašaju. No 
nevolja je što su se komunističkoj partiji iz desetljeća u desetljeće dodvoravale 
i prikrpljale odredene snage koje su joj donekle i uspjele nametnuti dio svoje 
ideologije i tako svoju u suštini utopističko-idealisiičku političku viziju ili 
fiksnu ideju djelomično uklopiti u našu političku praksu. One su baš u Hrvat- 
skoj uspjele nametnuti stanovitu nelagodu u svemu što bi se ticalo hrvatske 
nacionalne problematike i u onom najnormalnijem smislu u kojem se u svakoj 
zemlji tretira vlastita nacionalna problematika. Nacionalizam bi bio kad bi 
hrvaiski intelektualci tražili da hrvatska politika bude nešto drugo nego je 
slovenska u Sloveniji, makedonska u Makedoniji, madžarska u Madžarskoj ili 
švedska u Švedskoj. U svakom narodu ima nacionalista, pa ih ima i u hrvatsko- 
me. To su oni koji bi htjeli da hrvatska politika bude nešto drugo i nešto iznad, 
ali toga imate i kod Madžara i Slovenaca i kod Makedonaca i Šveđana, bilo 
gdje, to nije hrvatska specijalnost. Znam ljude koji su pravili političke, novi- 
narske, publicističke i eventualno neke stručne karijere na području jezika i 
književnosti, cijeli život dajući autoritativne savjete kako treba raditi na zajed- 
ničkim jugoslavenskim projektima, na međurepubličkoj suradnji, a ne baviti 
se isključivo svojim "regionalnim" ili "lokalnim" pitanjima. To je prvo, u 
krajnjoj liniji uvredljivo kad se radi o jugoslavenskoj zajednici, jer se radi o 
narodima, o nacijama koje su potpunoma jednako nacije kao sve druge u 
Evropi, pa se dakle ne radi o nekakvom regionalizmu ili nečem sličnom. I 
drugo, ako sad pogledate u Hrvatskoj one koji su aktivno radili na širem 
filološkom polju, jezičnom i književnom, upravo ono što se tobože traži, vidjet 
ćete da su baš oni vječito bili na udaru. Neosporna je činjenica, jer se radi o 
materijalnim i realnim faktima, da su, hrvatski lingvisti i filolozi u najširem 
smislu bili najaktivniji u stvarnim poslovima, konkretnima, opipljivima. U 
onome što je zajednička hrvatsko-srpska jezična problematika može se reći da 
su pojedini hrvatski lingvisti učinili ne manje od drugih, a da su u pojedinim 
poslovima i prednjačili. Iz hrvatske lingvistike izašla je recimo u svijetu prva 
matrica ne fonema nego tzv. alofona za jedan jezik,a to je problematika u kojoj 
je moguće samo jednim manjim dijelom obrađivati samo srpski ili samo 
hrvatski aspekt pa je obrađena na zajedničkoj razini. Prvi na svijetu fonološki 
opis ishodišnog sistema za sve dijalekte jednog jezika dijasistema napravili su 
zajednički jedan srpski i jedan hrvatski lingvist. Mogao bih navesti još mnogo 
činjenica o udjelu hrvatskih lingvista u opće hrvatskosrpskim poslovima. Mi 
smo sudjelovali u najrazličitijim akcijama, davali smo čak i inicijative za 
rješavanje konkretnih, stvarnih problema, nikada nismo izostali ni iz čega što 
je imalo karakter međusobne suradnje, ne samo da nismo izostali nego smo i 
prednjačili, a oni koji su dijelili savjete o suradnji, nikada nisu učinili ništa 
konkretno. To su galamdžije pravile karijere na račun priča kako bi trebalo 
raditi, dok su batine bez prestanka dobijali oni koji su stvarno radili, i to su 
radili u neusporedivo težim uvjetima nego itko drugi što se tiče raznih tehnič- 
kih i organizacionih pitanja, administrativnih, financijskih i slično. Takav je 

apsurd naprosto bez konkurencije, nije mi poznato da se bilo gdje nešto slično 
može događati. U svijetu možeš imati gotovo monopolan položaj u svojoj 
struci, a da u Jugoslaviji budeš jedva toleriran i da o tvojoj sudbini odlučuju 
potpuno besplodni frazeri. Nije važno da ti stvarno radiš ono što se proglašava 
kao potrebno, smatrat će se da konstruktivno radiš na zajedničkim problemima 
i da radiš u suradnji s kolegama iz drugih naroda onda ako budeš izbacivao 
parole o jugoslavenstvu. Tada je odmah sve u redu, nije važno da išta napraviš, 
to je jedino što se traži od tebe. Takvo stanje duhova nametnula je već 
spomenuta ideološka grupacija. Ona polječe još iz prošlog stoljeća, zatim od 
tzv. jugoslavenskoga omladinskoga nacionalizma iz doba balkanskih ratova i 
izstare Jugoslavije. Sa svom tom historijskom naplavinom uspjela se priključiti 
SKJ i navući ga na tanak led: "Mi ćemo vam zemlju učiniti jednostavnijom i 
lakšom za upravljanje, a vi kao komunisti lakše ćete obavljati svoje historijske 
iklasne zadatkeako tu duhovnu sferu prepustite nama." Partija je znala zagristi 
na tu udicu, i kada je doživljavala najgore neuspjehe, uvijek je to bilo zbog 
djelomičnog nasjedanja unitarnoj ideologiji. Razumije se da je ta ideologija 
morala malo frizirati svoj svjetonazor, svoje idealističke poglede malo crveno 
ofarbati, makar površinski, da se prikrije. To je ona konstanta koja truje 
političke odnose u jugoslavenskim zemljama, koja i danas predstavlja glavni 
kamen smutnje. Pri tom treba znati da su iz krila hrvatskog naroda potjecali 
glavni protagonisti te linije, koja se prikrivala na razne načine i površinski 
mijenjale, ali je u biti uvijek ostajala ista, da li kao neko otvoreno, brutalno 
orjunaštvo ili na drugačiji način, ovisno o prilikama. Kod drugih naroda u tri 
ostale centralne jugoslavenske republike njima se priključuju manje ozbiljni 
krugovi, katkad je to mimikrija, katkad se pod tim plaštom prikriva nešto 
drugo, jer unitarizam nije velikosrpstvo. Velikosrpska je politika uostalom isto 
što i velikohrvatska, velikobugarska, velikoalbanska, velikogrčka ili veliko- 
madžarska, u svakoj proizvodnji ima otpada i u svakom narodu ima velikodr- 
žavnog šovinizma, 10 nije ništa specijalno ali specifično hrvatsko unitarno 
jugoslavenstvo nešto je što je kudikamo ozbiljnija i neprihvatljivija opsesija 
negoli bilo koji šovinizam u ovom dijelu svijeta. Ne znam za nešto slično, to je 
specifičan nadnacionalni šovinizam. U našem je društvu nažalost uvijek posto- 
jala neka vrst poremećenog mjerila i najnormalniji nacionalni osjećaji dočeki- 
vani su s nepovjerenjem kao nešto što bi trebalo gurnuti u stranu, prigušiti, a 
svaka čak i najgrublja manifestacija unitarnog jugoslavenskog utopizma doče- 
kivana je s nekakvim stavom ispričavanja, da to jest doduše pretjeravanje, ali 
su unitaristi ipak konstruktivni, čuvaju državno jedinstvo, popravit će se i 
slično, a oni niti se popravljaju niti se mogu popraviti. To je jedina vrsta ljudi 
s kojima ne može biti konstruktivnoga dijaloga, nikakva kompromisa. U 
jednom od prethodnih intervjua rekao sam da je hrvatski idejni unitarizam rak 
hrvatskog društva i da nijedan organizam ne može pregovarati sa svojim rakom. 


: Fokus: Naš čakavski pjesnik Mate Balota (Mijo Mirković) na jednom 
je mjestu rekao da kad bi politika bila borba teza a ne interesa, mi bismo se 
lako složili. I sad kada smo malo razgolitili politiku što stoji u pozadini tih 
intelektualaca frazera, da li je to vrsta povijesti koja je naučila da će poslušno- 
šću steći korist? 

ia Note 2 iti je samo 
Brozović: Kod onih koji nisu protagonisti te politike, nego su Je 
I PE hi prosto o nedostatku 


slijedili, radi se ili o kukavičluku ili o karijerizmu ili napros i Uvijek 
vlastitoga ja, što vodi poslušnosti prema svemu što se od čovjeka traži. a 
je bilo ljudi koji su puštali da se idealima bave oni kojima su ideali važniji o 
Vlastite karijere. Međutim prava, tvrda jezgra hrvatskog unitarizma nije pot- 
kupljiva. Kod nje se radi o fanatizmu, ona ima svoju fiksnu ideju i ide samo za 
njom. Priključii će se bilo komu, bilo kojoj grupaciji za koju vjeruje da je vodi 
njezinu cilju. Koristili su se Khuenom i izdali su ga, koristili su se velikosrp- 
stvom stare Jugoslavije i izdali su je kad su uvidjeli da ona ne vodi njihovoj 
utopiji. Poslije se prikrpljuju komunističkoj partiji, jer vjeruju da SKJ može 
biti instrument koji bi ih u budućnosti mogao dovesti do ostvarenja njihove 
utopije, ali ako dođu prilike u kojima bi zaključili kako im komunistička 
ideologija to ne osigurava, današnji nasljednici nekadašnje Orjune izdat će je 
ne trepnuvši okom i svesrdno podržavati kakvu drugu ideologiju. 

Fokus: Da li se tu naprosto radi o ljudima koji žeđaju vlast i koji joj se 
prikrpljuju bez obzira tko su njezini nositelji? 

Brozović: Uz bilo koju vlast koja bi u Hrvatskoj bila hrvatska onako kao 
što je u x-toj zemlji x-ta vlast ili u y- toj zemlji y-ta vlast, ne bi pristali, bili bi 
žestoko, beskompromisno, nepotkupljivo, bjesomučno na svakom polju protiv 
te vlasti, ali uz svaku drugu da. 

Fokus: I za kraj, zašto ste ostali u Zadru kad ste vjerojatno svoje znanje 
negdje drugdje mogli i bolje unovčiti? 

Brozović: Ja sam u Zagrebu, pa i u nekim drugim jugoslavenskim i 
svjetskim središtima dovoljno prisutan, ali u mjeri koju donekle sam određu- 
jem baš zahvaljujući tome što sam u Zadru. I u Zadru teško osiguravam 
dovoljno vremena za rad, a u nekoj većoj sredini bio bih još više zahvaćen 
mehanizmom svakodnevnog života. Osim toga postoji i stanovita inercija, 
1956. kad se otvarao fakultet, imao sam priliku da kao vrlo mlad čovjek dobijem 
katedru i da tako jedan dio studija izgrađujem prema vlastitom shvaćanju. Bar 
sam vjerovao da ću to moći, donekle sam i mogao, ali materijalni su uvjeti bili 
i više nego loši, i to dugi niz godina, tako da nije bilo pomoćnih snaga ni 
institucionaliziranog pogona koji bi sve to na odgovarajući način omogućio. A 
osim toga, svestrijele i nevolje koje nekako automatski idu uz moju prisutnost, 
ovako su bile manje štetne nego recimo da sam se prebacio u Zagreb, tamo bi 
to zagorčalo život većemu broju ljudi pa sam ih toga poštedio. Jer da mi tamo 
razne sitne duše i slična čeljad zagorčavaju život, to bi imalo kudikamo veći 
negativan efekt i ozbiljnije posljedice. 

Programska deklaracija Osnivačke 
skupštine Hrvatske demokratske za- 
jednice 


I. 
Sudionici Osnivačke skupštine HDZ okupili su se oko programskih 
osnova što su kao Prednacrt predočene javnosti na inicijalnom skupu za 
pokretanje HDZ, u Zagrebu 28. veljače 1989. godine. 


Osnivačka skupština prihvaća taj Prednacrt kao Privremeni program, koji 
se u svojstvu Nacrta budućeg programa daje na raspravu svemu članstvu HDZ. 


Ova Programska deklaracija donosi se kao djelatni program. 


Na temelju toga Privremenog programa i ove Programske deklaracije 
donijet će se Program HDZ na njezinoj prvoj redovnoj skupštini, u skladu s 
razvitkom općih društveno- političkih okolnosti i stečenim iskustvima iz dje- 
latnosti HDZ. 


II. 


Polazeći od ocjene da su uzroci sveukupne društveno- političke,državne, 
gospodarske i moralne krize, te krajnje zaoštrenih međunacionalnih odnosa u 
SFRJ - usvjetskom povijesnom neuspjehu ideologijski isključive komunističke 
doktrine i jednostranačkog, monopolističkog sustava, u kojemu se nije mogla 
oživotvoriti ni ideja osamoupravnoj socijalističkoj demokraciji, HDZ izražava 
volju i težnje onih što su spoznali da se izlaz iz ncizdržljivog i neodrživog stanja 
može naći samo u svjesno usmjerenim i djelatno razboritim naporima dobro- 
namjernih ljudi svih staleža i slojeva za dosljedno demokratsku preobrazbu 

sveukupnog društveno-političkog života. 

Ta htijenja i napori mogu donijeti rezultate samo ako se temelje na svim 
pozitivnim tradicijama vlastitoga naroda, te na civilizacijskim dostignućima 
suvremena svijeta o neotuđivim pravima čovjeka i naroda na slobodu i nespu- 
tani razvitak. Razumije se, pod uvjetom da to ne dovodi u pitanje ista prava 
drugih, već teži uzajamnom poštivanju i razumijevanju. 


III. 


. U skladu s tim polazištima i uvjerenjima HDZ će svoju djelatnost 
usmjeriti na uspostavljanje ustavnog i pravnog poretka izvorne parlamentarne 
pluralističke demokracije. 


.  Oživotvorenje takvog poretka mora se temeljiti na neodstupnom i 
beziznimnom poštivanju Opće deklaracije o pravima čovjeka, što ju je Glavna 
skupština Ujedinjenih naroda proglasila 10. prosinca 1948. godine. 

Stoga, . 

a) Hrvatska demokratska zajednica (HDZ) jest organizacija slobodnih 
ljudi svih svjetonazora; 

b) HDZ želi pridonijeti pluralističkoj preobrazbi SSRN SR 

Hrvatske; 

€) HDZ se organizira kako bi se uključila u pluralističko društvo; 

d) pluralističkom društvu imanenina je raznolikost pa je i HDZ plura- 
listička u svim svojim konstitutivnim i djelatnim elementima. 

IV. 

Oživotvorenje političkog pluralizma i djelotvorne parlamentarne de- 
mokracije moguće je pod pretpostavkama: 

1 - programske i osobne odgovornosti svih subjekata političkoga života 
i zastupnika narodnog predstavništva pred izbornim tijelima; 

2 - odgovornosti izvršne pred zakonodavnom vlašću, dotično upravne 
pred predstavničkom (Saborom); 

3 - posvemašnje neovisnosti sudstva od upravne vlasti i politike; 

4 - osobne (resorske) odgovornosti za djelatne rezultate svoga djelokru- 
ga u svim tijelima izvršne i upravne vlasti. 

V. 

Javno političko uobličavanje različitih pogleda i interesa elementarni je 
preduvjet za kreativno, produktivno i moralno opravdano funkcioniranje bilo 
kojeg civiliziranog društva. 

VI. 

U tu svrhu, HDZ kao prvotne i neposredne ciljeve svoje djelatnosti 
postavlja: 
1 - uspostavu građanskih i demokratskih političkih sloboda, pod kojima 
se podrazumijeva: sloboda iznošenja svoga uvjerenja, pravna sigurnost i osob- 
na (tjelesna i duhovna) nepovredivostsvakog pojedinca, bez obzira na njegovu 
nacionalnu i religijsku pripadnost, ili idejno i političko opredjeljenje; 

2 - neotuđivo pravo sviju na udruživanje prema vlastitim programima, 
pod uvjetom da isključuju propovijedanje i provedbu nasilja, te rasne, nacio- 
nalne, vjerske ili ideologijsko-političke mržnje i nesnošljivosti; 

3 - pretvaranje sindikata u slobodne radničke saveze, neovisne od 
državnog i političkog tutorstva, a radničkog samoupravljanja u stvarnu (dio- 
ničku) a ne formalnu participaciju u upravljanju; 

4 - razvitak narodnog gospodarstva na principima: 

- ravnopravnosti svih oblika vlasništva, 

- slobodnog tržišta roba, rada i kapitala, 


- pravne zajamčenosti privatnog poduzetništva, 

VII. 

HDZ će ustrajati na potpunoj i bezuvjetnoj slobodi izražavanja i razvi- 
janja svih vjerskih uvjerenja, nacionalnih osjećaja, svjetonazora, različitih 
umjetničkih i svih mogućih stvaralačkih pravaca i njihovog međusobnog uva- 
žavanja, prožimanja i suživota. 


Tu slobodu i višeznačje HDZ će njegovati kao najveću vrijednost Hr- 
vatske u razvoju njenih kreativnih energija kako bi nam budućnost bila dostoj- 
na svakog čovjeka i hrvatske domovine. 


VIII. 


HDZ smatra da novim ustavom i promjenom političkoga sustava valja 
provesti odlučnu debirokratizaciju, svekolikoga javnoga života. 


Sva predstavnička tijela i državnu upravu valja svesti na razumnu mjeru, 
što će pridonijeti jednostavnosti 1 odgovornosti, pa i smanjenju troškova za 
njihovo funkcioniranje. 

Posebno Sabor valja preustrojiti tako da množina vijeća ne umanjuje 
odgovornost za dostojnost odluka, te da se postigne stvarna i stalna nazočnost 
zastupnika pred svojim izbornim tijelima. 

Osobitu pažnju valja posvetiti pronalaženju svih mogućnosti smanjenja 
budžetskih rashoda, jer bez toga ne može biti ozbiljnih rezultata u suzbijanju 
galopirajuće inflacije. 

IX. 


HDZ stoji odlučno na stanovištu da se odnosi u državnoj zajednici 
naroda Jugoslavije mogu zasnivati jedino na dosljednom poštivanju povijesnih 
prava hrvatskog naroda u novijoj povijesti potvrdenim avnojevskim i zavno- 
hovskim odlukama o pravu svakoga pa i hrvatskoga naroda na smoodredenje 
do otcjepljenja. 

: To znači da se svi bitni problemi iz odnosa federacije i republika mogu 
rješavati samo konsenzusom, uz isključenje svake majorizacije. 


. U svezi s tim u Saveznoj skupštini pored saveznog vijeća mora postojati 
i drugi (gornji) dom - vijeće naroda od delegacija republika sa zadaćom 
osiguranja konsenzusa u odlučivanju o bitnim problemima. 

. Izistih razloga valja zadržati i kolektivno predsjedništvo SFRJ, a tako- 
der i paritet u svim saveznim tijelima i organima. 


S obzirom na to da su provedbom ustavnih promjena narušeni dosadaš- 


nji strukturni odnosi u federaciji, odredbama novog ustava valja ukloniti istare 
i nove nedosljednosti. 


X. 


HDZ polazi od međunarodno deklariranog prava, a od SFRJ preuzete 
obveze, po kojoj svaka država, pa i SR Hrvatska, ima suvereno pravo da bira 
svoj gospodarski, politički, društveni i kulturni sustava u skladu s voljom svog 
naroda bez bilo kakvog miješanja, pritisaka ili prijetnje izvana. 

HDZ polazi od međunarodno deklariranog prava, a od SFRJ preuzete 
obveze, po kojem svaka država, pa i SR Hrvatska, ima i slobodno obavlja punu 
i stalnu suverenost nad svim svojim bogatstvima, prirodnim izvorima 1 gospo- 
darskim djelatnostima, uključiv posjedovanje i prava da ih iskorištava i da 
njima raspolaže. 

XI. 

HDZ drži da valja najozbiljnije razmotriti veličinu odliva nacionalnog 
dohotka iz Hrvatske po različitim osnovama. Uza sve uvažavanje potrebe 
solidarnosti radi bržeg razvitka nerazvijenih, pa i zajedničkih interesa, nedo- 
pustivo je da to ide naštetu životnih interesa hrvatskog naroda. Posljedice toga 
da iz Hrvatske odlazi čak više od polovice ukupne akumulacije sve se poraznije 
osjećaju na svim područjima nacionalnog života. Nema sredstava za obnovu 
zastarjelih i istrošenih industrijskih postrojenja, niti za rješavanje gorućih 
životnih pitanja. Hrvatska mora iznaći mogućnosti i sredstava da bi pristupila 
djelotvornom rješavanju takvih problema kao što su: energetika, prometno 
povezivanje s Europom i s Jadranom, razvitak poljoprivrede, pomorstva, 
ribarstva, turizma, zračnog prometa; čuvanje zapuštene povijesne baštine, 
obrana od ekološke ugroženosti, i naročito osiguranje pretpostavki da se ide 
ukorak s razvitkom postindustrijskog i informatičnog društva suvremene civi- 
lizacije. i 

Zbog nesrazmjernog odliva sredstava u Hrvatskoj su i samodoprinosi 
postali dodatni oblik akumulacije i opterećenja građana, što pogada i snižava 
standard ljudi i poduzeća i onda kad uspješno posluju. 


XII. 


HDZsmatra da jednom od najprećih zadaća svih odgovornih čimbenika 
u Hrvatskoj mora biti poduzimanje sustavnih i djelotvornih koraka za zaustav- 
ljanje demografskog nazadovanja pučanstva. 


Zbog zabrinjavajućeg pada nataliteta i neprestanog odliva pučanstva, 
opustjelisu mnogi predjeli Hrvatske, navlastito otoci i kraški krajevi, pa su čak 
i ljudi iz plodne Slavonije odselili u kanadske daljine i australske divljine. 


Valja učiniti sve da se promijene prilike i duhovna klima zbog kojih tako 
velik broj ljudi u najvitalnijim godinama odlazi u svijet, a pad nataliteta 
poprima iako zabrinjavajuće razmjere. Nijedan narod, dok mu je god volje za 
smoodržanjem, ne miri se sa stanjem da mu u zemlji bude više križeva nego 
koljevki, kako je to slučaj već u mnogim dijelovima Hrvatske. A takvo stanje 
demografskog nazadovanja neće se promijeniti bez promišljenih i dugotrajnih 
pothvata na svim razinama, od općina do Republike, i sa strane svih čimbenika 
odgovornih i pozvanih za duhovni, fizički i materijalni boljitak svoga naroda. 
Rezultati se mogu postići samo usklađenim naporima na svim područjima: od 
odgoja i razboritesocijalne politike, poticanjem nataliteta duljim porodiljskim 
dopustom i drugim beneficijama, poštujući privatnost i slobodu odluke građa- 
na 0 njihovu potomstvu zalažemo se za pravo na život nerođene djece; većom 
stanbenom izgradnjom i podizanjem opće razine blagostanja i zadovoljstva 
građana. 

XIII. 


Svoj djeci Hrvatske, neovisno od statusa njihovih roditelja, moraju biti 
dostupna sva materijalna i kulturna dobra, te potencijali i izvori Hrvatske, jer 
će tim načinom graditi i sebe i Hrvatsku i biti radosna što su njeni žitelji. 


XIV. 


HDZ će nastojati na stvaranju što boljih uvjeta svih oblika zdravstvane 
Zaštite za sve stanovnike Hrvatske, kao bitnog čimbenika ukupnog socijalno- 
gospodarskograzvitka i kvalitete življenja u Hrvatskoj. 

XV. 


U svezi s problemom demografskog nazadovanja, ali i svim onim okol- 
nostima što su uzrokovale da je u dosadašnjim povijesnim nedaćama oko 
trećine hrvatskoga nacionalnog bića rasuto po svim kontinentima svijeta - za 
Hrvatsku se postavlja kao goruće životno pitanje: ne samo kako obuzdati dalje 
iseljavanje nego i kako omogućiti povratak što većeg broja ljudi i povezivanje 
svega iseljeništva s domovinom. 

HDZ drži da je u tu svrhu neophodno potrebno: 

1- promijeniti prije svega duhovnu klimu u kojoj se hrvatski čovjek - od 
seljaka i radnika do intelektualca - osjeća beznadnim pa ne videći drugoga 
izlaza odlazi u svijet, ili je prisiljen napuštati svoja ognjišta pa je udio hrvat- 
skogpučanstva iu nutarnjim migracijama nesrazmjerno velik; 

2 - stvoriti realne društvene pretpostavke u svim sferama života - poli- 

tičke, pravne i gospodarske: oživotvorenjem pluralističke demokracije, prav- 
nog poretka i slobodnog užišta - da bi ljudi mogli steći povjerenje da svoju 
egzistenciju i budućnost svoje djece mogu osigurati u domovini i svojim 
sudioništvom utjecati na njen opći razvitak; 

3 - pravno zajamčiti da se svaki iseljenik - koji sene bavi terorističkom 
djelatnošću - bez obzira na njegova prošla ili sadašnja političko-idejna opre- 
djeljenja, može za stalno vratiti ili povremeno dolaziti u domovinu. 

Na taj način udovoljili bismo humanističkim načelima i nezatomljivim 
težnjama iseljenika i njihovih bližnjih u zavičaju,a ispunilibismo ionu odredbu 
iz Opće deklaracije o pravima čovjeka, koja obvezuje sve države a proklamira 
da "svatko ima pravo vratiti se u svoju zemlju" (čl.13). 

Osim toga, samo na taj način možemo svu nepovoljnost, zbog tako 
brojnog iseljeništva kakvo ima malo koji narod u svijetu, ublažiti i pretvarati 
u korisnost, jer to iseljeništvo danas raspolaže golemim potencijalom (tehno- 
loškim, financijskim, civilizacijskim i znanstvenim) kojim može uvelike prido- 
nijeti oporavku svoje stare domovine. 

XVI. 

Budući da zbiljske demokratske preobrazbe društvenog sustava ne može 
biti bez uklanjanja svake ideologijske jednostranosti i političkog monopola iz 

područja duhovnoga i javnoga života - to se HDZ izjašnjava: 

1 - za reformu školsko-odgojnoga sustava na osnovama pluralističnosti 
kako zbiljnosti tako i filozofsko- svjetonazorskog promišljanja svijeta. 


S obzirom na to da su u proteklim desetljećima jednostranim ideološ- 


«kim tumačenjima, a pogotovu stvarnošću kriznog socijalističkog poretka, 


iskrivljene i poremećene mnoge od onih vrednota - od radnih navika i poticaj- 
nih pobuda do moralnih shvaćanja - na kojima je društveni razvitak u suvre- 
menom svijetu dostigao visok stupanj socijalnog društva, te dosada najveći 
domet sloboda i blagostanja ljudi, neophodno je da bez krzmanja, s punom 
znanstvenom ozbiljnošću, ugradimo u naš odgojni sustav sve one pluralističke 
i moralne zasade na kojima se gradi suvremeno civilizacijsko društvo; 


2 = dosljedno tome, ukloniti ograničenja vjerskih sloboda, koje se for- 
malno priznaju a u stvarnosti potiskuju ili omalovažavaju. 


.. Priznati općenarodne blagdane kao što su Božić i svisvetski Dan mrtvih 
koji to već ionako jesu voljom puka grada i sela. 


3 - ukinuti jednostranački monopol nad sredstvima javnoga općenja. I 
to u svim programima radija, televizije, filmske produkcije i novinsko-izdavač- 
ke djelatnosti. 


. Na televiziji i radiju omogućiti proporcionalan pristup svim demokrat- 
skim pluralističkim gledištima, ovisno od interesa javnosti, znanstvcno-kultur- 
ne kvalitete i stručno- informativne utemeljenosti. 

..  Omogučiti izdavanje i raspačavanje glasila svim pluralističkim stremlje- 
njima i pod jednakim uvjetima, bez ikakve diskriminacije; 
..  4- ukinuti budžetsko dotiranje pojedinih (1j. svih) političkih organiza- 
cija, a takoder i njihovih listova i časopisa, što se čini na račun svih gradana. 
Svaka svrhovita povlastica mora biti podjednako dostupna svima. 


5 - HDZ se zauzima da ulaganja u znanstveno- istraživački, inovacijski 
i racionalizatorski rad, polazeći od toga da je riječ o jednoj od temeljnih 
proizvodnih snaga, budu oplođena kao imovina s obvezom svih privrednih, 
društvenih i državnih subjekata na stalno maksimaliziranje ulaganja u te 
djelatnosti. 


XVII. 


HDZ podupire razvitak ekološke kulture, i provedbu ekoloških mjera 
za zaštitu prirodnoga okoliša jer je to jedno od prvotnih egzistencijalnih 
pitanja suvremene civilizacije, izravno povezano s osnovnim građanskim pra- 
vima čovjeka ugrožena barbarskim nusproduktima samog industrijskog razvit- 
ka. 


Za Hrvatsku je ekološka problematika i od posebne važnosti, s obzirom 
na energetsku situaciju i turističku privredu, pa njenom rješavanju valja prila- 
ziti na svestran i krajnje razborit način sa stanovišta suvremenih znanstveno- 
tehnoloških spoznaja i kretanja. 

XVIII. 


. HDZ drži, da svaki narod, bez obzira gdje živi, ima pravo na očuvanje, 
njegovanje i razvitak svoje nacionalne kulture i samobitnosti. 


Stoga HDZ zahtijeva obnovu rada Matice Hrvatske i obnovu hrvatskih 
kulturnih društava u Bosni i Hercegovini, Srbiji i drugdje. 
Iz istih razloga HDZ pozdravlja inicijativu SSRNH za obnovu rada 
"Prosvjete", kulturno-prosvjetnog društva Srbau Hrvatskoj. 
XIX. 


Budući da je HDZ odlučno protiv svake represije, to ona osuđuje 
politiku koja je u rješavanju kosovske krize dovela do uvođenja izvanrednog 
stanja na Kosovu i do krvoprolića u kojemu je izgubio živote velik broj ljudi iz 
civilnog pučanstva i redarstvenih odreda. 


To je nedvojbeno samo produbilo ionako tešku krizu međunacionalnih 
odnosa na Kosovu, koju pogoršavaju dalje represivne mjere, usmjerene naro- 
čito protiv albanske inteligencije, primjenom čak i 1zv. izolacije, Što je pojava 
nezabilježena u današnjoj Europi. 

HDZ je kako protiv pritisaka sračunatih na iseljavanje srpsko-crnogor- 
skoga stanovništva s Kosova, tako i protiv nasilne težnje za dominacijom nad 
albanskim stanovništvom. 


Smatramo da se iz krize može izići samo traženjem političkog rješenja, 
a pretpostavke za to mogu biti: 

a) ukidanje izvanrednog stanja, b) povlačenje oružanih snaga i redar- 
stvenih odreda iz drugih republika, c) prepuštanje uprave redovnim organima 
vlasti, i d) proglašenje amnestije ili abolicije za sve političke okrivljenike. 

XX. 

HDZ pokreće inicijativu za osnivanje Hrvatskog dioničnog društva "Do- 
movina" sa ciljem: 

1 - da kao mješovito dioničko društvo - dioničariiz zemlje i inozemstva 
- radi na svestranom poticaju i pomaganju inicijativa i poduzetbništva na svim 
područjima gospodarskoga i kulturanoga života. Naročito individualne djelat- 
nosti, male privrede, zadrugarstva, turizma, poljodjelstva, prometa, itd. 


2 - da potiče gospodarsko-kulturno povezivanje iseljeništva s domovi- 
nom, u smislu osiguranja svrhovitog ulaganja u probitačne poduzetničke 
pothvate. A takoder da omogući iseljenicima i dioničarima stranim državlja- 
nima, da sami sudjeluju u programskom usmjerenju i u samom upravljanju 
poslovima HDD "Domovina". 

3 - da se - kao prvotna zadaća - stvore materijalno- financijske pretpo- 
stavke za izdavanje glasila HDZ, ili neovisnog tjednika za sva gospodarska i 
kulturna pitanja, koji bi se imao uređivati na izloženim načelima pluralističke 
demokracije. 

HDD djelovat će potpuno samostalno na zakonskim (novim) propisi- 
ma, koji omogućuju svim (i stranim) sudionicima upravljanje i dobit srazmjer- 


22 


no udjelu, a sveukupan svoj rad zasnivalo bi na striktnom poštivan, iju ekonom- 
ske probitačnosti. 


XXI. 

S obzirom na sadašnje stanje, HDZ će na gospodarskom područj u 
poticati slijedeće aktivnosti: 

- usmjeravanje i promicanje onih gospodarskih i drugih djelatnosti koje 
smanjuju stopu nezaposlenosti i omogućuju uključivanje u rad mlade, nezapo- 
slene, navlaslito stručne radne snage u one industrijske, uslužne i druge 
djelatnosti koje su u ekonomskom pogledu opravdane; 

. .- usmjeravanje i promicanje racionalnijeg korištenja istraživačko ra- 
zvojnih kadrova na području usvajanja novih materijala, biotehnologije, ener- 
gelike, poljoprivrede, turizma, zatim robotike, auwomatizacije i informatike; 

.  -usmjeravanje gospodarske aktivnosti i povećanje zaposlenosti uklju- 
čivanjem stranih suulagača, te davanje prijedloga za unapređivanje zajednič- 
kog ulaganja kao značajnog izvora financiranja razvoja u Hrvatskoj; 

- usagl 1“ «anje mikro i makro ekonomskih kriterija, inicijativa i plano- 
va; 

.-potican;e 1 usmjeravanje istraživačkih radova na području regionalnog 
razvoja, promicanje onih grana i djelatnosti koje imaju u našim uvjetima 
gospodarenja poseban prosperitet (pomorska privreda, turizam, poljodjelstvo, 
ribarstvo, mala privreda, itd.); 

- promicanje i razvoj proizvodnih odnosa temeljenih na posjedovanju 
dioničarskog kapitala i dionica; 

- utjecaj na donošenje zakona i propisa koji se odnose na poduzetništvo, 
zajedničko ulaganje, devizno poslovanje i deregulaciju gospodarskog poslova- 
nja; 

- unapredivanje i razvitak znanstveno istraživačkog rada u uvjetima 
pluralističkog vlasništva; 

- unapređivanje poljoprivrede i njeno povezivanje s turističkom i indu- 
strijskom djelatnošću; jačanje prehrambene i srodne industrije; 

- promicanje aktivnosti glede racionalnog korištenja sirovina, materija- 
la, energije i opreme, 

- promicanje svih mjera koje mogu bitno utjecati na suzbijanje inflacije, 
a posebno davanje poticaja za konkretno istraživanje čimbenika što djeluju 
porazno na gospodarsku situaciju u zemlji. 


XXII. 


Opredjeljujući se za dosljedno demokratska načela,HDZ će se u svojoj 
političkoj djelatnosti pridržavati Ustava SR Hrvatske i SFRJ. 

To je razlog zbog kojeg HDZ želi svoju djelatnost razvijati u okviru 
Socijalističkog saveza Hrvatske, nastojeći pridonijeti njegovoj preobrazbi u 
demokratsku tribinu različitih struja i idejnih stremljenja. Pod pretpostavkom 

da se taj Savez, kao otvorena pučka fronta oslobodi tutorstva i transmisijske 
uloge Saveza komunista, on može predstavljati djelotvoran prijelaz prema 
pluralističkoj demokraciji. 

U tu svrhu HDZ će svoj program nastojati ostvarivati na legalan način, 
predlažući ustavne, pravne i političko- društvene promjene radi bržeg izlaska 
iz posvemašnje krize i postupnog ostvarenja pune parlamentarne demokracije. 

HDZ se izjašnjava odlučno za uključivanje SR Hrvatske i SFR Jugosla- 
vije u Europsku Zajednicu i suvremenu integraciju svijeta. Činiti sve da u tom 
smislu sudjelovanje Hrvatske u Zajednici Alpc-Adria bude što djelotvornije. 
Zatražiti prijem Hrvatske u Zajednicu europskih regija (ARE). Sva nastojanja 
i ciljevi HDŽ bit će usmjereni na to da se ostvari socijalno društvo slobode i 
pravde, morala i rada, osobne sreće i blagostanja svih ljudi - bez ikakvih razlika 
- kojima je Hrvatska domovina. 

Za razumijevanje i skladan suživot između hrvatskoga naroda i drugih 
naroda u SFRJ i Europi, na osnovama poštivanja različitosti nacionalnoga 
subjektiviteta, jednakopravnosti i suverenosti u odlučivanju o međusobnim 
odnosima. > 

Za mir i nesputan razvitak sviju! 

Za bogatstvo duhovnoga i materijalnoga života u slobodi i demokrat- 
skom pravnom poretku civiliziranoga društva! 


U Zagrebu, 17. lipnja 1989. 

Temeljem odredaba Zakona o društvenim organizacijama i udruženjima 
građana (NN 7/82), Osnivačka skupština Hrvatske demokratske zajednice donosi 
ovaj 


STATUT 
HRVATSKE DEMOKRATSKE ZAJEDNICE 


I. OPĆE ODREDBE 
ČL 1 
Hrvatska demokratska zajednica dobrovoljna je društvena organizacija 
čiji su ciljevi izraženi u programskoj deklaraciji, te prihvaćeni na osnivačkoj 
skupštini. 
ČL2 


Naziv organizacije jest Hrvatska demokratska zajednica (u daljnjem 
tekstu: HDZ), a njezino je sjedište u Zagrebu. 


ČI. 3 
HDZ ima svojstvo pravne osobe, koja se upisuje u Registar društvenih 


organizacija, koji se vodi pri Republičkom sekretarijatu za opću upravu i 
pravosuđe. 


ČLA 


HDZ obavlja svoju djelatnost prvenstveno na području SRH i šire na 
teritoriju SFRJ, a u skladu s pravnim porcikom i u inozemstvu. 


ČL 5 


HDZ predstavljaju predsjednik, tri potpredsjednika i predsjednik izvrš- 
nog odbora. 


ČI. 6 
HDZ zastupaju osobe po ovlaštenju Izvršnog odbora. 
ČL 
HDZ ima svoj pečat i znak (amblem). 
Oblik i sadržaj pečata i znaka utvrđuje Izvršni odbor HDZ-a. 
Pečat je četvrtastog oblika s tekstom "Hrvatska demokratska zajednica" 
isjedište "Zagreb". Znak je u obliku velikog slova H u kojem prečka predstavlja 
obrnuto slovo Z, a podsjeća na pleter. 


Znak je u tri boje tradicionalne hrvatske trobojnice, 


II. SVRIIA OSNIVANJA I NAČELA HDZ 
ČI. 8 
Osnovni ciljevi i zadaće HDZ naznačene su u programskoj deklaraciji 
HDZ-a, i to naročito: 
1) zalaganje za uvažavanje i poštovanje temeljnih ljudskih prava i 
sloboda; 
2) briga zaslobodui nesputan razvitak hrvatskog isvakog drugog naroda 
na području SR Hrvalske i SFRJ; 
3) osiguranje temeljnih demokratskih institucija i instituta u SR Hrvat- 
skoj; napose slobode izražavanja pluraliteta političkih i drugih mišljenja i 
uvjerenja; 
4) stvaranje pretpostavki za zaustavljanje iseljavanja iz Hrvatske, pot- 
punije povezivanje s iseljeništvom i poticanje povratka iseljenika; 
5) uključivanje u Europsku zajednicu i povezivanje s njom; 
6) zalaganje za brži gospodarski razvitak SR Hrvatske i SFRJ. 
ČI. 9 
HDZ je dobrovoljni član Socijalističkog saveza radnog naroda SRH, u 
koji određuje svoje predstavnike, i to u skladu sa Statutom SSRNH, a u cilju 
daljnjeg razvoja političkog pluralizma i demokratizacije društva i njegovih 
institucija. 
ČI. 10 E 
HDZ surađuje sa srodnim organizacijama, kako na području SRH i 
SFRJ, tako i u inozemstvu, javnim i privatnim zakladama, javnim glasilima i 
iseljeničkim organizacijama te drugim pravnim osobama u skladu sa Zako- 
nom. 
ČL LI 
. HDZ će se učlanjivati u međunarodne organizacije i institucije ukoliko 
to pridonosi ostvarenju programa HDZ-a i ako je to u skladu s pozitivnim 
propisima. 
ČI. 12 
Rad HDZ-a i njegovih tijela javan je. 
: . U cilju informiranja javnosti HDZ može izdavati svoja glasila i druga 
izdanja. Predstavnici sredstava javnog izvještavanja mogu pratiti rad HDZ-a i 
njegovih tijela. 
ČI. 13 
HDZ surađuje sa svim organizacijama i pojedincima koji se zalažu za 
demokratski preobražaj Socijalističke Republike Hrvatske i Jugoslavije. 
ČI. 14 


HDZ će njegovati uzajamno razumijevanje i poštovali ravnopravnost 
među svim narodima i narodnostima Jugoslavije, te će se u tom pogledu 

pridržavati odredaba Socijalističke Republike Hrvatske i SFRJ, i u skladu s 


tim međunarodnih dokumenata. 
Ill. ČLANSTVO 
ČI. 15 
U članstvo HDZ-a može pristupiti svaka osoba koja prih 
zadatke HDZ-a izražene u programskoj deklaraciji i statutu 1 u 
zakonskih zapreka. 


vaća ciljeve i 
koliko ncma 


ČI. 16 
Prava članova HDZ-a jesu: 
— sudjelovanje u radu HDZ-a i tijela HDZ-a, 
— birali i biti biran u tijela HDZ-a, 
— biti informirani o svim aktivnostima HDZ-a, 
— davati prijedloge i mišljenja o radu HDZ-a, 
— pokretati inicijative za rad HDZ-a i tijela HDZ-a 
— zauzetim stavovima biti obaviješteni. 

ČL. 17 
Dužnosti članova HDZ-a jesu: 
— pridržavati se Statuta, 
— zalagati se za ostvarenje ciljeva HDZ-a, 
— plaćati članarinu, 
— provoditi odluke tijela HDZ-a, 
— čuvati ugled HDZ-a. 

ČI. 18 


O bitnim pitanjima rada HDZ-a u krciranju i provođenju vlastite 
politike Središnji odbor može zatražiti izvjašnjavanje članstva referendumom. 


— Referendum je obvezan ukoliko dode do podvojenosti u Središnjem 
odboru, zbog čega se ne može donijeti pravovaljana odluka. 


— Za provođenje referenduma određuje se Komisija na svim razinama 
organizacije (u svakoj temeljnoj organizaciji). 
— U komisijama moraju biti zastupljeni predstavnici različitih mišlje- 
nja. 
— Odluka referenduma obvezuje sva tijela HDZ-a. 
ČI. 19 
Članom HDZ-a postaje se potpisivanjem pristupnice, koja se unosi u 
Registar organizacije. 
ČI. 20 
Članstvo u HDZ-u prestaje bilo svojevoljnim istupom bilo brisanjem iz 
Registra članstva HDZ-a. 


27 


Brisanje iz Registra članstva vrši se zbog: 
— samovoljnog istupa s vlastoručnim potpisom 
— djelovanja suprotnog odredbama Statuta i interesima HDZ-a 
— zbog više sile. 
ČI.21 
Odluku o brisanju člana iz Registra članstva donosi skupština temeljne 
organizacije kojoj član pripada. 
Odluka se donosi natpolovičnom većinom glasova nazočnih. 
Protiv te odluke svaki član ima pravo žalbe u roku 30 dana od primitka 
odluke. 
O uloženoj žalbi odlučuje sud časti. 
IV. USTROJSTVO 1IDZ-a 
ČI. 22 
Najviši organ HDZ-a jest Skupština, a između dviju Skupština Središnji 
odbor HDZ-a. 
Skupština se sastaje najmanje jednom u dvije godine. 
ČI. 23 
Skupština bira na prijedlog 10 svojih članova: 
— predjednika HDZ-a 
— tri potpredsjednika HDZ-a 
— glavnog tajnika HDZ-a 
— blagajnika 
— središnji odbor, do 71 člana 
Za sve predložene funkcije predlaže se više kandidata nego što se bira. 
Izabranima se smatraju oni kandidati koji su dobili najveći broj glasova 
nazočnih. 
Ukoliko neki kandidati dobiju jednak broj glasova, ide se u drugi krug 
glasovanja i izabire se onaj kandidat koji dobije većinu glasova Skupštine. 
ČI. 24 


. > Skupštinu u pravilu saziva predsjednik HDZ-a ili Izvršni odbor. Skup- 
Štinu tvore svi članovi, dok broj članova ne prijeđe 600, a nakon toga se 
organizira na delegatskom principu. 

. Delegati za skupštinu biraju se u podružnicama i klubovima, prema 
ključu koji odredi Središnji odbor. 

ČI. 25 


. | Skupština odlučuje pravovaljano ako je nazočna natpolovična većina 
Svih delegata, a odlučuje većinom glasova nazočnih na skupštini. 


Skupština radi po svom Poslovniku, koji sama donosi. 

U slučaju nedostatka kvoruma Skupština se odlaže na pola sata, nakon 
čega nazočni članovi punovažno odlučuju. 
ČI. 26 
Skupština donosi i mijenja program i statut i druge odluke važne za rad 
HDZ-a, a naročito: : 
— bira i razrješava tijela HDZ-a, 
— usvaja financijski plan i završni račun HDZ-a, 
— razmatra i usvaja izvještaj o radu HDZ-a, 
— odlučuje o žalbama i drugim pitanjima iz rada HDZ-a, 
— donosi odluke o prestanku rada HDZ-a, 
— viši i druge poslove odredene Zakonom i Statutom, 
— mandal svih tijela koje bira skupština traje 2 godine. 
ČI. 27 
Središnji odbor je dužan sazvati Skupštinu na zahtjev odbora za samo- 


upravnu kontrolu ili na zahtjev 1/3 teritorijalnih organizacija ili na zahtjev 1/4 


ukupnog članstva HDZ-a, i to u roku 30 dana od dana primitka zahljeva. 
Zahijev za sazivanje Skupštine mora biti obrazložen. 
ČI. 28 
Središnji odbor: 
— utvrđuje prijedloge Statuta i drugih akata, koje podnosi Skupštini na 
razmatranje i usvajanje, 
— utvrđuje prijedlog programa aktivnosti i planove rada, 
— brine se o izvršenju programa rada i o provođenju odluka Skupštine, 
— upravlja imovinom HDZ-a, 
— podnosi Skupštini izvještaje o radu HDZ-a, 
— imenuje odbore i komisije, prema potrebi, le im određuje zadatke, 
— vrši druge poslove odredene Statutom i drugim aktima HDZ-a, 
izuzetno Središnji odbor može kooptirati nove članove u Središnji 
odbor do 1/4 izabranog Središnjeg odbora na skupštini. 
ČI. 29 
Na prijedlog predsjednika HDZ-a Središnji odbor bira predsjednika 
Izvršnog odbora HDZ-a i Izvršni odbor HDZ-a (9 članova) te tajnika po 
funkciji. 
Središnji odbor odlučuje većinom glasova po principu kao i Skupština. 
ČL 30 
Središnji odbor radi u sjednicama i punovažno odlučuje kada sjednici 
prisustvuje najmanje 2/3 članova. 
Središnji odbor donosi odluke većinom glasova nazočnih. 

ČLJ31 
Izvršni odbor je izvršno-operativni organ Središnjega odbora. 
ČI. 32 


Središnji odbor i Izvršni odbor rade po Poslovniku, koji donosi Središnji 
odbor HDZ-a. 


ČI. 33 
Skupština, kao najviši odbor HDZ-a, bira sljedeća tijela: 
— Odbor za samoupravnu kontrolu, 
— Odbor za društvenu samozaštitu, 
— Odbor za općenarodnu obranu, 
— Sudčasti. . 
ĆI. 34 
Odbor za samoupravnu kontrolu ima tri člana. 
Na prvoj sjednici odbor se konstituira izborom predsjednika. 
Članovi samoupravne kontrole ne mogu biti članovima nijednog drugog 
tijela HDZ-a. 
ĆI. 35 
Odbor za samoupravnu kontrolu: 


— vrši nadzor nad primjenom odredaba ovog statuta i drugih općih 
akata HDZ-a, 


— prati ostvarivanje odluka Skupštine, 

— nadzire materijalno i financijsko poslovanje, 

— obavlja i druge poslove koje mu povjeri Skupština i Središnji odbor. 
ČI. 36 


Ukoliko u svom radu dozna o nezakonitom i nesvrsishodnom djelova- 
nju unutar HDZ-a, Odbor o tome obavještava Skupštinu i predlaže poduzima- 
nje odgovarajućih mjera. 

O svom radu Odbor podnosi izvještaj Skupštini u istom vremenskom 
razdoblju kao i Središnji odbor. 

ČI. 37 


. > Odbor za društvenu samozaštitu izvršno je tijelo Skupštine. Odbor se 
konstituira na prvoj sjednici izborom predsjednika. Odbor ima tri člana, koje 
bira skupština. 


ČI. 38 


Odbor za društvenu samozaštitu vrši zadatke koji proistječu iz Zakona 
o osnovama društvene samozaštite. 


Odbor je dužan izvještavati Skupštinu HDZ-a o svom radu. 

ČI. 39 
Odbor za općenarodnu obranu. 


Radi ostvarivanja zadataka iz područja obrane zemlje, HDZ bira odbor 
za općenarodnu obranu. 


Odbor tvore po službenom položaju predsjednik HDZ-a, pr edsjednik 
Odbora za samoupravnu kontrolu i predsjednik Odbora za društvenu samoza« 
štitu. 


ČI. 40 


HDZ vrši prava i dužnosti obrane zemlje u skladu s Ustavom SRH i 
SFRJ, zakonima, planovima i odlukama društveno- političkih zajednica. 
ČI. 41 
U slučajevima ratne pogibelji ili rata HDZ poduzima, organizira i 
provodi propisane mjere. 
Posebnim aktom pobliže se određuje djelokrug organa HDZ-a u vezi s 


pripremama članova HDZ-a za obranu zemlje odnosno za vršenje poslova i 
zadataka narodne obrane u slučajevima ratne opasnosti ili rata. 


ĆI. 42 
U HDZ-u organizira se društvena samozaštita, koja ima sljedeće ciljeve: 
— zaštita samoupravljanja, 
— zaštita imovine HDZ-a, 
— zaštita interesa članova HDZ-a, 
— sprečavanje zloporabe ili nesavjesna rada članova i tijela HDZ-a, 
— sprečavanje nezakonite djelatnosti. 
ČI. 43 
Sud časti radi po Poslovniku koji donosi Središnji odbor. 
Sud časti rješava u drugom stupnju žalbe na odluke o brisanju iz 
Registra članstva. 
ČI. 44 
Opoziv svih tijela i predstavnika HDZ-a obavlja se po istom postupku 
kao i biranje. 
V. TEMELJNE ORGANIZACIJE 
ČI 45 
Temeljne organizacije jesu: 
— ogranci 
— klubovi 
Ogranci se utemeljuju na teritorijalnom načelu - jedna mjesna zajedni- 
ca, jedan ogranak. 
Prema potrebi u većim se mjestima može formirati i više ogranaka. 

ČI. 46 

Ogranci se osnivaju ukoliko ima najmanje 10 članova na određenom 
području. 

ČI. 47 

Klubovi se prema potrebi utemeljuju na funkcionalnom načelu u sferi 
ekologije, kulture, gospodarstva i na drugim područjima vezanima za ostvari- 
vanje Programske deklaracije. 

ČI. 48 

Organi upravljanja u temeljnim organizacijama jesu skupština članstva, 
kao najviše tijelo, a političko izvršno tijelo jesu predsjednik, tajnik i blagajnik, 
koje bira skupština HDZ-a. 

ČI. 49 
Temeljne organizacije na razinama općine, grada i kraja formiraju 
odbore HDZ-a. 
Odbori se konstituiraju od predstavnika temeljnih organizacija, s tim 
da između sebe biraju predsjednika, tajnika i blagajnika. 
Temeljne organizacije i odbori djeluju po principima koji važe za sva 
tijela HDZ-a. 
ČI. 50 
Izuzetno do sljedeće Skupštine Središnji odbor može imenovati odbore 
na razini općine, grada i kraja. Središnji odbor odlukom o utemeljenju propi- 
suje zadatke i vremenski rok djelovanja. 
VI. MATERIJALNO-FINANCIJSKO POSLOVANJE 
ČI. 51 

HDZ ostvaruje prihode iz članarine, iz darova i legata, dobrovoljnih 
priloga, te organizacijom raznih priredaba radi prikupljanja financijskih sred- 
slava. 

Središnji odbor može osnovati i privredne subjekte, bilo samostalno 
bilo zajedno s drugim subjektima, u cilju ostvarivanja financijske dobiti za 
potrebe organizacije. 

Ovi privredni subjekti osnivaju se i djeluju na osnovi pozitivnih pravnih 
propisa. 

ČI. 52 

Financijska sredstva planiraju se i raspoređuju u skladu s financijskim 
planom, koji usvaja Središnji odbor; o njegovoj realizaciji brine se Izvršni 
odbor, a poslovanje se ostvaruje putem blagajne i žiro računa. 

ČI. 53 
i Središnji odbor određuje iznos upisnine, te članarine za svaku tekuću 
godinu. : 

Financijski izvještaj o materijalno-financijskom poslovanju od strane 
Odbora financijske kontrole i blagajnički izvještaj padine se Skupštini na 
razmatranje i usvajanje. 


VII. PRESTANAK RADA HDZ-a 
ČI. 54 
HDZ prekida rad ukoliko to odluči 3/4 svih članova HDZ na Skupštini. 


U slučaju nemogućnosti da se Skupština sastane Središnji odbor može donijeti 
odluku o prestanku rada. 


ČI. 55 
Odlukom o prestanku rada HDZ-a istodobno se rješava i raspolaganje 
imovinom HDZ-a. 


Cjelokupna imovina pripada Društvu književnika Hrvatske i Hrvat- 
skom književnom društvu sv. Čirila i Metoda. 


VIII. ZAVRŠNE ODREDBE 
ČI. 56 


Skupština HDZ-a može davati priznanja pojedincima, tijelima i prav- 
nim osobama za uspješno provođenje programa. 
( 

Bliže uvjete iz prednjeg stava propisuje Središnji odbor HDZ-a. 


ČI. 57 


; Ovaj Statutstupa nasnagu usvajanjem na Osnivačkoj skupštini HDZ-a, 
a primjenjivat će se upisom u Registar društvenih organizacija kod nadležnog 
upravnog tijela. 


ČI. 58 


Skupština, Središnji odbor, Izvršni odbor, ogranci, klubovi i ostala tijela 
i organizacije mogu donijeti svoje poslovnike radi reguliranja i normalnog 
odvijanja poslovanja. 


ČI. 59 


Osnivanje glasila te izdavanje drugih publikacija normirat će se poseb- 
nom odlukom Središnjeg odbora. 


Osnivačka skupština HDZ-a 
Glavni tajnik HDZ-a 
Zagreb, 17. lipnja 1989. 

Dr. Franjo Tuđman (iz govora na Osnivačkoj skupštini HDZ, 17. 
lipnja 1989) 


O okolnostima osnutka Hrvatske 
demokratske zajednice 


Od najavnog skupa na kojemu smo (28. veljače 0v.g.) iznijeli pred 
javnost zamisao pokretanja HDZ prošla su evo tri i pol mjeseca do saziva ove 
Osnivačke skupštine. Malo i mnogo vremena. 

I previše za mnoge. Za one što sude da kasnimo za drugima i žude za 
oživotvorenjem naših programskih zamisli. A i za one nestrpljive kojima su 
skrivene sve zapreke što ih na ovom putu moramo svladavati, kako u odnosu 
na otpore onih što HDZ ne mogu smisliti, tako i u pribiranju i razboritom 
svrstavanju vlastitih redova. 

Apremaloje vremena prošlo za one kojima je i današnji dan preuranjen, 
kojismatraju - iz različitih razloga - da je osnivačku skupštinu trebalo odgoditi 
do ljeta ili jeseni. 

Ovakve stubokom oprečne razlike proizlaze iz protuslovnih pojedinač- 
nih ili skupnih prosudbi, ali one su, dakako, i posljedak kojekakvih izravnih 
uplitanja u zamršenim prilikama u kojima nam je djelovati. 

Valjalo se na njih osvrnuti stoga da bi sudionici Osnivačke skupštine 
bili upoznati što je sve utjecalo na njezino sazrijevanje, a i zato da se naviknemo 
da će različitost gledišta o pojedinim pitanjima, u provedbi zajedničkog pro- 
grama, biti normalna pojava u takvoj demokratskoj organizaciji kakvom želi 
biti HDZ. 

A što se tiče odgovora na ova različita gledišta, dužan sam obavijestiti 
članstvo o slijedećem: 

.  Zasazrijevanje skupštine prije današnjeg dana nismo imali ni objektiv- 
nih mogućnosti (tj. ni načelnog odobrenja ni dvorane za održavanje) a ni 
dovoljno vlastitih, subjektivnih snaga, dok u početni Inicijativni krug nismo 
uključili niz novih ljudi. 

.Za odlaganje skupštine za ljeto ili jesen nismo bili zato što bi to 
praktično vodilo zamiranju same ideje o HDZ, pogodovalo dezorijentaciji 
mnogobrojnih ljudi koji su se opredijelili za njezin program, pa bi na taj način 
izgubili na stečenom povjerenju i ugledu u domovini i u svijetu, odakle su 
podjednako stizala mnoga zabrinuta pitanja što je s HDZ, sa zahtjevima da 
ubrzamo sazivanje Osnivačke skupštine. 

Događaji šlo su se odigrali u proteklom razdoblj j 

2 e STALI U lju - od najavnog skupa 
do danas - još su više istaknuli povijesnu potrebu pokretanja HDZ na makin 
programskim osnovama kakve smo predočili javnosti. 


To se očitovalo prije svega u tome s kakvi j i j i 
nadama dočekala hrvatska 1 druga demokratska jake jen Du JELE AJ 
isto tako i u načinu s kakvim smo nerazumijevanjem i suzdržanošću odbijani 
izslužbenih redova, pa čak is pomahnitalom mržnjom od pobornika hegemo- 
nističko-unitarističkih i dogmatskih tendencija. 

Sva zbivanja, i to svakim danom sve više i prešnije, dokazuju ispravnost 
pothvata koji ide za tim da HDZ postane izvornim ivjerodostojnim predstav- 
nikom "onoga hrvatskoga javnog mnijenja što Se zasniva na nepatvorenoj 
povijesnoj baštini hrvatskoga naroda, aiostalih kojima je Hrvatska domovina“, 
a koji "teže općečovječanskim idealima suvremena civilizirana svijeta" (Pred- 


nacrt, čl.1). 

Unatoč tomu što smo ovo polazište naših programskih osnova (čl. 1 
Prednacrta) i pobliže jasno i nedvosmisleno odredili, doživjeli smo ne samo 
iskrivljena i nedobronamjerna tumačenja nego i zlopaka pogromaška žigosa- 
nja. 
Mi smo, naime, u programskim osnovama zapisali a sada ponavljamo: 
da "HDZ smatra da suvremenu demokratsku hrvatsku nacionalnu svi- 
jest" a i cjelokupnu djelatnost treba graditi - na onim sastavnicama koje su 
bitno pridonijele oblikovanju hrvatskoga povijesnoga i kulturnoga entiteta" 
(či. 6). 
Pošto podsjetismo "da u ranijoj povijesti zasluge za održanje i civiliza- 
cijski razvitak hrvatskoga naroda" pripadaju svim njegovim staležima, te crkve- 
noj i svjetovnoj inteligenciji najrazličitijih duhovnih (i religijskih) 
opredjeljenja, rekosmo: 

"U novijoj povijesti, moderna hrvatska nacionalna svijest izgrađena je, 
pa treba i dalje da se temelji, na pozitivnim - preporodnim, slobodarskim - 
tradicijama: starčevićanskoga hrvatskog povijesnog državnog prava, radićev- 
skoga općečovječanskog demokratskog republikanizma, te na vizijama ali i 
iskustvima hrvatske ljevice, marksista i komunista, iz zajedničke borbe sa 
srpskim i ostalim narodima za socijalističko samoupravno društvo, i slobodnu 
domovinu Hrvatsku i jednakopravnu zajednicu naroda utemeljenu na povije- 
snim odlukama ZAVNOH-a i AVNOJA-a" (Prednacrt, čl. 6). 

Uz zahtjev za priznanje prava svakog naroda na samoodređenje, na 
punu ravnopravnost, "na suvereno pravo odlučivanja hoće li i pod kakvim 
uvjetima biti u državnoj zajednici s drugim narodima", napisali smo doslovce i 
ovo: 

"A priznanje toga prava pretpostavlja suprotstavljanje bilo kakvoj na- 
cionalističkoj isključivosti i šovinističkoj agresivnosti. U povijesnoj borbi za 
slobodu i emancipaciju naroda širom svijeta, nekada i danas, takve su pojave 
glavni uzroci međunacionalnih razdora i mnogih povijesnih nedaća" (čL 5). 

(Uspu1, nije li znakovito da je baš ovaj stavak izostavljen u prijevodu što 
su ga preko nekih "gorljivih" Hrvata pokušali progurati u inozemstvu?) 
U programskim osnovama HDZ stoji također: 


"HDZ otvara svoja vrata svima pripadnicima hrvatskoga naroda koji su 
za demokratsku obnovu nacionalnoga, društveno- političkog i gospodarskog 
života, bez obzira na njihove svjetonazore, te idejno-politička i vjerska uvjere- 
nja. 

Ona je također otvorena isvima građanima srpskog naroda, kao i drugih 
nacionalnosti (talijanske, mađarske, češke, slovačke, židovske...), koji žele 

i. Poštovanje njihova nacionalnog i ljud- 


sudjelovati u toj demokratskoj obnovi. Post 10Va | ljud 
vina i obveza zajedničke nam povijesti. 


skog identiteta demokratska je stečevina 1 obveza ik 
Ono mora biti zajamčeno i građansko-civilizacijskim načelima pravne države, 
što podrazumijeva i njihovo poštovanje zajedničke domovine, te zajedničko 


zauzimanje za stvaranje međusobnoga povjerenja i skladnog suživota u demo- 
kraiskom društvu" (čl. 13). 

Gdje u ovim i svim inim iznijetim načelima HDZ ima i trunke osnova 
za onakva njezina osporavanja, pače i pogromaško žigosanje s kakvima smo 


bili suočeni? 
Da bismo mogli razmotriti u čemu je u biti problem, moramo predočiti 
smisao poricanja ali i ishodišta negativnih prosudbi same pojavnosti HDZ. 
Ona, naime, nisu istovrsna, već zapravo odražavaju tri različita i podosta 
oprečna pogleda na problem međunacionalnih odnosa u SFRJ, a pogotovu 
hrvatstva i jugoslavenstva, i onda kad se prepliću u izvorištu i u namjernosti. 
Povijesno najsablasniji, a po političko-ideološkoj dalekosežnosti najra- 
zorniji odzivi na samu najavu HDZ bili su nošeni pravom provalom pritajene 
nezatomljive mržnje na svaki spomen samosvojnosti hrvatstva. Kad seo HDZ 
provrištalo da je to "fašistoidna"i izrijekom "ustaška organizacija"; da ona znači 
"povampirenje" "mračnih duhova" povijesti, u koje su podjednako svrstani i 
Starčević i Radić i pokretači HDZ, što ne zaslužuju drugo no sudbinu Radića 
iza kojeg "patološkog tipa" je stajao isto takav "ceo hrvatski narod" - onda to 
zapravo izražava mišljenje onih zaslijepljenih pobornika hegemonizma ili 
unitarizma koji se ne mogu pomiriti s opstojnošću hrvatstva u bilo kakvu 
njegovu obličju. 
Veoma je slično i s lomljenjem štapa nad HDZ zbog tobožnje obnove 
"maspoka" iz 1971. u Hrvatskoj. 
U svezi s tim valja nam razjasniti nedobronamjernima,a i neupućenima: 
HDZ ne teži obnavljanju "maspoka", a ni poistovjećivanju s ijednim 
drugim bivšim idejnim ili političko-stranačkim pokretom. Svaki je od njih bio 
više ili manje uspješan odgovor na povijesni izazov svoga vremena, a kasnije - 
Po istim zakonitostima povijesno-društvenoga razvitka - isto je tako zakazivao 
na izazove promijenjenih okolnosti. 


HDZ stoga teži povijesnoj sintezi hrvatske političke misli, pa i nacio- 
nalne svijesti. A to podrazumijeva kako uklanjanje svih negativnih iskustava 

iz sviju dosadašnjih pokreta, tako i izgradnju na svemu pozitivnome, da bi se 
što djelatnije i svrhovitije moglo odgovoriti na izazove današnjega vremena. 


To znači: 

Kad se pozivamo na starčevićanstvo onda to činimo zato da bismo 
istaknuli potrebu neodstupnog čuvanja kontinuiteta hrvatskoga povijesnoga 
državnoga prava. Ali istodobno odbacujemo nerazboritost frankovačkog i 
pogotovu ustaškog steklištva, smatrajući da pravoslavnom srpskom pučanstvu 
u Hrvatskoj valja osigurati, kao i drugima, sva građanska prava, a odnose sa 
Srbijom urediti na miran, civilizacijski način, u skladu s činjeničnim postoja- 
njem i interesima dvaju povijesno samobitnih i samosvojnih susjednih naroda. 

Želimo graditi na dubokim tradicijama radićevskog općečovječanskog 
republikanizma, ali ne i na pasivnom prepuštanju događajima, čekajući da 
drugi odlučuju mjesto nas, ili očekivanju da do željene demokratske preobraz- 
be može doći bez našeg djelatnog udjela. 

A kad se pozivamo i na hrvatsku ljevicu, onda zato ima povijesnoga 
opravdanja jer hrvatskim komunistima valja priznati da su u okviru svoga 
marksističkog programa proklamirali pravo hrvatskoga naroda na samoodre- 
đenje do odcjepljenja... 

Poseban osvrt zaslužuju osporavanja HDZ sa stajališta onih koji pri- 
hvaćaju sve druge pluralističke pokrete - i jugoslavenski i socijal-liberalni i 
trans-europski i ekološki itd. - samo ne HDZ zbog njezina tobože nacionali- 
stičkog programa. 

Budući da u programu HDZ nema ama baš nikakve nacionalističke 
isključivosti ili šovinističke agresivnosti, to je očito da ga žigošu takvim jedino 
stoga što je ne samo općedemokratski nego i hrvatski! 

U svezi s tim vrijeme je, pa i povijesna nužnost, da one iz hrvatskih 
redova - koji još uvijek, unatoč svim iskustvima, imaju potrebu da svoj marksi- 
stički internacionalizam i svoje socijalističko jugoslavenstvo dokazuju u naj- 
manju ruku ograđivanjem od svakog hrvatstva - podsjetimo na neke spoznaje 
od sudbonosnog značenja. 

Nije li komunistima pošlo za rukom da provedu revoluciju i ponovno 
uspostave Jugoslaviju prije svega na programu rješavanja nacionalnog pitanja, 
u našem slučaju hrvatske slobode i suverenosti?! I ne piše li od tada u Ustavu 
da je SRH "nacionalna država hrvatskoga naroda"?! 

I nije li zaboravljanje tih činjenica, ili njihovo potiskivanje u drugi red, 
urodilo već dosad dovoljno poraznim posljedicama, prijeteći još pogubnijim i 
sadašnjim i možebitnim budućim povijesnim virovima? 

Što bi se to još moralo dogoditi da neki ljudi što su se našli u vrhovima 
javnog života SRH dođu do spoznaje da tzv. politika "čistih ruku" naspram 
hegemonističko-unitarističkih tendencija nije ove ni u čemu sputavala. Napro- 


tiv. Takva tobože principijelna politika samo je pogodovala tomu da svako 
hrvatsko gledište, koje se opire hegemonističko- unitarističkim ciljevima, bez 

obzira na njegovu utemeljenost, znanstvenu objektivnost ili čak sukladnost s 
programsko markasističkim pače i ustavnim zasadama - bude žigosano kao 
nacionalističko, separatističko, ustaško i fašistoidno. Takvom su se polutan- 
skom politikom mogli jedino polučiti neki neznatni, nebitni kompromišsi, pa i 
praviti privremene osobne karijere. Međutim, dugotrajno gledano njezini su 
posljedci bili sve porazniji, a gotovo svi oni što su je provodili - bez obzira 
koliko ustrajno, pače i zdušno - bivali su na kraju i sami ozloglašivani kao 
nacionalisti, nemilosrdno odbacivani i diskreditirani na različite načine. 


Jamačno, na tim se osobnim primjerima očituje na najvidljiviji način 
kako se povijest surovo poigrava sa svima onima što bije željeli krojiti po mjeri 
svojih osobnih nedoraslosti, ili podvesti pod diktat njihovu narodu nesuklad- 
nih ciljeva i probitaka. 

U cjelini takva nas je politika zavila čak i u, svijetu već dugo poznatu, 
"šutnju" Hrvatske. A šutnja je izražavala ne tek nenormalno stanje nego i sve 
nesnošljiviju duhovnu klimu potiskivanja najnormalnijih nacionalnih osjeća- 

nja. U muku, što joj je silom nametnut, u Hrvatskoj se nije moglo čuti 
normalnoga glasa o gotovo nijednom hrvatskom velikanu iz starije ili novije 

ovijesti, od hrvatskih kraljeva do Šubića, Zrinskih i Frankopana, Bartula 
Kašića, Jelačića, Starčevića i Pavlinovića, Mažuranića i Radića... Čak ni u 
znanstveno-kritičnom obličju, a kamoli prigodnim obilježbama velikih obljet- 
nica, kao da hrvatski Sabor ne stoluje na Trgu Stjepana Radića. Dapače, još do 
pred koju godinu redarstvo je legitimiralo ljude koji su dolazili na njihove 
grobove. 


Takvo nenormalno, povijesno izobličeno stanje bilo je i razlogom zašto 
smo u programskim osnovama HDZ istaknuli potrebu njegovanja pozitivnih 
nacionalnih tradicija. 


Pri tom polazimo od spoznaje da politika koja se želi otarasiti svih 
"povijesnih okova" ili "tereta prošlosti" - svjesno ili nesvjesno nameće ne samo 
nesnošljive verige sadašnjosti već i neizdržljivo breme budućnosti. 


Budući da i svaki narod crpi svoju životnost iz svojeg korijenja, to jest 
izsvoje prošlosti, to svako sputavanje a pogotovu izopačno omalovažavanje ili 
bezobzirno preziranje povijesti prouzročuje pogibeljne posljedice. Duhovno, 
a neizostavno s time i materijalno, osiromašivanje i isušivanje povijesnoga tla 
dovodi do postupnoga usahnuća životnih silnica nacionalnog bića, a to jamač- 
no može dovesti u pitanje i samu samobitnost, tj. opstanak pojedinog naroda. 


Tek povijesnim obezličenjem narodi mogu postati pogodnom, nesvje- 
snom sirovinom za oblikovanje po tuđoj volji ili za eksperimente protupovije- 
snih nadnacionalnih utopija. 

. U tome su razlozi bezobzirnog gaženja nacionalnih svetinja i životnih 
probitaka pojedinih naroda, s jedne strane, ali s druge, na kraju, također 
ze ag totalitarističkih doktrina i različitih imperijalističkih pothvata i 

orbi. 

I u svezi sa svim tim spoznajama valja nam odlučno ukazati ne samo na 
nerealnost i na nepovijesnost, već i na pogibeljnost svake one politike koja 
vojuje protiv normalnoga očitovanja bivstva nacionalnoga bića svoga naroda. 

Vrijeme je da se suočimo sa stvarnošću svijeta u kojemu živimo: opće- 
nito,a pogotovu u SFRJ. Suvremena zbilja svjedoči valjda dovljem o 
što se svijet kulturno- civilizacijski više integrira, on se u nacionalnom smislu 
više individualizira. 


A onaj tko očekuje da će drugi "nacionalizmi" promijeniti svoje biće 
namjesto da oblikuje svoju politiku prema geopolitičkom položaju i životnim 
probitcima svoga naroda - taj je u velikoj zabludi. 

Zbog svih tih razloga smatramo da se u današnjim previranjima u 
Jugoslaviji - kad se na jednoj strani oblikovala radikalna srpska, a na drugoj 
posve odredena slovenska politika - postavlja kao nužnost da i hrvatska 
politika bude na visini povijesnih zadaća svoga naroda. 


Samo kao samosvjestan subjekt hrvatska politika može imati pozitivnu 
i važnu ulogu u traženju demokratskoga rješenja za izlaz iz društveno-političke 
i državne krize. 

Povijest jamačno ne ostavlja nikakve dvojbe da se to rješenje može 
zasnivatisamo nasporazumnom usuglašavanju posebnih i zajedničkih interesa 
naroda SFRJ bez ikakve majorizacije. 


A što se tiče stalno aktualnog ali i mistificiranog problema Srba u 
Hrvatskoj, valja nam istaknuti neka načelna stajališta. 

U svojim programskim osnovama izričito rekosmo da se HDZ izjašnja- 
va za poštovanje svih demokratskih i građanskih prava i Srba i svih ostalih 
građana kojima je Hrvatska domovina, ostavljajući im otvorena vrata i u samoj 
HDZ. Jamačno, odgovornost za međusobne odnose i način zajedničkog suži- 
vota ne snosi nikada samo jedna već obje ili sve strane u pitanju. Priznajući 
Srbima sva prava (na jezik i nacionalna društva, na svoj list i svoje srazmjerno 
predstavništvo) istodobno ističemo da ta prava ne mogu biti ni u kom smislu 
iznad prava što ih pripadnici hrvatskoga i ostalih naroda uživaju u drugim 
republikama, niti u bilo čemu mogu dovoditi u pitanje suverenost hrvatskoga 
naroda u njegovoj Republici. 

Kao što hrvatski narod mora izvuči pouke o povijesnim posljedicama 
nedemokratske a pogotovu pogromaške politike prema pravoslavnom, srp- 
skom pučanstvu, isto tako ine manje iSrbi u Hrvatskoj moraju izvući zaključke 
o pogubnim posljedicama za njih stavljanja u službu strane dominacije nad 
Hrvatskom, bilo Pešte i velikomađarskog, bilo Beograda i velikosrpskog hege- 
monizma. Nijedan povijesno samosvojan narod ne miri se sa zatiranjem svoje 
samobitnosti i suverenosti, a sudbina svakoga manjinskog naroda ovisi o 
njegovu odnosu prema zemlji u kojoj živi. 

U današnjim međunarodnim okolnostima, ni za nasniza Europu iostali 
svijet nije održivo opstajanje takva kriznoga stanja koje bi moglo biti trajnim 
žarištem izbijanja i širenja sukoba. 

Polazeći od skupo plaćenih povijesnih iskustava, držimo da u svim 
okolnostima treba osigurati pravo hrvatskomu narodu da može suvereno 
odlučivati o svojoj sudbini. A to podrazumijeva i neokrnjeno pravo na samo- 
stalnu odluku da li i pod kakvim uvjetima želi i može biti u zajednici s drugim 
narodima u SFRJ. 

Svom svojom djelatnošću HDZ će se odlučno zauzimati za preobrazbu 
društveno-političkoga života u pluralističku parlamentarnu demokraciju. A 
među mnogim konkretnim zadaćama, što ih navodimo u našoj programskoj 
deklaraciji, htio bih navlastito skrenuti pozornost na dvije. 

S obzirom na to da je zbog povijesnih nedaća oko trećine hrvatskoga 
nacionalnog bića rasuto u svijetu, na svim kontinentima, HDZ pokreće zahtjev 
da se stvore pravne pretpostavke da se svaki iseljenik (koj i se ne bavi teroriz- 
mom) bez obzira na njegova prošla ili sadašnja idejno-politička opredjeljenja 
može za stalno vratiti ili povremeno dolaziti u domovinu. Na taj način udovo- 
ljili bismo nezatomljivim težnjama iseljenika i njihovih bližnjih u domovini, a 
i općehumanističkim načelima civilizirana svijeta. 

Povezano s tim problemom a i općim okolnostima, pokrećemo i inici- 
jativu za osnivanje Hrvatskog dioničkog društva "Domovina" sa zadaćom: poti- 
canja poduzetništva na svim područjima gospodarstvenoga i kulturnoga života, 

povezivanja iseljeništva s domovinom, te stvaranja materijalno- financijskih 
retpostavki za izdavanje glasila HDZ, dotično neovisnog tjednika za sva 
društveno-gospodarstvena i kulturna pitanja. 

Vjerujemo da bi se osnutkom HDZ i neovisnoga tjednika moglo poti- 
cati ostvarivanje plodotvornije suradnje domovine i iseljeništva na obostranu 
korist i zadovoljstvo. A radi većeg zbližavanja valjalo bi prihvatiti i inicijativu 
koja je potekla od predsjednika HBZ g. Luketića - da se ustanovi općehrvatski 
dan za Hrvate u cijelome svijetu, tj. u iseljeništvu i u domovini. 

Eto, na tim osnovama, i s takvim ciljevima, zamislili smo djelatnost 
HDZ, u čvrstom uvjerenju da okupljeni oko plemenitih ciljeva, što nas pove- 


zuju s dostignućima i baštinom naših predaka ali i s pregnućima i htijenjima 


naših potomaka, možemo pridonijeti boljitku, slobodi i sreći svoje hrvatske 
domovine u cjelini i svakog njezina građanina pojedinačno. 

Kad smo usprkos svim očekivanim ali i spomenutim nepredvidivim 
zaprekama dovršili pripreme za provedbu Osnivačke skupštine, dobili smo od 
Gradskog SUP-a rješenje o zabrani "održavanja javnog skupa". Ta zabrana 
došla je ne samo iznenadno već i u zadnji čas: priopćena nam je 15. lipnja u 17 
sati, znači samo dan i pol prije zakazane skupštine. 

U takvim okolnostima odlučili smo ... da Osnivačku skupštinu održimo 
na nejavnom mjestu. 

A to po savjetovanju s pravnicima nije u suprotnosti sa zakonskim 
odredbama, pa ni s rješenjem o zabrani "održavanja javnog skupa povodom 
Osnivačke skupštine Hrvatske demokratske zajednice", 

NO zbog toga ova Osnivačka sko : I dra 
usuđujem se reći - povijesno značenja MITA BEN ianije, nago jaki vaše, 
Ono je u tome što Smo danas na samo . : , 
ne znajući hoćemo li je moći normalno okončati već dobijati Ča a: 
HRVATSKA DEMOKRATSKA ZAJEDNICA OSNOVANA 
Mnogi povijesni događaji odigrali su se, pai cijeli okreti i 
u prisutnosti i daleko manjeg broja ljudi. Jel pokreti začeli takoder 
Imajući u vidu sve okolnosti, molim da raspravu vodimo o bitni 
pitanjima s ciljem da javnosti već danas možemo priopćiti diktmjenje o 
osnutku HDZ, i o izboru statutom predviđenih tijela HDZ, s takvim ljudima 
na čelu koji će je moći časno predstavljati i upravljati njezinom djelatnošću do 
prve redovne skupštine u normalnim prilikama. 

Josip Manolić (iz govora na Osnivačkoj an 
17. lipnja 1989) oj skupštini Z, 


.. Prije nego što smo se pojavili u javnosti prognozirali su nam kakva će 
tobiti organizacija, kažu nam da želimo homogenizirati nacionalni interes ina 
toj osnovi stvoriti monopolističku organizaciju. Međutim, gledano teoretski, 
to je mišljenje neodrživo, povijesno nepotvrdeno, a praktično- politički čisti 
dogmatizam. Nacionalni su interesi višeslojni i različiti te vrlo promjenjivi. 
Istina, u određenim situacijama, posebno u dubokim društvenim krizama 
(ekonomski kolapsi ili ratovi itd.), može doći do zbijanja i kumuliranja nacio- 
nalnih interesa, ali to je prolazno i kratkotrajno. Za to je najbolji primjer Savez 
komunista, koji je svoj politički monopol izgradio u tijeku narodnooslobodi- 

lačkog rata te poslije u obnovi zemlje i za vrijeme pritiska izvana. Nou duljem 
vremenskom razdoblju monopolističkog položaja u društvu proizveo je svoju 
negaciju, tj. novu krizu koja nosi njegovo raspadanje kao monopolističke 
strukture, sa svim negativnim posljedicama, ali sada ne samo za SK, nego za 
naciju i duštvo u cjelini. Naprotiv, mi želimo da nacionalni interes artikuliramo 
sa svim političkim i nepolitičkim pluralističkim subjektima ovoga društva, i to 
u stalnoj konkurenciji programa i ljudi. Mi želimo organizaciju koja će polaziti 
od građanina, jedinke (ne mase - kolektiva). Ta jedinka mora biti središte naše 
pažnje, njezin interes mora se uklopiti u naš program s interesom drugih samJ 
uonoj domeni i opsegu koji daje naš program u konkurenciji s drugima. Iz toga 
zaključujemo da moramo biti orijentirani na one sredine gdje je taj građanin 
najugroženiji od raznih monopola, bilo da se radi o političkom, gospodarstve- 
nim, kulturalnim ili drugim monopolima; 10 je danas intelektualac, to je 
privrednik, to je seljak, to su sadašnji i potencijalni pripadnici armije nezapo- 
slenih, to su oni koje je pogibeljna gospodarstvena politika protjerala u svijet 
- trbuhom za kruhom. 


. | Kada kažemo da želimo u središte zbivanja naše organizacije postaviti 
čovjeka-građanina, to znači da cjelokupni politički sustav mora ishodište imati 
u toj jedinki. Od njega zavisi koju će i kakvu organizaciju stvoriti ili prihvatiti. 
Polazeći od te filozofije mi postavljamo kao prvi princip naše organizacije 
dobrovoljnost, i 10 ne samo u pristupu organizaciji, već i u uzimanju obveza i 
njihova izvršavanja do dobrovoljnog napuštanja organizacije. 


.. Drugi princip na kojem gradimo organizaciju jest otvorenost organiza- 
cije za sve one koji u njoj žele ostvarivati svoj politički interes. Mi smo 
organizacija bez vrata, bez postavljanja pitanja unaprijed kojih bilo: ideološ- 
kih, nacionalnih, rasnih, vjerskih i drugih. Jedini je uvjet da prihvati platformu 
zajedničkih interesa, kojisu dani u Programskoj deklaraciji, i pravila ponašanja 
dana u Statutu. S tim da i norme dane u spomenutim dokumentima ne 
shvaćamo kao jednom dane za sva vremena i za sve uvjete. 

Treći je princip demokratski odnos unutar organizacije. Kada smo se 
opredijelili da želimo graditi demokratsko društveno uređenje, onda u prvom 
redu moramo dosljedno to opredjeljenje ugraditi u svoju organizaciju - tole- 
rancija i poštivanje drugih mišljenja pa i onih suprotnih, a u stalnoj komuni- 
kaciji, dolazit ćemo do prihvatljivih stavova i rješenja koje ćemo zajednički 
braniti. U tim zajedničkim stavovima mora svatko osjetiti djelić svoga "ja". Tim 
momentom takvi stavovi postaju duhovna i materijalna snaga koja će mijenjati 
odnose u društvu - postaju privlačni za one koji stoje, čekaju, kolebaju se da li 
da se prihvate aktivnog sudjelovanja u mijenjanju ove mračne sadašnjice za 
svjetliju sutrašnjicu - za progres. 

U tom nastojanju da razvijamo demokratske odnose u samoj organiza- 
uz ostale demokratske ustanove uspostavili smo i ustanovu referenduma 
z rada organizacija ili kada dođe do podvojenosti u 

nemoguće donijeti pravovaljane odluke". U tim 
raćanje svim članovima da oni 


ciji, 
"o svim bitnim pitanjima i 
središnjem odboru da je 
okolnostima obvezan je referendum, lj. ob 
neposrednim izjašnjavanjem donesu odluku. 
Istina, ustanova referenduma u postojećem političkom sustavu postala 

je sinonim za raznorazna opterećenja ionako siromašnih primanja radnika, 
umirovljenika, seljaka i drugih građana. On je sveden na to jer birokracija u 
svom monopolističkom položaju u sistemu vlasti ne želi čuti autentično mi- 
šljenje građana. Njoj je dovoljno da se pozove na interes radničke klase ili 
narodili javnost mišljenja, jer je tako najbolje kako smo "mi odlučili", pa vladaj 
po starom. Međutim, u posljednje vrijeme svjedoci smo da su referendumi 
primijenjeni u drugim republikama kod odabira kandidata za Predsjedništvo 
SFRJ pokazali da građani ne misle isto što i birokracija; bilo je iznenađenja za 
mnoge prognozere iz birokratskih struktura. U našoj republici šutljivo ruko- 
vodstvo nije imalo smjelosti da se pojavi bilo s kojim političkim problemom 
pred tim "građaninom", pred tom "javnošću", pred svojom radničkom radnič- 
kom klasom, pa ni pred svojim članstvom unutar SK. Zašto? - U prvom redu 
iz straha pred onima u čije se interese zaklinje. Iako je očito bilo u ovo krizno 
vrijeme nekoliko vrućih tema i problema o kojima je Sabor trebao donijeti 
odluke - kao npr. o jeziku, o promjeni ustava, o kandidatima za Predsjedništvo 
SFRJ i drugome. Inaugurirajući referendum kao demokratski oblik neposred- 
nog izjašnjavanja u naš Statut, želimo da on dobije svoje mjesto u cjelokupnom 
političkom sustavu, i to ne samo u teoriji, nego i u svakodnevnoj političkoj 
praksi. To bi bila efikasnija brana protiv svih bukača kojima se "dogodio 
narod", a i onih kojima se još nije "dogodio". Po onoj narodnoj "Pametni se uče 
na tuđem iskustvu, a budale na svome". 

Milovan Šibl (iz Glasnika HDZ br.2, kolovoz 1989) 


Gospodine, oprosti im jer ne znaju 
što čine 


To bi bio jedini smisleni odgovor na sve pisanje o Hrvatskoj demokrat- 
skoj zajednici. Navikli već na realsocijalističku propagandu i njezine klevete i 
gluposti mogli bismo ostati ravnodušni da nas, u okolnostima probuđenog 
četničkog imperijalizma i hegemonizma, takva politika ne ugrožava i osobno 
i teritorijalno. 

Smeta ih što je naš Program nacionalan! Pa kakav će biti? 

Uvjeravaju nas već godinama kako bi nacionalni princip trebao nestati 
iz međunarodnih odnosa, pa tako valjda i iz Hrvatske. Ta smiješna utopija 
postaje groteskna kad već njihove kolege preko puta u Beogradu i Ljubljani 
misle u prvom redu na svoje narode i njihovu slobodu. 

Zar smo mi krivi što se rasplinuo njihov unitaristički san o Jugoslaviji 
bez granica? Ni jedan sani projekt nije jači od prava naroda nasamoodređenje, 
na slobodu. To je prva civilizacijska tekovina i zato je naš Program nacionalan. 

Optužuju nas za "maspok"! 

Bit ćemo kratki. Sve što danas traže Srbijanci i Slovenci za Srbiju i 
Sloveniju tražili su Hrvati 1971. za Hrvatsku. 

Optužuju nas da navodno "forsirano klerikalce" kako bismo Savez 
komunista rastočili iznutra! 

Hrvatska kakvom ju mi vidomo ne može biti zamišljena ni na kakvu 
poistovjećivanju Hrvata s bilo kojom vjerom. Hrvatski musliman mora, kao 
čovjek i građanin, biti jednakopravan hrvatskom katoliku, bezvjercu, prote- 
stantu i drugima. U Hrvatskoj kakvom ju mi vidimo, srpski pravoslavac neće 
moći biti manje vrijedan od hrvatskog katolika. Ono što će ih razlikovati kao 
ljude i građane jest koliko osobno i profesionalno pridonose slobodi i blago- 
stanju svoje domovine Hrvatske. 

SR Hrvatska stvorena je valjda radi hrvatskoga naroda. Ona je njegova 
jedina domovina. Druge nema. Išto je prirodnije nego da Hrvati imaju svoju 
Politiku koja štiti njihove interese i prava! Samo tako moći će se ravnopravno 
S drugim narodima dogovoriti o ustrojstvu Jugoslavije. Međutim, naši se 
političari javno hvale kako ne postoji nikakva posebna hrvatska politika. I 
samo spominjanje hrvatskog imena danas je zazorno. Tako se prigodom 
ovogodišnje Sinjske alke govorilo o narodu "Sinjske krajine",a glavni govornik 
ožigosao je kao tobože nacionalistički onaj, za svakoga normalnog čovjeka 
razumni, prijedlog u hrvatskom Saboru da se suverenitet hrvatskoga naroda 
ustavno odredi jednako kao i kod drugih naroda u J ugoslaviji. Ta nejednakost, 
tumači nam se, znak je moralne snage hrvatskoga naroda i prednost pred 

drugima. Da groteska bude veća > mm 
hrvatske državnosti kliče "Ovo jes istodobno kod se u postojbini 


čine. 


Eto, 


zato je naš Program nacionalan i zato vjerujemo da ne znaju što 

Za pravo na suverenitet i samo- 
određenje i za osobnu odgovornost 


U povodu velikosrpskih napadaja na teritorijalni integritetisuverenitet 
hrvatskoga naroda, teza o genocidnosti Hrvata, te najnovijih osporavanja 
slovenskome narodu prava na samoodređenje, Hrvatska demokratska zajed- 
nica sa sjednice svoga Središnjega odbora daje slijedeću izjavu: 

1 - Pravo svih naroda na samoodređenje, koje podrazumijeva pravo na 
udruženje i na otcjepljenje, osnovno je ljudsko pravo bez kojega se ni indivi- 
dualna ljudska prava ne mogu ostvariti. Samo kada narod ima potpuno pravo 
na samoodređenje moguća su i sva ostala prava i slobode bez diskriminacije. 
Kao takvo, dakle osnovno ljudsko pravo, svjetska organizacija naroda prihva- 
tila je pravo na samoodređenjei unijela ga u prvičlan Pakta o pravima čovjeka. 

2 - U skladu s tim, Hrvatska demokratska zajednica ističe da hrvatski 
narod, kao i svi narodi Jugoslavije, ima trajno neotudivo i cjelovito pravo na 
samoodređenje. 

3 - Polazeći od toga temeljnoga prava, hrvatski narod ima pravo u 
vlastitom interesu slobodno raspolagati svojim prirodnim bogatstvima i izvo- 
rima. 

4- Zbog ugrožavanja toga osnovnoga prava hrvatskomu narodu, Hrvat- 
ska demokratska zajednica traži da se pojača odgovornost vodstva Hrvatske na 
svim razinama, a osobito odgovornost predstavnika Hrvatske u saveznim 
tijelima, te da se predočava javnosti što i kako čine, ili su propustili učiniti u 
obrani suvereniteta hrvatskoga naroda. 

Time, uvjereni smo, pridonosimo obrani i daljoj afirmaciji zavnohov- 
skih i avnojevskih načela, štoćereći suverenitetu svih naroda na kojima je 
utemeljena zajednica naroda SFRJ. 

Hrvatska demokratska zajednica 


U Zagrebu, 30. rujna 1989. 


Apel živućim članovima zadnjeg 
upravnog odbora Matice hrvatske 


U skladu sa svojom programskom orijemtacijo zd 
cija HDZ, ć. XVIII, a odgovarajući na sve češće javne zahijeve demokratski 
opredijeljenih građana, Hrvatska demokratska zajednica upućuje apel živućim 
članovima zadnjeg Upravnog odbora Matice hrvatske Stjepanu Babiću, Šimi 
Balenu, Miroslavu Brandtu, Branimiru Donatu, Šimi Đodanu, Ivi Frangešu 
Marinu Franičeviću, Grgi Gamulinu, Hrvoju Ivekoviću, Jozi Ivičeviću, Zvoni. 
miru Komarici, Vlatku Pavletiću, Petru Segedinu, Tvrtku Šercaru, Franji 
Tuđmanu, Igoru Zidiću da neodgodivo obnove rad Matice hrvatske - te najsta- 
rije kulturno-znanstvene ustanove u Hrvatskoj. 

Matica hrvatska od osnutka 1842, tada još pod nazivom Matica ilirska, 
pa do ugasnuća 1972. središnja je i vitalna kulturna ustanova hrvatskoga 
naroda. U 130 godina postojanja ona je budila i čuvala hrvatsku kulturnu i 
nacionalnu svijest. Radeći po zakonitosti demokratskih načela u javnome 
životu, Matica hrvatska je zaslužna za potpunu afirmaciju i emancipaciju 
nacionalne kulture Hrvata. 

Kao ustanova slavnih, časnih i vrijednih tradicija Matica hrvatska u 
svojoj specifičnoj i razgranatoj djelatnosti ne može biti zamijenjena ili kom- 
penzirana ni jednom drugom kulturnom ili znanstvenom ustanovom. 

Nametnuto ugasnuće rada Matice hrvatske skandalozan je čin jedne 
pogrešno vođene politike. Danas pojačavaju zahtjeve za demokracijom i plu- 
ralizmom i vodeći društveni i politički subjekti. Krajnje je vrijeme dase dopusti 
obnova Matičina rada i djelovanja za što ne postoje nikakve stvarne zapreke. 


Hrvatska demokratska zajednica 
U Zagrebu, 30. rujna 1989. 

Gradskoj skupštini Zagreba 


Pridružujući se javnoj raspravi u ime članstva diljem domovine zahtije- 
vamo da se spomenik banu Josipu Jelačiću, djelo kipara Antona Dominika 
Fernkorna, postavi - ili barem donese odluka o tome - na Trg Republike 17. 
prosinca ove godine na dan 123 obljetnice svečanog otkrivanja spomenika 
velikom hrvatskom rodoljubu i vrsnom vojskovođi. I to zbog političkih, kul- 
turnih i civilizacijskih razloga. 

Sudbina spomenika nesretnome banu u socijalističkoj Hrvatskoj posta- 
la je simbol zatiranja hrvatskoga nacionalnog osjećaja, simbol politike bezduš- 
ne mržnje prema vlastitom narodu, njegovoj povijesti, kulturi, baštini. Takva 
politika, uočljiva i danas, nijesmogla toliko poštenja i ukusa da oda počast 60. 
godišnjici smrti Stjepana Radića, premda Hrvatski sabor stoluje na Radićevu 
trgu. Politika je to koja iz povijesti i pamćenja naroda briše događaje, ljude (i 
kipove), koji joj smetaju. A narod bez pamćenja nije slobodan narod. 

Zato podsjećamo: 

- daje 9. srpnja 1848. ban Josip Jelačić ukinuo kmetstvo, 

-dajeuškole i urede umjesto njemačkog za službeni uveo hrvatski jezik, 

- da je 2. prosinca 1848. pod banskom vlašću nakon više stoljeća, 
ujedinio Hrvatsku, Slavoniju, Dalmaciju, Rijeku i Međimurje, čime se ispunio 
san Hrvata o cjelokupnosti Hrvatske, 

-daje godine 1853. isposlovao u Beču i Rimu da se Zagrebačka biskupija 
uzdigne na čast nadbiskupije, 

- da se prilikom otkrivanja spomenika izričito napomenulo "NAROD 
PODIGNU HRVATSKOMU BANU A NE AUSTRIJSKOMU GENERA- 
LU SPOMENIK", 

- da se u proglasu Odbora za podizanje spomenika ističu zasluge Jela- 
čićeve "ZA SPASENJE NAČELA RAVNOPRAVNOSTI I NAČELA NA- 
RODNOSTI SVIH ŽITELJAH U CIELOME CARSTVU". 

Takva Jelačićeva stajališta danas su općecivilizacijsko dobro koje nazi- 
vamo pravo na samoodređenje. 

Kulturno-povijesno gledajući, spomenik banu Jelačiću prvi je, u pravom 
smislu riječi, javni spomenik u Hrvatskoj. On nije nastao kao rezultat servil- 
nosti nekom državnom ugledniku nego popularnosti koju je Jelačić tada u 
narodu uživao. 

S urbanističkoga stanovišta spomenik je na glavnom zagrebačkom trgu 
bio najistaknutiji i najbolje postavljen spomenik u Zagrebu. Veličina spome- 
nika odgovarala je proporcijama trga i monumentalnosti kipa. 

. ši Ta (elić 
Rušenje kipova, spaljivanje knjiga, brisanje likova s fotografija i imi 
barbarska su djela kakva ne poznaju civilizirana društva. Za njih nema ISpTIKe. 
Obrazloženja “o gušenju mađarske buržujske revolucije 1848." neuvjerljiva su 
i smiješna. Cinizmi poput "dat ćemo im kralja, a skinuti bana" žalosni su 
pokazatelji odnosa prema vlastitom narodu, njegovu suverenitetu, vol ji i osje- 
Ćajima. To više što su financijska sredstva za spomenik banu Jelačiću priku- 
pljena među narodom. 

Zato, danas, u jeku napada na državnost i suverenitet naroda, uvjereni 
da samo slobodni narodi i slobodni pojedinci mogu osigurati sretniju buduć- 
nost, zahtijevamo da se prekine s nasilnom protuhrvatskom politikom i kao 
znak dobre volje vrati spomenik hrvatskome banu Jelačiću na njegovo mjesto. 

Hrvatska demokratska zajednica 


U Zagrebu, 30. rujna 1989. 

Skupštini grada Zagreba 


Da se vrati ime ulici kralja Zvonimira i 
ime trgu kralja Krešimira 


. Smatramo da je 900. obljetnica smrti (1089-1989) hrvatskoga kralja 
Dmitra Zvonimira jedinstvena prilika da grad Zagreb lome zaslužnome narod- 
nom vladaru, posljednjemu iz hrvatske narodne dinastije, iskaže dostojnu čast. 
Povijesno je, kulturno i politički nedopustivo da hrvatski glavni grad zaboravlja 
dužno štovanje svim povijesnim narodnim suverenima svojega naroda. Zašto 
imena nekih krase zagrebačke ulice i trgove, a imena drugih su bez razloga 
istisnuta? Predlažemo da se Zvonimirovim imenom znamenuje zagrebačka 
ulica koja je sve do prvih poslijeratnih dana nosila Zvonimirovo ime — danas 
ulica Socijalističke revolucije. U istom smislu valjalo bi razmisliti i o tome da 
se vrati ime kralja Krešimira trgu koji je već nosio njegovo ime. Za sadašnja 
imena spomenute ulice i trga valjalo bi potražiti drugo, također prikladno 

rješenje. 

Veličina i značenje kralja Zvonimira nisu prijeporni. Bio je, poput 
svojega preteče Krešimira IV, bez stalne prijestolnice (te je stolovao u Ninu, 
Biogradu, Kninu...), pa je iu tom pogledu Zagreb — stoljena hrvatska prije- 
slolnica i jamstveno mjesto suvereniteta Hrvatske — onaj grad u kojemu bi 
duh Zvonimirova i Krešimirova imena imali naći konačni pokoj. 

Dobro je imati na umu i ono o čemu povjesnica "Znameniti i zaslužni 
Hrvati" iz g. 1925. veli: "Tješnji prislon hrv. države uz papu i zapadnu Evropu 
dojmiose inularnjega života hrv. države, jersusestarohrvatske državne uredbe 
stale približavati zapadnim državnim uredbama." 

..  Odbijajući bilo kakve primisli o tome da bi jedna vrijednost imala 
istisnuti drugu, mislimo da bi prihvaćanje iznesenoga prijedloga imalo, i u 
ovome trenutku i uopće za budućnost, značenje odluke koja se može smatrati 
mudrom i povijesno opravdanom. 

Izvršni odbor HDZ 


Zagreb, 27. listopada 1989, 

Milovan Šibl (iz Glasnika HDZ br.3, rujan-listopad 1989) 


Narodni suverenitet i pravo na samo- 
određenje 


Narodni suverenitet i njegov sadržaj, Pravo naroda na samoodređenje 
uključujući i otcjepljenje, prirodno je pravo Svakoga naroda, pa i hrvatsk oga. 
To pravo prva je civilizacijska stečevina na temelju koje su, osobito u ovome 
stoljeću, mnogi narodi stekli slobodu i nezavisnost. Tu se ne radi o političkom 
ili pravnom načelu nego o međunarodnom pravnom pravilu, jer je Svjetska 
organizacija naroda prihvatila pravo na samoodređenje i unijela ga u prvi član 
Pakta o ljudskim pravima. Kršenje toga prava, dakle, podliježe sankcijama 
Svjetske organizacije naroda, a svi unutrašnji zakoni i propisi svake države 
posebice moraju se prema tome zakonu ravnati. 


Pravo naroda na samoodređenje po svojoj je naravi i kolektivno i 
pojedinačno pravo. Kao takvo je i uneseno u Pakto pravima čovjeka, koji inače 
određuje samo individualna prava. Pri tom je u Svjetskoj organizaciji naroda 
obrazloženo da je pravo na samoodređenje osnovno pravo, jer samo ako narod 
ima potpuno pravo na samobitnost, moguća su i sva ostala prava i slobode bez 
diskriminacije. 

Dakle, samoodređenje je kolektivno pravo koje ostvaruju pojedinci, 
pripadnici naroda. Posve je jasno da narod ne može uživati pravo na samoo- 
dređenje ako pojedinci od kojih se narod i sastoji ne mogu sudjelovati u 
njegovu samoodredenju. A u odnosima s drugim narodima i narod je pojedi- 
nac, i kao takav mora biti ravnopravan. 


Usprkos svemu tomu, kod nas su se, prigodom prihvaćanja slovenskih 
ustavnih amandmana, zbog toga svjetski prihvaćenog prava naroda, davale 
etikete nacionalizma, separatizma, razbijačke djelatnosti, a bilo je i teorija 
prema kojima je to pravo naroda već konzumirano, i slično. 


I Hrvatska demokratska zajednica, koja u svojemu programu ističe to 
pravo za hrvatski narod, izložena je napadima i optužbama da je njezin 
program "iritirajuće nacionalan!", "maspokovski", da znači "Hrvati na okup", 
da smo svi mi boljševici, konzervativci, nacionalisti, da zapostavljamo prava 
pojedinaca, i tako dalje. 

Po svemu sudeći, sada, kada je počela rasprava o hrvatskim ustavnim 
amandmanima, napadi će postati još žešći. Ovih je dana odredena Radna grupa 
Predsjedništva SRH za izradbu Ustava i već na prvome sastanku čula su sc 
različita mišljenja o tom osnovnom pitanju. U rad grupe nisu uključeni pred- 
stavnici alternativnih političkih saveza, pa niti Hrvatske demokratske zajedni- 
ce, osim predstavnika Udruženja za jugoslavensku demokratsku inicijativu. 

Jedan zagrebački profesor, član upravo toga Udruženja, ocijenio je 
slovenske amandmane "izrazom dubokog boljševizma, jer nude kolektivizam 
nacije nasuprot individui i regulaciji njenog položaja", a kod nus se, kako je 
rekao, "robuje pitanju nacionalne suverenosti i time odbacivanju pluralističkih 
elemenata". 


Teza koja nacionalni suverenitet suprotstavlja pravima pojedinca tco- 
retski je ncodrživa i vrlo opasna. Jer, kao što smo rekli, nacionalni suverenitet 
i njegov sadržaj, pravo na samoodredenje, kolektivno je i pojedinačno pravo. 
Da bi narod izrazio svoju volju, pojedincima toga naroda moraju biti omogu- 
ćeni: referendum, slobodni izbori, višestranački sustav i samim time parlamen- 
larna demokracija. Samo tako, dakle individualnim slobodama i pravima, 
narod može izabrati svoje predstavnike, svoju državu i odlučiti hoće li i pod 
kakvim uvjetima živjeti u zajednici s drugim narodima. Država kao puka 
politička i pravna organizacija naroda nema odakle drugdje crpsti svoj suvere- 
nitet, a niti ga, i kada je narodnom voljom uspostavljena, ne može tom istom 
narodu oduzeti. Naravno, ima država koje su nasilno uspostavljene, ali one se 

temelje na sablji, u njima nema slobodnih izbora i drugih demokratskih 
institucija, ali ima vojske i policije. I 1c kako! 


Kada se zauzimamo za nacionalni suverenitet, zauzimamo se dakle da 
pojedinci na referendumu i slobodnim izborima iskažu taj suverenitet. Uvje- 
reni smo da zbog nastojanja da se to pravo omogući hrvatskome narodu 
(njegovim pojedincima) ne možemo biti nacionalisti, boljševici, šovinisti, ili 
štogod još pore. 


To više što smo duboko svjesni mogućnosti da bi isključivo nacionalna 
homogenizacija nekima mogla značiti protjerivanje ili ugnjetavanje manjina. 
I zbog toga smo pobornici svih individualnih prava, prava na osobni integritet, 
prava na slobodno izražavanje mišljenja i svih drugih civilizacijskih stečevina. 
Svaki stanovnik Hrvatske, bez obzira na nacionalne, vjerske ili kakve druge 
razlike, mora bili ravnopravan. Ono što će ga razlikovati kao čovjeka i građa- 
nina jest koliko osobno i profesionalno pridonosi slobodi i blagostanju svoje 
domovine Hrvatske. 


Kad bi Hrvatska bila na mjestu Francuske, Italije ili Engleske, bilo bi 
možda smiješno stalno isticati pravo na samoodređenje; tamo se 10 podrazu- 
mijeva. Još bi smiješnije bilo sporiti se oko prava na otcjepljenje, kada se 
nemaju od koga otcijepiti. No mi smo u višenacionalnoj Jugoslaviji. U njoj 
ravnopravnost naroda i njihov dogovor imaju presudnu važnost. Osobito kada 
se na hrvatskom tlu uzvikuje: "Ovo je Srbija!", kada se napada suverenitet 
naroda, iznose teorije ovećkonzumiranom pravu na otcjepljenje, islično. Zato 
ponovimo jošjedanput - u odnosima prema drugim narodima, narod je takoder 
pojedinac. Ono što za čovjeka znači pravo na osobni integritet i slobodno 
oljenji s. mišljenja za narod je pravo na samoodređenje, uključujući i otcje- 

nje. 

U povodu Dana mrtvih 


Izvršni odbor Hrvatske demokratske zajednice na sjednici uoči Dana 
mrtvih, odredio je delegaciju koja će položiti vijence na grobove zaslužnim 
Hrvatima koji su pokopani u Zaprebu, U delegaciju su izabrani: Josip Manolić, 
Milovan Šibl, Ivan Bobetko, Neven] urica, Ivan Tolj, Milan Kovači Ivan Vekić. 

Delegacija je svečano položila vijence s natpisima: 

- Ocu Domovine dr. Anti Starčeviću 

- Vodi i učitelju hrvatskoga naroda Sljepanu Radiću 

- Hrvatskomu banu Josipu Jelačiću 

- Augustu Cesarcu, Andriji Hebrangu i drugim borcima hrvatske ljevice 
za slobodu hrvatskoga naroda 

- Hrvatskom pjesniku i predsjedniku ZAVNOH-a Vladimiru Nazoru 

- Svima poginulim i umrlim za slobodu hrvatskoga naroda 

PROGLAS 
GRAĐANIMA I SABORU SR HRVATSKE 
I CIJELOMU HRVATSKOM NARODU 


Nastupio je prijelomni i odsudni povijesni čas. 

Na odlučno i dostojanstveno držanje slovenskoga naroda i slovenskoga 
državno-političkoga vodstva u obrani suvereniteta SR Slovenije - Socij alistički 
savez Srbije odgovorio je prekidom svih odnosa Srbije sa Slovenijom. 

Ta odluka zapravo znači rušenje avnojske SFRJ i ne samo suglasnost 
već čak i pritisak da se Slovenija neustavnim putem isključi iz sustava SFRJ. 

No ona s obzirom na očitovane velikosrpske ciljeve znači osobitu pogi- 
belj za SR Hrvatsku i cijeli hrvatski narod od velikospskog neockspanzioniz- 
ma, koji već i u svijetu širenim kartama Velike Srbije uključuje tri- četvrtine 
hrvatskih zemalja, do zajedničkih granica Srbije sa Slovenijom. 

Sadanje hrvatsko vodstvo u svojem birokratsko- dogmatskom dijelu 
okazuje nesnalažljivost, što može biti kobno po budućnost Hrvatske i hrvat- 
skoga naroda, 
U takvim sudbonosnim povijesnim okolnostima zahtijevamo: 
1 - Bezodvlačno stvaranje demokratske koalicijske vlade u Hrvatskoj, 
koja bi bila izraz povjerenja i nepatvorene volje i interesa hrvatskoga naroda i 
svih slojeva srpskog i drugogpučanstva u Hrvatskoj. 2 - Nasuprot javno izlože- 
nim planovima o stvaranju Velike Srbije, u okviru ili izvan SFR Jugoslavije, i 
to na račun i hrvatskoga i drugih nesrpskih naroda, ističemo zahtjev za terito- 
rijalnom cjelinom hrvatskoga naroda u njezinim povijesnim i prirodnim gra- 
nicama. 
3 - Radi osiguranja građanskih prava i sloboda svim građanima, bez 
obzira na nacionalnu, vjersku i političku opredijeljenost, zahtijevamo da se 
hitnom promjenom Ustava 
a a) ukine jednostranački komunistički i ne dopusti nikakav drugi poli- 
lički monopolizam, 

b) odmah legalizira višestranački demokratski parlamentarni sustav, 

c) provedu opći, tajni i neposredni izbori za Sabor, 

d) stvore uvjeti za nesputani razvitak duhovnoga stvaralaštva, privatno- 
ga poduzetništva i slobodnoga tržišta, 

€) pravno i politički zajamči nesmetani povratak i dolazak u domovinu 
svakomu hrvatskomu iseljeniku, neovisno o njegovom političkom uvjerenju i 
pripadnosti, 

...  f) puste na slobodu svi politički zatvorenici i odmah obustave svi poli- 
tički procesi i progoni. 

A-Cilavna zadaća nove demokratske vlade Hrvatske mora biti ugovorno 
sredivanje odnosa sa svim susjedima, te poduzimanje koraka za uključivanje 
Hrvatske u Europsku zajednicu. 


Ovaj proglas upućujemo građanima i Saboru SR Hrvatske i hrvatskomu 
narodu u domovini i u svijetu u skladu s Programskom deklaracijom Hrvatske 
demokratske zajednice 1 na temelju Prava hrvatskoga naroda na samoodrede- 
nje do odcjepljenja, što je zajamčeno svim narodima Poveljom Ujedinjenih 
naroda a i postojećim Ustavom. 

Došlo je vrijeme osobne i narodne odluke. 


Budimo na visini povijesne zadaće! 
Povijesni trenutak zahtijeva od svih nas i odlučnost i razboritost. 


Ne dopustimo da nam sudbinu Hrvatske kroje drugi ili nedorasli. 
Uzmimo je konačno u svoje ruke! 


U Zagrebu, 29. studenoga 1989. 


ZA HRVATSKU DEMOKRATSKU ZAJEDNICU 


Predsjednik: 


Počasni predsjednik: 
dr. Franjo Tudman 


Šime Balen 
Potpredsjednici: 
akad.prof.dr. Dalibor Brozović 
Vladimir Seks, dipl.iur. 
akad.prof.dr. Krešimir Balenović 


Predsjednik Izvršnog odbora: 
Josip Manolić, dipl.iur. 


Glavni tajnik: 
mr. Ivan Bobetko 


Predsjednik Središnjeg odbora: 
Milivoj Slaviček, književnik 


Zamj.predsj. Izvršnog odbora: 
mr. Neven Jurica 


Glavni urednik Glasnika HDZ: Zamj.gl.urednika Glasnika HDZ: 
Milovan Šibl Stjepan Tudman 


Članovi Izvršnog odbora: 
Branimir Glavaš 
Ćiro Grubišić 
Perica Jurič 
Milan Kovač 
Mate Kovačević 
Milivoj Ugrinić 
Ivan Vekić 

Otvoreno pismo Predsjedništvu Republičkoga 
odbora SUBNOR-a Hrvatske 


a i drugima iz onih organizacija 
Socijalističkog saveza i Saveza komunista 
što iznose istobitne osude HDZ 


Vjesnik (br.15166, 8.12.1989), Večernji list, a i drugi listovi objavili su 
Tanjugovu vijest o ocjenama Predsjedništva Republičkoga odbora SUBNOR- 
a Hrvatske. 

U prvom dijelu iznose se sudovi s kojima se, nedvojbeno, može suglasiti 
najveći dio demokratske javnosti u Hrvatskoj, pa tako i HDZ. Štoviše, ocjene 
da su "međunacionalni i međurepublički odnosi u najtežoj krizi" i to takvoj "da 
dovode u pitanje dalji opstanak SFRJ"; da je Slovenija postupila ispravno 
onemogućivsi provokaciju s namjeravanim mitingom u Ljubljani, a Srbija 

rotuustavno najavivši prekid svih odnosa sa Slovenijom, - sadržane su i u 
ProglasuHDZna koji se Predsjedništvo SUBNOR-a bezočno obara. Razlika 
je znatna u tome što Predsjedništvo SUBNOR-a sve to ocjenjuje tek kao 
"pokušaj rušenja avnojske Jugoslavije", a mi u Proglasu sudimo da prekid 
odnosa Srbije sa Slovenijom "zapravo znači rušenje avnojske SFRJ i ne samo 
suglasnost već čak i pritisak da se Slovenija ncustavnim putem isključi iz 
sastava SFRJ". 

Bitne su razlike međutim u onome što HDZ "U takvim sudbonosnim 
povijesnim okolnostima" zahtijeva. 

A ti zahtjevi svode se na to da se "velikosrpskom neockspanzionizmu", 
koji u granice "Velike Srbije u okviru ili izvan SFRJ" "na račun hrvatskoga i 
drugih nesrpskih naroda", "uključuje tri čevrtine hrvatskih zemalja" (prema 
kartama što ih šire i u inozemnim listovima) - valja odlučno suprotstaviti. U 
tu svrhu pozvasmo na "bezodvlačno stvaranje demokratske koalicijske vlade u 
Hrvatskoj, koja bi bila izraz povjerenja i nepatvorene volje i interesa hrvatsko- 
ga naroda i svih slojeva srpskog i drugog pučanstva u Hrvatskoj", a "nasuprot 

javno izloženim planovima o stvaranju Velike Srbije" istaknusmo "zahtjev za 
teritorijalnom cjelinom hrvatskoga naroda u njezinim povijesnim i prirodnim 
granicama". 

Držimo da bisvakomu onomu kojise želi suprotstaviti pogibeljnom 
velikosrpskom ekspanzionizmu moralo biti jasno: prvo, da je to moguće samo 
pokretanjem svih demokratskih snaga, i drugo, da se hrvatski narod nikada ne 
može pomiriti s ocrtanim granicama Velike Srbije, te da je nasuprotnjima 
nužno istupiti sa zahtjevom njegovih povijesnih i prirodnih granica, i pred 
domaćim i pred stranim svijetom. 

Umjesto da se upita što je sa socijalističkim ciljevima i idealima o 
ravnopravnosti 1 suverenosti naroda u SFRJ, te o svojoj ulozi u nesuprotstav- 
ljanju rušenju avnojskih temelja i smjenjivanju predsjednika SUBNOR-a 
Matića zbog njegova otpora velikosrpskom pohodu protiv njih, pa i za razloge 
zašto usvojim redovima nema najistaknutijih hrvatskih boraca i revolucionara, 
Predsjedništvo SUBNOR<a izriče bezumne osude o HDZ. Slične osude čuju 
se iu nekim drugim organizacijama boraca, Saveza komunista i Socijalističko- 
ga saveza, pa i od takvih "predstavnika Hrvatske" kao što su Šuvar i Hrabar - 
što je sve samo dokaz žalosnoga 1 zabrinjavajućeg stanja u kojemu se one još 
uvijek mogu pojavljivati u ovakvu nakaznu obličju. 

Pokušaj diskvalifikacije HDZ, zbog njezina tobože "nacionalističkoga 
programa", ili što se u njezinim redovima "nalaze osvjedočeni maspokovci" a 
na "čelu dokazani nacionalist dr. Franjo Tudman" .- Spada u najizrazitije 
primjere ustrajanja na dogmatsko-zaslijepljenim gledištima. 

Neki, očito još uvijek nis shvatili, ili ne žele vid ljeti i priznati, dase njihov 
protunaravnisvijet represije i nazatka srušio takoreći preko noći: od Mađarske 
do Poljske, od Istočne Njemačke i Čeho-Slovačke do Bugarske, od Slovenije 
do baltičkih zemalja. Oni bi ga jamačno željeli zadržati u Hrvatskoj i uz 
"bratsku pomoć". Oni su gluhi i za vijesti da njihovi ideološki istomišljenici iz 
nabrojanih zemalja odgovaraju već ne samo pred sudom povijesti, negoi pred 
onim državnim sudovima što su ih sami zlorabili za progone nacionalnih i 
demokratskih boraca. 


Jer da tomu nije tako, kako bi se moglo o Proglasu HDZ govoriti na 
način da on "poziva na međunacionalnu mržnju i sukobe"?! 


Onima, kojima naša obrana životnih interesa Hrvatske i hrvatskoga 
naroda u cjelini, s istodobnim našim nastojanjima da se iz ponora krize iziđe 
demokratskom preobrazbom i sporazumom između naroda, služi kao oprav- 
danje za sumanuto žigosanje i pozivanje na progone - poručujemo: nije nam 
do toga da vas pribijamo na stup povijesnoga srama! Niti želimo da doživite 
sudbinu onih koje ste progonili. Znamo: ponajčešće i ponajviše bili ste samo 
izvršitelji i nesvjesne igračke u rukama slijepih povijesnih sila. 


Stoga bilo bi najsvrhovitije da uvidite, u vašem osobnom interesu i u 
interesu naroda kojemu htjeli ne htjeli pripadate, da je vrijeme žigosanja i 
terora prošlo. Svakom novom represijom može se možda privremeno zakočiti 
povijesni demokratski proces, ali nikako ne i spriječiti. Nitko iole razuman ne 
bi trebao pridonositi zaoštravanju raspleta, a pogotovu ne dolijevanju ulja na 
vatru! Osobna odgovornost svakoga danas je stostruko povećana i neda se 
ničim prikriti ili opravdati. Krajnji je čas da se to shvati. Svatko može pripo- 
moći, a ne da koči i sprječava, demokratsku preobrazbu društva u smislu 
oživotvorenja nezamjenljivih stečevina suvremena čovječanstva. A to danas 
znači izgradnju takvoga državnopravnog i međunarodnog poretka koji zajam- 
čuje: ljudska, građanska prava, pluralizam vlasništva i ideja, slobodu i suvcre- 
nost svakoga, pa razumije se i našega hrvatskoga naroda, da svoje odnose s 
drugim narodima, na tlu SFRJ i Europe, uređuje svojom slobodnom voljom i 

odlukom na temelju neokrnjenoga prava na samoodređenje. 


Za Hrvatsku demokratsku zajednicu 


Predsjednik: 
dr.Franjo Tuđman 
Potpredsjednici: 
akad.prof.dr. Dalibor Brozović 

akad.prof.dr. Krešimir Balenović 

Vladimir Šeks, dipl.iur. 

Vladimir Šeks, dipl iur. 
Predsjednik Središnjeg odbora: C ršnog oc 

Milivoj Slaviček, književnik Josip Manolić, dipl.iur. 
Glavni tajnik: GL.urednik Glasnika HDZ: 
mr. Ivan Bobetko Milovan Šibl, dipl.iur. 

Predsjednik Izvršnog odbora: 


Dr Franjo Tuđman (iz govora na Osnivačkim skupštinama orga- 
nizacija HDZ u Zagrebu - 23. XII. 1989. i Splitu - 6. I. 1990.) 


Što hoće HDZ i tko je i zašto napada 


Kad smo pred nešto više od godinu dana počeli razmišljati o potrebi 
pokretanja - osnutka jedne hrvatske demokratske stranke, bili smo očito u 
pravu da nadolaze prekretnička vremena. 


S obzirom na stvorenu duhovnu klimu u Hrvatskoj pokretanje nije išlo 
lako. Ipak na pokretačkom skupu 28. veljače ove godine okupio sć velik broj 
(300-400) ljudi, mahom književničke i druge inteligencije. U to doba još uvijek 
se sporilo nije li prerano ili je već prekasno. Osnivačku skupštinu 17. lipnja 
održali smo usprkos pokušaja unutrašnje destrukcije 1 redarstvene zabrane. 


Bilo je to već u okviru nicanja brojnih pluralističkih skupina, kojih se 
do danas u Hrvatskoj namnožilo više no u svim drugim republikama zajedno. 
A to, dakako, nije nimalo slučajno. Jednostranački totalitarni monopolizam 
uzročio je na hrvatkom tlu već poslovičnu dugotrajnu hrvatsku šutnju. Stoga 
je u stanovitom smislu bilo i normalno očekivati da će promjena političke 
klime izazvati naglo nicanje prirodnih ali i umjetno posijanih trava i korova. 
Ili, da se poslužim još slikovitijim primjerom: poslije prvih kiša - nakon duga 
sušna razdoblja - u hrvatskoj šumi-šikari, a i na kaminjaru, niklo je čitavo 
mnoštvo novih gljiva, a zna se da je čak i gljivarima a kamoli običnim ncupu- 
ćenim ljudima teško razaznati i razlučiti one jestive od otrovnih i po život 
pogibeljnih... 


A zašto je od svih tih pluralističkih skupina HDZ, od svoje pojave pa 
do danas, najviše osporavana i najžešće napadana? 


Za pobornike velikosrpskog hegemonizma, ili ju goslavenskog unitariz- 
ma HDZ je neoustaška, endehaška ili najblaže rečeno maspokovska organiza- 
cija. Razumljivo, zbog jednostavna razloga: zapisali smo da ćemo se odlučno 
zauzimati za oživotvorenje povijesnoga i prirodnoga prava hrvatskoga naroda na 
nacionalnu samobitnosti, suverenost i samoodređenje. Što je priznato u suvre- 
menom svijetu svim narodima, a u našem slučaju podrazumijeva pravo hrvat- 
skoga naroda da može sam odlučiti hoće li, ili može li, i pod kakvim uvjetima 
ostati u okviru ove jugoslavenske ili europske zajednice, ane da mu sc nameće 
bilo kakva dominacija u ime bilo čega. 


Predstavnici hrvatske dogmatske, kunktatorske ili kratkovide karijeri- 
stičke politike napadaju nas zbog tobože isključivo nacionalnog, pače nacio- 
nalističkog programa. I to ponavljaju do besmisla usprkos tomu što rekosmo 
da želimo gradili na svim pozitivnim tradicijama hrvatske politike i nacionalne 
svijesti: 

- Polazimo od starčevićanskog hrvatskog ii 
i : : povijesnoga državnoga prava 
ali odbacujemo svaku steklišku nerazboritost prema s : : , 
pučanstvu; prema srpsko-pravoslavnom 


= Nastavljamo na Radićev općečovječanski demokratski republikani- 
zam,alinci na pasivno prepuštanje njegove stranke burama povijesno-druš- 
tvenoga vrtloženja; 


- Uzimamo od hrvatske ljevice njezino proklamiranje prava hrvatskoga 
naroda na samoodređenje do odcjepljenja, i to je razlog zašto se pozivamo na 
AVNOJ i ZAVNOH, a bezodvlačno tražimo odstranjenje svih oblika i ostata- 
ka jednostranačkoga monopolizma i protunaravnoga, kriznog socijalističkog 
Sustava, 


Unatoč tom i takvom dosljedno demokratskom programu, osporavanja i 

žigosanja HDZ se nastavljaju, jamačno po dobro razrađenom scenariju. Dok 
smo za jedne (unitariste i dogmatske birokrate) neoustaše, za druge (progra- 
mirane ili egzibicioniste) smo čak "rigidni" "boljševici", a treći (neki od nazna- 
čenih partijskih i državnih predstavnika) sad na HDZ-u žele dokazati svoju 
jugoslavensku podobnost. A ima i takvih što nam iz ptičjih visina svojih 
intelektualno ispraznih ili uopćeno demokratskih motrišta pripisuju značajke 
samo negativnog populizma ili pak konzervatizma. Pa će neki mudraci reći za 
HDZ da je 10 pokret "Hrvati na okup", usuđujući se praviti usporedbu s 
Miloševićem. Pri tom im ne pada na um dase priupitaju: bili nam trebao poziv 
"Hrvati u rasap" za ionako razuđeno hrvatstvo; ili pak može li se usporedivati 
poziv na obranu prava na opstojnostisuverenitet hrvaiskoga naroda na vlastitu 
tu s velikosrpskim ckspanzionizmom. 


A one pak što nam dobronamjerno zamjeraju da se odveć oslanjamo na 
prošlost i da zbog toga nismo dovoljno moderni, želimo podsjetiti: narod 
kojemu oduzmu prošlost ne može imati ni svoje budućnosti. A i priupitati: što je 
to bilo u prošlosti i u današnje doba modernije i naprednije od zahtjeva za 
nesputanom slobodom i suverenitetom svakoga pojedinoga naroda?! I zar u 
potki pokreta za rušenje staljinističkoga totalitarizma od Mađarske do Poljske, 
iod baltičkih zemalja do Ceho-Slovačke - ne bijaše također i težnja naroda tih 
zemalja za vraćanjem ne samo demokracije nego i nacionalne samosvojnosti i 
dostojanstva. 


Najžešći bijes protivnika HDZ izazvao je naš Proglas građanima i 
Saboru SRH i cijelomu hrvatskom narodu od 29. studenoga 1989.Taj Proglas 
objavili smo onog istog dana kada je Srbija navijestila prekid svih odnosa sa 
Slovenijom.Ta odluka značila je zapravo rušenje avnojske SFRJ; ne samo 
suglasnost već i pritisak da se Slovenija isključi iz SFRJ. 


, S obzirom na već očitovane velikosrpske ciljeve, i u inozemstvu objav- 
ljene karte, da se ide na stvaranje Velike Srbije koja bi obuhvatila tri četvrtine 
hrvatskih zemalja, te bi i od sadašnje SRH ostala samo bliža okolica Zagreba, 
ocijenili smo da je krajnji čas: 


1) da se hrvatski narod pozove na otpor velikosrpskom ekspanzionizmu, 

i 

2) da se upozna i domaća i svjetska javnost da se hrvatski narod neće 
pomiriti sa stvaranjem Velike Srbije na račun hrvatskih zemalja. 

Stoga smo pozvali na stvaranje demokratske koalicijske vlade, do koje 
se može doći provedbom tajnih slobodnih izbora.Zato je potrebno prethodno 
ukinuti jednostranački monopol i legalizirati višestranački sustav. 

Ponovno smo postavili zahtjev da se pravno-politički omogući dolazak 
i povratak brojnog hrvatskog iseljeništva. 

Nasuprot jasno izloženim planovima O stvaranju Velike Srbije na račun 
i hrvatskih i drugih nesrpskih naroda, istakli smo zahtjev za teritorijalnom 
cjelinom hrvatskoga naroda u povijesnim i prirodnim granicama. 

Taj Proglas HDZ-a bio je jedini na razini suvremenih demokratskih 
zahtjeva i preobrazbi u srednjoeuropskim zemljama. 

Znakovito je, a treba zabilježiti i povijesti radi, da se nijedna od brojnih 
hrvatskih oporbenih skupina nije ni osvrnula, a kamoli priključila ili istakla 
slične zahtjeve. 

Iz unitarističko-dogmatskih, službenih i poluslužbenih redova, HDZ je 
zbog Proglasa ne samo napadana, već su tražene i represivne mjere zbog toga 
da ona tobože poziva na oružje i na rušenje SFRJ i stvaranje Velike Hrvatske. 

To su najobičnija izvrtanja i laži. Nismo mi pozivali na ustanak nego na 
mobilizaciju i suradnju svih demokratskih snaga u hrvatskom narodu da bi se 
oduprli velikosrpskim ciljevima. Isto tako nije HDZ postavila prekrajanje 
SFRJ, već je nasuprot činjenici rušenja avnojevske SFRJ i planova o stvaranju 
Velike Srbije istakla zahtjev da se granice Hrvatske ne mogu svesti na takve 
planove, pa ni na samu SRH. A kad podsjetimo na povijesne i prirodne granice 
onda nismo mislili ni na četvorni metar tudeg teritorija. 

I kad nas Šuvar poziva da se izjasnimo glede BiH, onda odgovaramo da 
smo mi problem povijesnih i prirodnih granica postavili u odnosu na plan 
Velike Srbije. U okviru avnojevske SFRJ, BiH je i nacionalna država hrvatsko- 
ga naroda. 

Ali kad smo već kod toga pitanja, onda su nam Šuvar i drugi hrvatski 
predstavnici dužniodgovor: zašto se u poratnim desetljećima iselilo iz BiH više 
Od stotinu tisuća Hrvata - katolika i muslimana - a da o tome ne čusmo ni glas 
prosvjeda, a primorani smo slušati o genocidu protiv Srba na Kosovu gdje je 
to iseljavanje nekoliko puta manje? 

I što je s nacionalnim pravima bačkih Hrvata i s naglim opadanjem 
njihove brojčane zastupljenosti u Vojvodini? 

Ozbiljna hrvatska politika ne može zanemariti problem cjeline hrvat- 
skoga naroda. A ako ona_nema odgovora na planove stvaranja Velike Srbije 
onda i nije politika. 

Osim toga, valja imati na umu da se plan o Velikoj Srbiji, pa onda i naš 
zahtjev o povijesnim i prirodnim granicama postavio u doba: 

-kad jeslomljen jaltski poredak u Europi, kad se stvara, i već jes 

nova politička karta Europe, Pb sivaja, ivećještvisna, 
.  - kad su se velesile na Malti (Bush i Gorbačov) izjasnile da će priznati 

volju naroda u preuredenju Europe. : 

.. | Je li hrvatska politika u takvim okolnostima morala šutjeti, na već 

izloženi plan Velike Srbije, ili je nastala povijesna nužnost da progovori?! Za 

nasu HDZ-u utomučasu nije bilo nikakve dvojbe. A ni za naš puk, niti za ostali 

svijet koji nas je itekako čuo. 

Plašenje pak da mi time izazivamo građanski rat spada u red političkih 
obmana ili nezrelosti. Ono je ponajprije upućeno na krivu adresu. Apotom, 
zašto isključivati mogućnost da se suprotnosti mogu rješavati demokratskim 
putem. Pogotovu u okolnostima promjene europskoga poretka i goleme zain- 
teresiranosti medunarodne javnosti i svjetskih velesila. 

Nasuprot planova Velike Srbije, u izjavi HDZspomenute su "povijesne" 
i "prirodne" granice, a pod njima se (jednima i drugima) jamačno ne podrazu- 

mijeva protezanje preko Drine na Srbiju. A kao što imamo prilike čitati i 
gledati i slušati, srpski grobovi se protežu do zajedničkih granica Velike Srbije 
sa Slovenijom. Što je tu isto?! 


A što se tiče onih koji se bave žigosanjem HDZ-a, izvrtanjem njenih 
programskih ciljeva, već smo poručili: Shvatite da je vaše vrijeme prošlo; 
proces opće demokratske preobrazbe ne može se zaustaviti; a mi ne idemo za 
tim niti da vas pribijamo na stup povijesne sramote, niti vam želimo sudbinu 
progonjenih; ta bili ste ponajčešće tek sredstvo slijepih i dogmatskih povijesnih 
sila; vrijeme je da pogledate i prihvatite nužnost demokratskog izlaza iz 
posvemašnje krize. 


HDZ pozdravlja odlučno usmjerenje na slobodno tržište, na konverti- 
bilnost dinara koja bi imala ukloniti inflaciju, i u vezi s tim prihvaćanje 
višestranačke parlamentarne demokracije. 

Medutim, mi ozbiljno upozoravamo da sva predviđena centralizacija 
znači smanjivanje suverenosti republika. Tu se opet kriju neprincipijelni kom- 
promisi, koji su uvijek išli na našu štetu. I podsjetimo da je Hrvatska plaćala 
skupo reformu 1965, te da već dosada ima najmanja izdvajanja za kulturu i 
znanost i zdravstvo, a stoga inajveći odljev stručnih kadrova... 


Osim toga takva centralizacija suprotna je onome što se zbiva u suvre- 
menoj Europi na Istoku i Zapadu. Europska zajednica stvara se kao zajednica 
naroda ili domovina, koja pospješuje njihov razvitak a ne sputava suverenitet... 


U našim uvjetima rješenja u okviru SFRJ mogu se tražiti samo na 
konfederativnim osnovama. To je ozbiljnim hrvatskim političarima (kakav je 
bio Radić) bilo jasno već od samog početka zajedništva. 

Umjesto kojekakvih tlapnji i zavaravanja, valja otvoreno zahti ijevati da 
predstavnici naroda sjednu za stol i rasprave - bez ikakva pritiska - mogu li ili 
ne, je li im u interesu ili nije, da žive u okviru SFRJ ili EZ. A najdemokratskiji 
način bio bi da o tome odluči svaki narod referendumom. Bilo bi to u interesu 
sviju, pa i mira i međunarodnog poretka, 


Na kraju nešto o HDZ. 


Neočekivano brz rast članstva i pristaša... Danas već možemo govoriti 
o sto tisuća (70 u domovini i 30 u iseljeništvu)... U svim krajevima domovine 
a nema većeg grada u svijetu gdje žive iseljenici Hrvati (ioni na tzv, privreme- 
nom radu) gdje nema ogranka ili članova HDZ. 


: Naš program progovorio je iz dubina duša i srca naših ljudi. Vratio im 
vjeru. 


. Prilozima naših članova uspjeli smo riješiti poslovni prostor. Imamo 
svoj Dom. Skroman ali naš. 


Potražnja za Glasnikom HDZ je veća nego što su naše mogućnosti 
tiskanja i rasparčavanja... 


Međunarodne veze i priznanja: odnosi s nacionalnim organizacijama 
(Mađarska, Austrija, Švedska), zatim sudjelovanje na skupovima demokrat- 
skih stranaka u Europi, SAD i Kanadi... 


Još ne znamo kakvi će biti ti naši prvi slobodni izbori, i s obzirom na 
zakon i s obzirom na sve druge političke i tehničke okolnosti. 


Vjerujemo da će se naša HDZ s obzirom na program i na dosadašnji 
razvitak afirmirati kao središnja (prva i najjača) hrvatska stranka. Lijevo i 
desno od nje mogu tražiti svoje mjesto druge sadašnje i buduće stranke. 


Naša je snaga u tomu što smo takva demokratska zajednica, otvorena 
za sve staleže i naraštaje. 


HDZ već je dosada promijenila političku sliku Hrvatske. 


Pregnimo još čvršće i složno za oživotvorenje naših programskih ciljeva: 
za poštivanje i sreću čovjeka, za zajedništvo domovinske i iseljene Hrvatske, 
za slobodu i demokraciju, za suverena prava hrvatskoga naroda da može sam 


odlučivati o svojoj sudbini. 

Vladimir Šeks (predavanje u Europskom parlamentu, 22. stude- 
noga 1989) 


Integracija Europe i SFRJ 


Ima li SFRJ ikakve mogućnosti da u bližoj budućnosti postane integra- 
cijski dio Europe? 
Odgovor na to pitanje odražava karakter jugoslavenske federacije. Ju- 
goslavija danas funkcionira kao nedemokratska, ideološka, stranačka (komu- 
nistička) i policijska država. Kršenje ljudskih prava je masovna pojava, jer 
Jugoslavija nije pravna država. Ž 
Ali Jugoslavija ujedno više nije cjelovito političko područje. Ona postoji 

kao geopolitički paradoks. 
Izložene globalne odrednice j 
sagrađeno političko biće jugoslavens 
simetrična je političkoj konstrukciji. 


esu konstruktivni elementi na kojima je 
ke federacije. Ekonomska konstrukcija 
Takozvano društveno vlasništvo, koje 
zahvaća dominantni dio ekonomije, u svojoj je biti vlasništvo komunističke 
stranke i podloga njezine moći. Samo formalno i samo prividno društvenim 
oduzećima upravljaju radnici s pomoću samoupravljanja. De facto, samou- 
pravljanje nikada nije otišlo dalje od ideje. Samoupravljanje je u privredi i u 
društvu paravan za vlast pojedinih formalnih i neformalnih komunističkih 
grupacija. Cjelokupni privredni život zemlje reguliran je izravnim propisima 
države (investicije, cijene, kreditno-monetarna politika, porezna itd.). Tržišna 

privreda uopće ne postoji. 
Ustavni i pravni poredak zamijenjen je neformalnim, paralelnim susta- 

vom vlasti pojedinih partijskih grupa. 

Izložene opće odrednice jesu izraz jugoslavenskog društva, koje je 

izgrađeno kao totalitarno. 
No, Jugoslavija se dijeli na dva medu se politički i gospodarski potpuno 


odvojena sustava. 

Zapadne republike, Slovenija i Hrvatska, kao gospodarski najrazvijeni- 
jeisa snažnom sviješću o duhovnoj i političkoj pripadnosti zapadno-europskoj 
civilizaciji, tendiraju prema demokratskom i tržišno orijentiranome modelu. 
Istočni dio zemlje, napose Srbija, vraćaju se neostaljinističkom modelu, koji 
isključuje demokraciju, politički pluralizam i tržišnu privredu. Jugoslavija je 
time podijeljena na dva politička i gospodarska sustava, koji se međusobno 
isključuju. 

Istočni, staljinistički, nedemokratski i antitržišni model Srbije nastoji i 
nasilno protegnuti i na zapadne republike, Hrvatsku i Sloveniju. Tako u 
saveznoj državi, ili bolje rečeno u savezu država, samo prividno postoji isti 
politički i ekonomski poredak. U praksi su, naprotiv, to dva sustava, dva 

modela koji su u oštrom, nepomirljivom sukobu. Taj sukob ne može se završiti 
kompromisom nego pobjedom, to jest porazom jedne strane. 


S obzirom na to da su oba modela odredena republičkim, nacionalnim 
granicama, sukob se transformira u međunacionalni. 


Međunacionalni — međurepublički sukob između Hrvatske i Slovenije 
na jednoj strani, i Srbije na drugoj strani, prijeti da se pretvori u građanski rat. 
Pobijedi li srpski model, Jugoslavija bi se transformirala u unitarnu, neosta lji- 
nističku, totalitarnu diktaturu. U tome slučaju ne samo da ne bi imala nikakve 
mogućnosti integrirati se u europske tokove NeEgO bi bila i potpuno izolirana. 
Ali šanse za pobjedu srpskog modela su minimalne. Taj model ne može 
pobijediti bez građanskoga rata. Ali isto su tako minimalne i šanse da istočni 
dio zemlje, poglavito Srbija, prihvati demokratsko Ustrojstvo, višestranački 
politički sustav i tržišnu privredu. Višestranački sukobi i specifični hladni rat 
između zapadnih republika i Srbije sve će se više pooštravati. 


Dakle, STATUS QUO Jugoslavije kao cjeline isključuje sve pretpostav- 
ke nužne za integraciju s Europom. Isto tako ni u bližoj budućnosti nema uvjeta 


da Jugoslavija uđe u Europsku zajednicu. 


Prema Rimskim ugovorima ne postoji mogućnost da pojedine članice 
federalnih država samostalno ulaze u Europsku zajednicu. Slovenija je kao 
prva od Republika, uz podršku Hrvatske i uz oštro protivljenje Srbije, u svoj 
ustav ugradila odredbu o pravu slovenskoga naroda na samoodređenje do 
otcjepljenja od jugoslavenske federacije. Ona je unijela u svoj ustav i odredbu 
O pravu na udruživanje Slovenije s drugim narodima ili državama. Velika je 
vjerojatnost da će uskoro na isti način postupiti i Hrvatska. 


Razvoj u Sloveniji i u Hrvatskoj neprijekorno dokazuje transformaciju 
tih republika u demokratske, parlamentarne pravne države sa slobodnom 
tržišnom privredom i jasno izraženom željom za europskom integracijom. 
Bude li Srbija nastojala spriječiti takav razvoj zapadnih republika, vrlo je 
vjerojatno da će one tražiti rješenje u izlasku iz jugoslavenske federacije tako 
da se kao samostalne države integriraju u Europsku zajednicu. 


Smatram, zaključujući da Socijalistička federativna republika Jugosla- 
vija danas i u bližoj budućnosti nema nikakvih uvjeta za europsku integraciju. 
Mogućnosti za to imaju samo Slovenija i Hrvatska, ako se transformiraju u 
parlamentarne demokracije s tržišnom privredom i ako iziđu iz jugoslavenske 


federacije. 


Ali to bi značilo kraj Jugoslavije — a jugoslavenski je paradoks očito 
teško razriješiti. 

Dr. Franjo Tuđman (govor u Predstavničkom domu 
američkog Kongresa, studeni 1989) 


Dame i gospodo, 

Zahvaljujući se na pozivu gosp. Koltera želio bih istači tek ponešto kao 
uvod u naš razgovor. 

Ja sam zaista veoma počašćen da sam danas 0 
Sjedinjenih Američkih Država. 


vdje kao gost u Kongresu 


Moje je zadovoljstvo to veće što je moj domaćin kongresmen Kolter, 
koji je hrvatskoga podrijetla i veoma ponosan na svoju hrvatsku postojbinu. 

Dolazeći u ovu dvoranu dugim predvorjima vašeg divnog Capitola, bio 
sam duboko dirnut natpisom iznad vratiju jedne dvorane. On, naime, glasi: 

"Gdjegod i kadgod je jedan slobodan čovjek u okovima, mi smo takođe 
u pogibelji. Tkogod se bori za slobodu, on brani i Ameriku!" 

Rekao je to William Allen White, 1946. 

Držim da smisao tih riječi ništa nije izgubio na značenju i u ovo vrijeme. 


U smislu te duboke poruke vidim i svrhu moga posjeta Sjedinjenim 


državama. 

Kao što je kongresmen Kolter istaknuo, ja sam bio u antifašističkom 
ratu, zatim general u vojsci, a potom sam se kao povjesničar i pisac posve 
posvetio znanstvenom radu. Moj životni put i moje knjige govore da sam sav 
svoj život posvetio slobodi i pravima svakoga čovjeka i svakoga naroda, prije 
svega u mojoj rodnoj Hrvatskoj a isto tako i za njihov boljitak u svemu 


čovječanstvu. 

Na raskrižju između Istoka i Zapada, ja sam zajedno s mojim hrvatskim 
narodom bio izložen mnogim stradanjima, pa i opasnostima, i duhovne i fizičke 
naravi. Usprkos golemih tegoba i pogibelji mi smo imali snage i svijesti da 
očuvamo našu nacionalnu i državnu samobitnost i suverenost, makar i u 
skučenim okvirima. 

Bez svake pretjerane gordosti ali i malodušne skromnosti - da se poslu- 
žim riječima vašeg velikog crnačkog lidera Jesse Jacksona - "mi smo platili svoj 
dug zapadnomu svijetu!" 

Moja današnja djelatnost, 
grama Hrvatske demokratske zaj: 
mobitnosti, što će reći naravi i te: 
narod s oblikovanom nacionalnom sviješću, duhovnoj 
ostvarimo pravo samoodređenja u okviru demokratskog i pravnog pore 
zapadne civilizacije. 

. . Zaista, načelo, zasada i pojam zakona i prava - prava i jednakosti 
pojedinaca kao građana, te samoodređenja i suverenosti naroda - duboko su 
ukorijenjeni u hrvatsku povijest, tradiciju i nacionalnu svijest. 


zajedno s prijateljima okupljenim oko pro- 
ednice, nastavak je povijesnoga razvitka sa- 
žnji hrvatskoga nacionalnoga bića, da kao 

m i tvarnom kulturom, 
ika 

U svojoj ranijoj povijesti, kad su Mađari u okviru Habsburške Monar- 
hije nastojali skršiti Ostatke samostalnosti Kraljevine Hrvatske, Hrvati su 
uzdizali glas: "Jedno kraljevstvo ne može propisivati zakone drugom kraljev- 
stvu" (Regnum regno non praescribit lega). 

Itakvo je shvaćanje i0s Jećanje ostalo živo i u današnjoj svijesti hrvatskih 
ljudi. 

Progra 
povijesti, položaja i i 


m HDZ izraz je i konkretizacija pozitivnih tradicija hrvatske 
nteresa hrvatskoga naroda u današnjem svijetu. On 
izražava potrebu i težnje za promjenom jednostranačkog komunističkog su- 
stava u skladu s parlamentarnom tradicijom hrvatskoga Sabora i suvremenim 
demokratskim kretanjima u današnjem svijetu. 

Zbog toga HDZ danas nailazi na široku potporusvih društvenih slojeva, 
od običnog puka (radnika i seljaka) do svih slojeva građanstva i inteligencije. 

Premda dosada još nije službeno priznata od birokratsko-dogmatske 
vlasti, u stvarnosti, de facto, HDZ postupno širi svoju organizaciju i utjecaj. 

.. Imamo već desetke tisuća upisanih članova i pristaša u domovini isvuda 

u svijetu gdje živi brojno hrvatsko iseljeništvo. 

. HDZ nuđa svoje redove svima onima koji su za preobrazbu društva, za 
dostojanstvo osobe i suverenost naroda, za slobodu stvarlaštva i poduzetništva, 
za odstranjenje bankrotirane isključive ideologije i kriznoga političkoga susta- 
va, protiv svakog šovinizma i monopolizna a za punu i izvornu demokraciju. 

.. Moje je najdublje uvjerenje da se ljudi i narodi neizbježljivo i nezadr- 

žljivo kreću prema jednakosti i slobodi. I taj razvitak ne može biti zaustavljen 
od represivnoga sustava jednoga protunarodnoga poretka vrijeme kojega je 
prošlo. : 
_Povijesna borba hrvatskoga naroda za svoju punu slobodu i suverenost 
samo je dio toga svjetskoga procesa, a program Hrvatske demokratske zajed- 
nice, za oživotvorenje kojega se zauzimamo, najizvorniji je izraz toga opravda - 
noga i nezadrživoga htijenja. 

Vladimir Šeks (intervju berlinskom radiju, studeni 1989) 


Hrvatska danas, Hrvatska sutra 


Odrediti svu slojevitost društvenog, socijalnoga, gospodarskog, kultur- 
nog i političkoga stanja Hrvatske danas, znači odgovoriti na pitanja kakva je 
Hrvatska moguća sutra — dakle, u bliskoj budućnosti. Ali, spoznati kakva je 
cjelovitost i raznovrsnost bića Hrvatske nije moguće bez raščlambe i spoznaje 
bliže povijesnice, bez spoznaje onih silnica i okolnosti koje su u bliskoj 
prošlosti određivali temeljne, stožerne poluge života u Hrvatskoj. 

Istodobno, poznavajući glavne tijekove vremena sadašnjeg i vremena 
prošlog,ali i položaj i odnoša je Hrvatske sdrugim republikama i njezin položaj 
u Federaciji, moguće je s približnom točnošću odgovoriti na pitanje kakva je 
Hrvatska moguća sutra — dakle, kakva je hrvatska budućnost. 

Ocjenjujući bližu povjesnicu Hrvatske, povjesnicu koja je odredila nje- 

zinu sudbinu, pošao bih sa sedamdesetih godina, označenih kao Hrvatsko 
proljeće", ili kao masovni pokret (ime koje je dobio od onih snaga koje su 
slomile hrvatski pokret sedamdesetih, ali i onih snaga koje su kao rentijeri 
parazitski suzbijajući svaku izvornu hrvatsku misao, svaku istinsku hrvatsku 
težnju suodgovorni za dubinu ponora pred kojim se našla Hrvatska). Pokret 
sedamdesetih, bio je zapravo reformistički plebiscit hrvatskoga naroda. Nje- 
govi ciljevi bili su utemeljeni u težnji da se Savezu komunista oduzmu boljše- 
vičke značajke, da se poštuju demokratska i temeljna prava i slobode čovjeka, 
da se uspostavi potpuna ravnopravnost Hrvatske u Jugoslaviji i težnja za 
pozitivnom afirmacijom hrvatskoga nacionalnog bića. 

Slom Hrvatskoga proljeća, svenarodnoga hrvatskoga pokreta, imao je 
katastrofalne posljedice za Hrvatsku, za hrvatski narod, ali iza druge građane 
Hrvatske. 

Političke garniture koje su došle na vlast u Hrvatskoj poslije 1971. u 
političkim tijelima, državnim organima, privredi, školstvu, permanentnim su 
čistkama i progonima gvozdenom metlom pomele pretežiti dio odgovornih, 
stvaralačkih potencijala hrvatskoga naroda. 

Vrlo brzo sve su odgovorne položaje u državi i u društvu zauzali poje- 
dinci, skupine i klanovi, organizirani neformalno po načelu mafije. 

Laskanje, udvorništvo, pokvarenost, nemoral, šutnja i izbjegavanje od- 
govora na najvažnije probleme Hrvatske označavalo se "moralno-političkom 
nepodobnošću". 

Dakle, stvoren je sustav vrijednosti prema kojem su stručni i pošteni 
ljudi potiskivani i stavljani u svojevrsnu izolaciju, a oni koji su udvornički, 
lakejski kimali, uspinjali su se na piramidi vlasti, položaja i uspjeha. 

Istodobno, tiho i neopazivo tekla je rijeka emigranata iz Hrvatske. 
Tisuće i tisuće stručnjaka, sposobnih i vrijednih radnika napuštalo je domovi- 

nu. Oko pedeset tisuća akademski naobraženih građana inžinjera, liječnika i 
ostalih, napustilo je Hrvatsku, Živjeti u Hrvatskoj značilo je živjeti u autori- 
tarnoj, jednostranačkoj, nedemokratskoj zemlji u kojoj su policija i Partija bile 
iznad i izvan zakona; u kojoj Jekršenje ljudskih prava i sloboda bila svakidašnja 
masovna pojava, a poštovanje tek rijetka iznimka. 


Rezultati porazne i katastrofalne politike u Hrvatskoj uzrokom su 
nazadovanja, rasula, opće potištenosti i osjećaja sve dubljeg i dubljeg tonjenja 
u stanje borbe za goli opstanak. 

Ti negativni rezultati mogli bi se zbirno odrediti kako slijedi: isključena 
je demokracija i javni politički život, potpuno je onemogućena (politički 
policijski i sudski) svaka opozicijska djelatnost, svako političko organiziranje, 
izbori su farsa, nastala je blokada i raspad pravnog sustava, upropaštavalo se 
poljodjelstvo i selo, privreda je nerentabilna i gubitnička, nastala je golema 
ekonomska i politička emigracija, enormna nezaposlenost, prave se propale 
investicije, vlada nepotizam, uspostavljen je kardovski monopol sa selekcijom 
mediokriteta, razornu moć neformalnih skupina i klanova organiziranih po 
načelima Cosa Nostre, standard očajno opada, nastaje opće osiromašenje i 
istodobno bogaćenje'raznih špekulanata, cvjeta mito i korupcija, sva su držav- 
na, upravna i društvena tijela i organi postali sluge partijskih komiteta, dosljed- 
no je provedena cenzura tiska, izriču se krivične osude za izražavanje mišljenja 
i uvjerenja, sudstvo je zavisno, postoji diskriminacija pri zapošljavan iju i obav- 
ljanju poziva, diskriminacija vjernika, nemar prema spomeničkoj i kulturnoj 
baštini, tragična nebriga za iseljenu Hrvatsku i sve veće udaljavanje i izolacija 
oja od prirodnog, kulturološkog, gospodarskog političkog europskog 
okružja. 


: U takvu bijednom i žalosnome stanju dočekala je hrvatska burne poli- 
tičke događaje, događaje koji su se kao uragan sručili na Jugoslaviju početkom 
provedbe politike S. Miloševića, dakle nove srpske politike. 


Jako je od početka bilo jasno da nova srpska politika teži u Jugoslaviji 
upostaviti srpsku prevlast, preustrojiti je u Srboslaviju, političko i državno 
vodstvo Hrvatske poput noja ili, kao što je sudbonosne godine 1918. rekao 
Stjepan Radić, poput gusaka u magli popušta korak po korak agresivnoj 
srpskoj politici. Službena Hrvatska i svojom šutnjom, svojom pasivnošću ali i 
aktivnim djelovanjem, dopušta stalno slabljenje svojih pozicija u federaciji. 
Tako šutke, bez otpora, prelazi preko faktično nasilnog ukinuća autonomnosti 
Vojvodine i Kosova. U Vojvodini i Kosovu na vlast uz pomoć policije dolaze 
kvislinzi velikosrpske orijentacije, zapravo poslušne marionete Miloševićeve 
politke. Službena Hrvatska daje tek simboličan otpor radikalnoj srpskoj poli- 
tici koja nastoji pod svoju potpunu kontrolu staviti sve savezne institucije, 
parlament, upravu, diplomaciju, tako da pod firmom jugoslavenskih, institu- 
cije zapravo budu u službi srpske imperijalne politike. 


.. Tek pošto je Miloševićev štab razradio plan i počeo i provoditi akcije za 
razbijanje Hrvatske, a zatim i pozivao da se sruši hrvatsko političko i državno 
vodstvo, dio toga vodstva počeo se odlučnije opirati imperijalnoj, razbijačkoj 

iagresivnoj šovinističkoj srpskoj 
političku borbu i stalno vodi 
iznimaka). 


Paar Ali, taj dio idanas izbjegava otvorenu 
obrambenu, defenzivnu politiku (osim rijetkih 


: Neprekidno vrijeđanje časti dostojanstva Hrvatske i hrvatskoga naroda 
od neslužbenih" srpskih novina, televizije, istupi mnogih srpskih književnika, 
akademika i političara, a s potpunom podrškom službenog Beograda, nalagali 
bi ono što želi i zahtijeva velika većina u Hrvatskoj — jasan i odlučan odgovor 
hrvatskoga Sabora, vlade i političkih tijela Beogradu. Isto tako nalagali bi i da 
se precizno i jasno iznese hrvatski nacionalni program. Umjesto toga politički 
vrh Hrvatske opredjelio se za tzv. "jugoslavensku sintezu", pojam posve neo- 
dređena i maglovita sadržaja. 


No da bi Savez komunista Hrvatske, jer on vlada u Hrvatskoj, mogao 
jasno i energično zastupati interese Hrvatske, morao bi imati povjerenje 
hrvatskoga naroda, njegovo poštovanje i pouzdanje da će štititi interese Hr- 
vatske. 


A Savez komunista, komunisti uopće, ne uživa nikakav ugled ni povje- 
renje naroda, ni hrvatskoga niti ostalih građana Hrvatske. Osim toga, komu- 
nisti predstavljaju tek oko 6 posto stanovništva Hrvatske i njihova se množina 
rapidno smanjuje tako da je kao u Mađarskoj, očito da se, gledajući u bliskoj 
budućnosti, SK nalazi pred rasulom i slomom, potpunim osipanjem. 


Ali, unatoč spoznaji da je dosadašnji sustav jednostranačke komunistič- 
kesvevlasti preživio, da nestaje i u tvrdim komunističkim diktaturama, hrvatski 
komunisti još uvijek nisu pripravni pristati na demokraciju, višestranački 
sustav. Dakle, još uvijek nisu spremni, osim na riječima, odreći se isključive 
vlasti i dopustiti cjelini naroda da s pomoću političkog pluralizma sudjeluje u 
vlasti. Zato blokira i onemogućava izlazak na potpuno legalnu političku scenu 

drugim političkim organizacijama, napose najbrojnijoj Hrvatskoj demokrat- 
skoj zajednici. 

Velika većina komunista još ne može spoznati da je vrijeme njihove 
neograničene vlasti neumitno isteklo i da samo mogu sudjelovati u vlasti, ali 
pod uvjetom da dobiju povjerenje na slobodnim izborima. SK Hrvatske, kao 
što je očito po novim zakonima koje priprema (Zakon o izborima, Zakon o 
društvenim organizacijama i udruženjima građana), ali i po pripremama za 
novi hrvatski Ustav, još uvijek ne želi ispustiti potpunu vlast. Promjene koje 
nudi ne vode demokraciji, političkim i građanskim slobodama i zaštiti hrvat- 
skoga nacionalnog i državnog interesa. Te promjene su za sada još uvijek takve 
da se tim naizgled promjenama želi zadržati postojeća vlast, političke i sve 
druge povlastice. Zbog toga i koči istinski politički pluralizam i demokraciju, 
ali sa sve manje i manje uspjeha. Snažno narasli svenarodni zahtjev za politič- 
kim pluralizmom, političkim i građanskim slobodama i demokracijom u bli- 
skoj budućnosti vodit će tešku političku bitku s preživjelim boljševičkim i 
komunističkim ustrojstvom. 

Optimist sam i vjerujem da će pobijediti u bliskoj budućnosti vizija 
demokratske i sretne Hrvatske. Proces slobode može biti samo privremeno 

zaustavljen, ali samo grubom silom, policijskom i vojnom, za što mislim ima 
vrlo malo uvjeta. Konačno boljševičke snage danomice gube isilaze s povijesne 
pozornice (Poljska, Mađarska, DDR). I konačno, ne bude li hrvatski narod u 
ovome povijesnom trenutku imao političke mudrosti ostvariti demokraciju, ili 
bude pak podlegao velikosrpskom imperijalizmu, tada očito nije zaslužio 
slobodu i demokraciju. No, hrvatski narod, držim, ima dovoljno snage, hrabro- 
sti i političke mudrosti pridružiti se civiliziranim, demokratsko uređenim 
europskim državama. 

Dr. Franjo Tuđman (Okrugli stol Europe, Beč, siječanj 1990) 


O povijesnoj nužnosti i protuslovlju 
samoodređenja i integracije 
europskih naroda 


S velikim zadovoljstvom pročitao sam poslane nam teze za raspravu na 
ovom skupu. 

I ako kažem da sam sa svim predloženim pretpostavkama stvaranja 
novoga europskog poretka - glede političke iekonomske preobrazbe, kulturne 
osnovei zaštite okoliša - u potpunosti suglasan, onda tonečinim ni zbog kakvih 
konvencionalnih razloga nego iz duboka uvjerenja. 

No, istodobno želio bih izraziti mišljenje da bismo za ovim stolom 
morali određenije porazgovarati o dva problema. 

Prvi je pravo naroda na samoodređenje, s obzirom na današnju njihovu 
pripadnost višenacionalnim državnim zajednicama 1 na zamisao sutrašnje 
Europe. 

Adrugi je način rješavanja protuslovlja između nacionalne suverenosti 
i europske integracije. 

U svezi s ovim veoma važnim ali i zamršenim pitanjima, dopustite mi 
da vam iznesem svoja osobna gledišta. 

Ta su gledišta, dakako, izraz mojih spoznaja iz općih povijesnih kreta- 
nja, a među njima, naravno i prije svega, iskustava naroda kojemu pripadam. 
A da ona vjerojatno mogu biti od šireg inieresa može se zaključiti kako iz 
letimičnog osvrta na povijest hrvatskoga naroda, tako i iz mojih knjiga. 

Hrvatski narod pripada povijesno najstarijim europskim narodima. On 
se javlja kao samostalni državni subjekt u Europi, u franačko-bizantskom 
dobu, od 9. do 12. stoljeća. I u kasnijoj svojoj povijesti, u državnoj zajednici s 
Ugarskom i Austrijom, on je sačuvao - makar i u ograničenom obliku - svoju 
državnu i nacionalnu samobitnost. Habsburški carevi bili su vladari Kraljevine 
Hrvatske (Slavonije i Dalmacije). 

Habsburška Monarhija ima svoj dugi vijek zahvaliti, bez dvojbe, tomu 
što je bila prirodna, gospodarsko-prometna i kulturna cjelina - pa stoga 1 
potreba -srednjo-europskih, karpatsko-podunavskih zemalja i naroda. A njen 


raspad bio je uzrokovan prije svega težnjom njenih naroda za nacionalnom 
ssmostalnošću. 


._. | U europskom versailleskom poretku hrvatski se narod našao u Kralje- 
vini SHS, kasnijoj Jugoslaviji. Doživjevši u njoj pod srpskim hegemonizmom 
pokušaj denacionalizacije, jedan njegov dio traži rješenje svoje nacionalne 

samostalnosti u doba II. svjetskog rata, u proglašenju neovisne Hrvatske u 
Hitlerovu novu europskom poretku, a drugi dio u stvaranju federalne države 
Hrvatske u okviru Titova, avnojskoga nacrta socijalističke federalne Jugosla- 
vije koja je imala biti zajednicom potpuno ravnopravnih naroda. 


Današnja kriza Jugoslavije, osim bankrota jednostranačkog totalitariz- 
ma, uzrokovana je međunacionalnim sukobima. Šrbima je previše federacije, 
a nesrpskim narodima, osobito Hrvatima i Slovencima - premalo. Poučeni 
gorkim iskustvima, oni se jedva mogu zadovoljiti i konfederacijom. 


Hrvatska i Slovenija vide svoj izlaz u uključenju u Europsku zajednicu. 


Pobornici srpske dominacije izjašnjavaju se za jedinstvenu Jugoslaviju 
u Europi, kao da nema njena unutarnjeg ustrojstva. 


Sličan problem postavlja se i za baltičke narode. 


. A Baskija, Sjeverna Irska, Korzika, Južni Tirol, itd. podsjećaju nas 
trajno da iu Zapadnoj Europi ima otvorenih pitanja koja čekaju svoje rješenje 
u Sjedinjenoj Europi. 


.. ; Pred više od dva desetljeća pozabavio sam se problemom samoodrede- 
nja i integracije naroda u knjizi Velike ideje i mali narodi. Tad se u Jugoslaviji 
pokušavalo učvrstiti jugoslavensku državnu ideju, pozivom na socijalistički 
internacionalizam. Činili su to jedni, titoistički federalisti, radi očuvanja av- 
nojske Jugoslavije ali i svoga jednostranačkoga monopola, a drugi radi jačanja 
i protezanja srpskog hegemonizma. Srpska politička misao, nije se, naime, 
nikada - od osnutka Jugoslavije do danas, pomirila s bilo kakvom idejom 
federalističke ravnopravne zajednice! 


. Povijesna sudbina ideje jugoslavenskoga integralizma - od prošlosto- 
ljetnoga romantizma do ovodobnog socijalističkog internacionalizma - bila je 
nn jedan u nizu povijesnih primjera za ključnu spoznaju u spomenutoj mojoj 

njizi. 

Svaka velika univerzalistička ideja poslužila je velikim (silama, država- 
ma, narodima) kao sredstvo za nametanje dominacije manjima, ne dokučivši 
nikada svojih krajnjih idealnih ciljeva... 


Budući da su takva razmišljanja bila u suprotnostima s marksističkim 
teorijama o jedinstvenom socijalističkom svijetu, poslije knjige Velike ideje i 
mali narodi u Jugoslaviji nisam mogao objaviti drugu punih 18 godina (sve do 
prošle 1989). 


Problem curopske integracije zaokupljao me odavno zbog više razloga. 


Suvremeni svijet ne bi bio onakav kakav jest da nije bilo poznate 
povijesne uloge Europe. Zna li ona sama, i njene nasljedne svjetske velesile, 
izvući potrebna iskustva? Kako i na koji način da zauzme svoje mjesto u 
svjetskom poretku? Kako na europskom tlu riješiti proturječnost zahtjeva za 
nacionalnom suverenošću i nužnosti integracije? 

Tim sam se pitanjima bavio u knjizi Nacionalno pitanje u suvremenoj 
Europi, koja je izišla na početku prošlog desetljeća (najprije na hrvatskom u 
inozemstvu, a potom i na engleskom i njemačkom). 


Rukopis sam poslao u svijet predosjećajući novi obračun s nacionaliz- 
mom u Jugoslaviji. A bilo je to u doba kad još nije bilo nikakvih izgleda da bi 
se narodi istočne i srednje Europe mogli izbaviti Brežnevljeve doktrine ogra- 
ničena suvereniteta. Štoviše, tada je tek obznanjena teorija da je u SSSR-u, iz 

* mnoštva različitih naroda, već oblikovan "jedinstven sovjetski“ narod, te da je 
na redu stvaranje "jedinstvenoga socijalističkoga naroda" u zajednici socijali- 
stičkih zemalja. 

Valja se podsjetiti tih teorijskih predviđanja, jer usprkos svemu što se 
u međuvremenu zbilo, ima i u Jugoslaviji i drugdje ipak još uvijek ljudi koji 
sebi na sličan način zamišljaju stvaranje jedinstvene nadnacionalne Europe. 
Stoga držim da neće biti na odmet ako iznesem neka svoja razmišljanja 
o pretpostavkama stvaranja Europske Zajednice, što sam ih izložio u spome- 
nutoj knjizi prije jednog desetljeća. 
Nikakva sila u povijesti, nikada i ni na koji način nije bila kadra da iz 
postojećih nacija stvori novu na umjetan način. Svaki takav pokušaj bio je u 
ovijesti osuđen na neminovan poraz. Nacije se ne stvaraju nikakvim pseudo- 
znanstvenim, voluntarističkim teorijama, ni ideološkim programima u bilo 
kakvim velikodržavnim ili blokovskim retortama. One nastaju na prirodan 
način, u objektivnom i složenom povijesnom procesu, kao rezultat razvitka 
svih onih materijalnih i duhovnih sila, što na određenom tlu oblikuju nacio- 
nalno biće pojedinih naroda na osnovi krvne, jezične i kulturne srodnosti, te 
zajedničkih životnih interesa i sudbinske povezanosti etničke zajednice sa 
zajedničkim domovinskim teritorijem, te zajedničkim povijesnim tradicijama 
iciljevima. Zbog toga su poriv za samoodržanjem i volja jednog naroda, da živi 
i čuva svoju nacionalnu samobitnost, da se potvrdi i da bude slobodan i priznat 
u ljudskoj zajednici - nepobjedivi. Ni jedan narod ne može odustati od vlastitog 
nacionalnog bića, u ime bilo kakvih nadnacionalnih, viših interesa i ciljeva, jer 
bi to značilo odustati od života. Narodima, pače, nije dopušteno ni izvršenje 
samoubojstva, niti je nad njima moguće tajno umorstvo; njihov krvnik ili 
izvršitelj zločina nad njima uvijek je poznat u povijesti. Narodi su nezamjenjive 
ćelije ljudske zajednice ili bića cijeloga čovječanstva. Ta se činjenica ne može 
ničim osporiti. Zbog toga, borba za nacionalni opstanak, za samoodredenje i 
slobodu naroda - nije i ne može biti zločin. Nasuprot tome, svaka vrsta 
gospodstva, dominacije ili hegemonizma nad drugim narodima, svaki pokušaj 
asimilacije i svako ugrožavanje egzistencije nacionalnog bića drugih naroda - 
zločin je ne samo nad pojedinim narodima, nego i nad čovječanstvom u cjelini. 
Svaki narod, bez obzira na to koliko on bio velik ili malen i ma kakav on bio, 
ima prirodno i povijesno pravo na svoje mjesto i suvernitet u ljudskoj zajednici, 
baš kao ičovjek u ljudskom društvu, jer je dokazano, da je to bitna pretpostavka 
za optimalni razvitak svih izvora njegovih materijalnih sila i svih njegovih 
duhovnih vrijednosti, na dobro i korist njegovu i cijele ljudske zajednice. Zbog 
toga, ne bi smjelo biti dvojbe da sveukupna, kulturna, gospodarska i tehničko- 

prometna integracija suvremena svijeta ne pretpostavlja odbacivanje načela 
samoodređenja naroda i sputavanje njihova nacionalna bića, već naprotiv: 
njihovu punu afirmaciju, jer samo slobodan i suveren narod, kao i razvijena 
individua slobodna čovjeka, može dati svoj puni obol svijetu u kojemu živi. 


. Razumije se, i nacionalni pokreti neslobodnih i nesamostalnih europ- 
skih naroda izraz su njihovih nacionalnih interesa, s tim što su njihovi pojedi- 
načni, trenutačni zahtjevi i programski ciljevi u većoj mjeri predodređeni 
njihovim sadašnjim, konkretnim položajem negoli vlastitim probicima. Nai-' 
me, to što svi ne postavljaju istovjetne zahtjeve, nije zbog toga što neki ne bi 
željeli nacionalni suverenitet i punu slobodu, već zato, što su uvjetovani 
unutardržavnom i međunarodnom stvarnošću. U nekim su (unitarištičkim) 
zemljama ti pokreti istom za priznanje nacionalne samobitnosti inarodnosnih 
prava manjina; u drugim - za nacionalnu autonomnu samoupravu; u trećim 
zahtjevi za federalističkim rješenjem nacionalnog pitanja; a u četvrtim, s 
federalističkim poretkom - težnje za većom suverenošću u konfederaciji ili: 
punom samostalnošću. no 


<. U naše doba mi smo svjedoci veoma protuslovnog i složenog razvitka 

Što ljudska civilizacija postaje jedinstvenija i cio svijet više integriran to 
narodne, nacionalne značajke postaju sve različitije, zasebnije. Sadašnje povi- 
jesno iskustvo ne ostavlja više nikakve dvojbe: veća tehnološka integracija 
siva svijeta, izaziva veću nacionalnu individualizaciju povijesnih i novih 


U Europi, koja je oslobođena imperijalističko-negemonističkog breme- 
na prošlosti i ideološke isključivosti solo: svake slog u kojoj je dh u zbilj i 
došlo do mirne koegzistencije i pluralizma ideja u najširem smislu, i policen- 
trizma društvenih i državnih uređenja, čak i unutar već oživotvorene Europske 
zajednice, u takvoj Europi proces integracije može teći samo na dobrovoljnoj 
osnovi, usklađivanjem slobodne volje i interesa pojedinih zemalja, a dovršenje 
procesa samoodređenja europskih naroda ne mora biti smetnja, već naprotiv 
poticaj takvoj integraciji. Europa već ima gotovo sve idejno-političke i druge 
preduvjete za oživotvorenje davnašnje ideje o ujedinjenju europskih naroda u 
sjedinjene europske države. 


U tomsklopu - kaošto smovidjeli - sazrijevala je i spoznaja o povijesnoj 
nužnosti samoodređenja i integracije europskih naroda, | premda je Europa 
još uvijek opterećena teškim povijesnim nasljeđem mnogih nacionalnih pro- 
blema, danas nema nijedne curopske zemlje, u kojoj se ne traže načini za 
njihovo rješavanje. Ima mnogo razloga za pretpostavku, da će povijesna nuž- 
nost stvaranja ujedinjene Europe ubrzati i olakšati postupno skidanje i tog 
bolnog pitanja s dnevnog reda europske povijesti. Ali i obrnuto: i povijesna 
nužnost samoodređenja naroda, što se islo tako ne može više odlagati bez 
ozbiljnih posljedica, pogoduje bržem ujedinjenju europskih zemalja u sjedi- 
njene europske države. Rješavanjem otvorenih nacionalnih pitanja pojedinih 
bezd ržavnih naroda, u zajedničkim europskim okvirima, ni jedna nacija ne gubi 
ine dobiva na račun druge, a sve zajedno imperativ vremena upućuje na to, da 
budu zainteresirane kako za vlastiti, tako i za boljitak sviju, jer je zadovoljenje 

nacionalnih težnja svih europskih naroda bitna Pretpostavka za stabilnost 
novog međunarodnog poretka u ujedinjenoj Europi. 


Prema tome, ideja samoodređenja i integracije europskih naroda nije 
antagonistička već suplementarna ideja, u kojoj se utjelovljuju njihovi pojedi- 
načni i zajednički interesi. Sjedinjene europske države daju mogućnost i okvir 
za uključivanje u međunarodnu zajednicu i preostalih, malih "bezdržavnih" 
eurospkih naroda, a da se time ne destabilizira, već naprotiv učvrsti međuna- 
rodni poredak, a isto tako i ne manje, ujedinjena Europa pospješuje uvjete, da 
i veliki europski narodi ponovno zauzmu svoje mjesto u promijenjenom 
svijetu. Znači, europskim je narodima potrebna ujedinjena Europa, rađi mo- 
gućnosti oživotvorenja njihovih posebnih i zajedničkih interesa u suvremenom 
svijetu, i u sklopu svjetske zajednice, a zajednica sjedinjenih europskih država 
potrebna je čovječanstvu, radi postizanja većeg sklada u svjetskom međuna- 
rodnom poreiku. 

Saboru SR Hrvatske 


Prosvjed Hrvatske demokratske zajednice 


protiv pogromaške, a bezrazložne hajke 
na HDZ nakon splitske osnivačke 
skupštine 


Hrvatska demokratska zajednica izražava najdublje o riki s 
nutost za demokraciju zbog ničim argumentiranih etiketiranja HDZ. aa 
nasilničke, šovinističke, pa čak i fašističke organizacije. Te monstruozne kon- 


strukcije i klevete idu na adresu HDZ nakon njene splitske Osnivačke skup- 
štine. 


. HDZ nema u svom programu, ni u jednom od svojih dokumenata, 
pozivanje na mržnju, a niti je na mržnju pozivao niti jedan govornik na raznim 
skupovima HDZ u zemlji i inozemstvu, 


Kakva je to demokracija u kojoj se ne može javno kritizirati sadašnje i 
bivše službene političare, a može se i čak je uputno i podobno vrijeđati, 
ocrnjivati i prozivati bez utemeljenja prvake jedne opozicijske grupacije od 
samih njenih začetaka sve do danas? 


Mi ne vidimo da je u takvom ponašanju zalog slobodne budućnosti. 


HDZ nije i ne želi biti revanšistička stranka, tud joj je svaki poziv na 
revanš. O tome se HDZ puno puta već izjasnila. 


Ukoliko je bilo ili će bitiu nastupima pojedinih govornika na skupovima 
HDZ ubuduće, za neke neodmjerenih izjava, ili takvih izjava koje netko ne želi 
čuti, zahtijevamo energično i odlučno da se kritike upučuju na adresu dotičnog 


govornika, a ne stranke kao cjeline. U tome i jest demokratičnost kao i 
pretpostavka za slobodan dijalog. 


Odbijamo s gnušanjem usporedbe s četničkim programom tzv. Srpske 
narodne obnove i ne vidimo nikakve sličnosti sa HDZ-om. 


HDZ nema u svom programu prekrajanje granica, ali ima zaštitu hrvat- 
skih nacionalnih interesa između ostalog i od onih koji doista idu za takvim 
prekrajanjem. 

Svi dosadašnji napadi na HDZ dokaz su straha vodećih struktura od 
slobodnih izbora koje su sami proklamirali, jer HDZ u ovom trenutku broji 
puno više od 100 tisuća članova, te uživa simpatije građanstva i hrvatskog puka 
u zemlji i inozemstvu. 


Napadi na HDZ u cjelini, uspoređivanje s četničkim programom po 
Paritetu i simetriji, podmetanje da je HDZ kriva zbog reakcije duvanjskog 
Puka protiv nametnutih odluka, smatramo insinuacijama, klevetama i željom 

da se obračuna s istinskim pluralizmom u Hrvatskoj da bi se umjesto izborne 
slobode pružila iluzija. Ne mislimo da je to i želja i stav demokratskih snaga u 
SK i drugim DPO, ali je sigurno perfidna namjera dogmatskih struktura i 
maskiranih velikosrpskih garnitura, 

Odnos prema HDZ odnos je prema cjelokupnom projektu demokracije 
u Hrvatskoj. 

Način na koji se danas napada na nas, može sutra snaći bilo koga. 

U atmosferi izmišljenih i podmetnutih optužbi, paušalnih diskvalifika- 
cija i najtežih objeda bez temelja, ne može se slobodno voditi politika, niti 
izborna kampanja. 

Dosta nam je bilo atmosfere straha! 

Hrvatska demokratska zajednica 


Izdavač: HDZ, Zagreb, Savska cesta 16 
Tisak: "Markulin" 

